
Introducere 


De prea multe ori, în acest veac al scepticismului religios, nu vedem 
mâna lui Dumnezeu în momentele de bucurie şi în încercările din viaţa 
noastră. Pentru că nu-L putem vedea, considerăm în mod greşit că multe 
lucruri se petrec datorită coincidenţei; noi nu-L simţim pe Dumnezeu 
implicându-Se în . treburile omeneşti şi privim la trecutul, prezentul şi 
viitorul acestei lumi întrebând: "Dar dacă...?" 

însă aşa cum scrie R. C. Sproul în lucrarea sa: Nu există nici un "dar 
dacă?" în Dumnezeu. El nu aruncă zaruri! Nici nu trebuie să aştepte să 
vadă în ce parte o vom lua noi... El ştie exact viitorul pentru că El 
hotărăşte viitorul după cum a hotărât şi trecutul. El este un Dumnezeu a 
cărui providenţă se împlineşte cu minuţiozitate. 

Examinând dilema problemei referitoare la providenţa lui Dumnezeu, Dr. 
Sproul subliniază implicarea lui Dumnezeu în fiecare aspect al vieţii pe 
pământ. El scrie nu numai din punct de vedere doctrinar, ci şi din 
perspectiva experienţei concrete a oamenilor inclusiv a celor ale căror 
vieţi şi zbateri apar pe paginile Scripturilor. Făcând lucrul acesta el 
dovedeşte esenţa doctrinei providenţei: Dumnezeu este pentru noi, este 
de partea noastră. Apoi el întăreşte ideea cu întrebarea apostolului Pavel: 
"Dacă Dumnezeu este pentru nqi cine va fi împotriva noastră?" 

Când recunoaştem şi acceptăm providenţa lui Dumnezeu putem să 
înfruntăm viaţa cu curaj şi perseverenţă chiar şi atunci când avem dea 
face cu durerea, mâhnirea sau necazul. Providența lui Dumnezeu e 
adăpostul, scutul şi răsplata noastră veşnică deoarece Dumnezeul care 
conduce cerurile este acelaşi cu Cel care se ocupă de cele mai mici detalii 
ale vieţii noastre. 


Providența dura 


Tocmai îmi trăsesem maşina în garaj şi ieşeam afară, când s-a deschis uşa 
la bucătărie şi a apărut fiica mea Sherrie. Faţa ei era pământie şi avea o 
privire îngrozită. S-a aruncat în braţele mele murmurând cuvintele: "O, 
tată! Bebeluşul meu e mort!" 

Am tinut-o la piept în timp ce ea nu se mai oprea din suspinat. Era 
însărcinată în luna a noua şi tocmai se întorsese de la doctorul ei care o 
consultase. El nu a putut auzi nici o bătaie a inimii copilaşului şi i-a 
explicat fiicei mele cât a putut de blând ce însemna acest lucru: copilul îi 
murise în pântec. 

A doua zi dimineaţă Sherrie s-a dus la spital. Doctorul i-a provocat 
contractiile şi ea a început să aibă dureri de naştere trebuind totuşi să 


dea naştere copilului. Metodele medicale în astfel de cazuri sunt aceleaşi 
ca şi în cazul unei naşteri normale. Aşa că, atuncixând copilul - o fetiţă 
frumoasă - s-a născut, ea a fost spălată, măsurată, cântărită şi luate 
amprentele picioruşelor ei. 

Apoi copilul a fost înmânat mamei. Sherrie a legănat bebeluşul câteva 
momente apoi i 1-a dat soţului ei. După câteva momente mi s-a permis să- 
mi ţin şi eu nepoata în braţe. în timp ce o tineam am fost copleşit de 
această incredibilă legătură dintre viaţă şi moarte. Acest copil era perfect 
din toate punctele de vedere însă nu respira. Fetiţei i s-a dat numele 
Alicia şi a fost îngropată în mod obişnuit, la serviciul funerar participând 
familia noastră şi pastoral bisericii noastre. Am stat pe marginea 
mormântului şi am plâns toţi încredinţându-i trupul pământului şi sufletul 
ei Tatălui ceresc. 

Orice femeie care a avut o astfel de experienţă ştie câtă durere aduce 
unei inimi. Cine poate trece printr-o astfel de încercare fără să strige spre 
cer şi să întrebe "De ce?" E normal 

să întrebi unde este Dumnezeu în astfel de situaţii. în circumstanţe ca 
acestea durerea umană se întâlneşte cu providenţa divină. 

Această carte este o încercare de a înfăţişa problemele şi întrebările 
legate de providenţa lui Dumnezeu. 

Autorul intenţionează să urmărească aspecte legate de providenţa lui 
Dumnezeu nu numai din punct de vedere doctrinar, ci mai ales din 
perspectiva experienţelor acelor oameni ale căror vieţi şi lupte apar pe 
paginile Bibliei. Unul din acei oameni a fost regele Da vid. 
închinându-se în fafa providenţei lul Dumnezeu 

Conştiinţa lui David a fost zguduită de cuvintele arzătoare 

ale profetului Natan: "Tu eşti omul acesta." înainte ca aceste 

cuvinte să fie rostite nu şi-a dat seama că tocmai asculta o 

pildă despre sine însuşi, o relatare profetică care avea ca ţintă 

însăşi conştiinţa regelui. Era o simplă istorioară. 

"Domnul a trimis pe Natan la David şi Natan a venit Ja el şi i-a zis: într-o cetate 
erau doi oameni, unul bogat şi altul sărac. Bogatul avea foarte multe oi şi foarte 
mulţi boi. Săracu] n-avea nimic decât o mieluşea pe care o cumpărase, o hrănea 
şi o creştea la el împreună cu copiii lui, ea mânca din aceeaşi bucată de pâine cu 
el, bea din acelaşi pahar cu el, dormea la sânul lui şi o privea ca pe fata lui. A 
venit un călător la omul acela bogat. Şi bogatul nu s-a îndurat să se atingă de oile 
sale, de boii lui, ca să pregătească un prânz călătorului care venise la el ci, a luat 
oaia săracului şi a gătit-o pentru omul care venise la el. David s-a aprins foarte 
tare de mânie împotriva omului acestuia şi i-a zis lui Natan: "Viu este Domnul că 
omul care a făcut lucrul acesta este vrednic de moarte. Şi să dea înapoi patru 
miei pentru că a săvârşit fapta aceasta şi n-a avut milă." Şi Natan a zis lui David: 
"Tu eşti omul acesta!" (2 Sam. 12; 1-7) 

Ochii lui David s-au deschis de îndată ce a înţeles adevărul despre el însuşi, 
adevăr ce s-a străduit să-l ascundă. Acesta era 

David, cel care era cunoscut ca fiind om după inima lui Dumnezeu. Acesta 
era eroul Israelului şi cel mai mare luptător al acestui popor. El era 
ilustrul rege a lui Israel, autorul psalmilor. Şi iată că David a intrat în 
rândul celor căzuţi. Căderea sa a fost mare şi a rămas pentru posteritate. 
Căderea lui David a început cu un simplu gând, un gând născut din poftă 
în momentul când privirea sa s-a oprit asupra unei femei frumoase care 
tocmai se scălda. 

El nu a plănuit să comită adulter dar a fost suficient o clipă de neveghere 


pentru ca gândul păcătos să devină pasiune şi David şi-a abandonat 
conştiinţa şi şi-a împietrit inima. Biblia vorbeşte despre întunericul care 
se ascunde în inima fiecărui om. 

"într-o după amiază spre seară, David s-a sculat de pe pat; şi pe când se 
plimba pe acoperişul casei împărăteşti a zărit de acolo o femeie care se 
scălda şi care era foarte frumoasă la chip. David a întrebat cine este 
femeia aceasta şi i-au spus: Este Batşeba, fata lui Elian, nevasta lui Urie, 
Hetitul şi David a trimis nişte oameni s-o aducă. Ea a venit la el şi el s-a 
culcat cu ea. După ce s-a curăţat de necurăţia ei, ea s-a întors acasă" (2 
Sam. 11:2-4). 

David a luat nevasta altui om. Ca şi bogatul din pilda lui Natan, David a 
luat mieluşeaua unuia din soldaţii săi credincioşi, Urie. Batşeba a rămas 
însărcinată iar copilul din pântecul ei nu era, într-adevăr nici nu putea fi, 
al lui Urie. 

Evident că pe David 1-a cuprins panica aşa că a pus la cale un complot 
pentru a-şi acoperi păcatul. A hotărât să-i dăruiască lui Urie o permisie 
pentru ca el să poată veni acasă pentru o vreme pentru a fi cu nevasta lui. 
Astfel că, atunci când trebuia să se nască copilul, Urie se va gândi că este 
al lui. 

însă David a subestimat loialitatea lui Urie. El era soldat. Indiferent cât 
de mult ar fi dorit să fie cu soţia lui, el se simţea însă dator a-1 sluji pe 
regele său. în loc să meargă acasă după cum plănuise David... 

"Urie a dormit la uşa casei regelui, împreună cu toţi slujitorii domnului 
său. Când i-au spus lui David că: "Urie nu s-a pogorât 

„nu umane; 

acasă la el", David i-a spus iui Urie: "Nu vii tu oare din călătorie? Pentru ce nu te- 
ai pogorât acasă?" Şi Urie a răspuns lui David: "Chivotul şi Israel şi Iuda locuiesc 
în corturi, domnul meu loab şi slujitorii domnului meu sunt tăbărâţi în câmp şi eu 
să intru în casă să mănânc şi să beau şi să mă culc cu nevastă-mea! Viu eşti tu şi 
viu este sufletul tău că nu voi face lucrul acesta." Atunci David a spus lui Urie: 
"Mai rămâi şi astăzi aici şi mâine îţi voi da drumul". Şi Urie a rămas în Ierusalim 
în acea zi şi a doua zi. David 1-a poftit să mănânce şi să bea cu el şi 1-a îmbătat; 
şi seara Urie a ieşit, s-a culcat cu slujitorii stăpânului său dar nu s-a pogorât 
acasă" (2 Sam. 11:9-13). 

Planul lui David a fost zădărnicit. Cu o disperare crescândă David a mai 
adăugat un păcat la cel dintâi, completându-şi vina cu un omor. El a scris 
o scrisoare generalului armatei sale loab al cărei conţinut a fost dezvăluit 
de Duhul Sfânt omenirii din toate veacurile. David 1-a făcut mesagerul 
acestei scrisori pe însuşi Urie: 

"în scrisoarea aceasta scria: "Puneţi pe Urie în Jocul cel mai greu al luptei şi 
trageţi-vă înapoi de la el, ca să fie lovit şi să moară! loab, împresurând cetatea, a 
pus pe Urie în locul în care-l ştia apărat de ostaşi viteji. Oamenii din cetate au 
făcut o ieşire şi s-au bătut împotriva lui loab; au căzut mulţi din popor, din 
slujitorii lui David şi a fost ucis şi Urie, Hetitul" (2 Sam. 11:15-17). Mai târziu 
loab a trimis un sol la David pentru a-i spune că Urie a fost omorât. David 
a crezut că acum era în siguranţă. Batşeba a primit şi ea vestea şi a plâns 
multe zile. Dar n-a durat mult căci David a trimis după ea şi Batşeba a 
devenit soţia lui şi i-a născut un fiu. Părea că nimeni nu va şti vreodată că 
acel copil era un copil din adulter. 

Insă Dumnezeul oricărei providenţe avea ochii aţintiţi spre David. 
Secretul regelui n-a scăpat privirii Lui. în concluzie Scriptura zice: "Fapta 
lui David n-a plăcut Domnului" (2 Sam. 11:27b). 

Nemulțumirea divină a fost cea care 1-a împins pe Natan să meargă la 


David. David a ascultat cuvintele profetului şi a 

fost zdrobit în inima lui. După declaraţia plină de curaj că David era omul 
din pildă, Dumnezeu a rostit întreaga acuzaţie împotriva lui David prin 
profetul Natan: 

"Tu eşti omul acesta! Aşa vorbeşte Domnul, Dumnezeul lui Israel: Eu te-am uns 
împărat peste Israel şi te-am scăpat din mâna lui Saul; te-am făcut stăpân pe 
casa stăpânului tău, am pus la sânul tău nevestele stăpânului tău şi ţi-am dat 
casa lui Israel şi Iuda. Dacă ar fi fost puţin atâta aş mai fi adăugat. Pentru ce dar 
ai disprețuit tu cuvântul Domnului, făcând ce este rău înaintea Lui? Ai lovit cu 
sabia pe Urie, Hetitul; ai luat de nevastă pe nevastă-sa şi pe el l-ai ucis cu sabia 
fiilor lui Amon. Acum niciodată nu se va depărta sabia din casa ta, pentru că M-ai 
disprețuit şi pentru că ai luat de nevastă pe nevasta lui Urie Hetitul. Aşa 
vorbeşte Domnul: lată, din casa ta voi ridica nenorocirea împotriva ta şi voi lua, 
sub ochii tăi, pe nevestele tale şi le voi da altuia care se va culca Cu ele în faţa 
soarelui acestuia. Căci ai lucrat pe ascuns ; Eu însă voi face lucrul acesta în faţa 
întregului Israel şi în faţa soarelui" (2 Sam. 12:7-11). 

în incriminarea făcută lui David, Dumnezeu i-a reamintit toate binecuvântările pe 
care acesta le primise din mâna nevăzută a providenţei Lui. Binecuvântarea 
primită nu era menită a fi urmată de o judecată. însă dreptatea lui 
Dumnezeu a fost temperată de mila Lui. Dumnezeu putea să-l 
pedepsească cu moartea pe David pentru că greşelile comise de el erau 
considerate păcate de moarte în Israel. 

Inima lui David s-a muiat. Răspunsul lui a fost o atitudine de adâncă şi 
adevărată pocăință, remuşcare sinceră pentru jignirea adusă lui 
Dumnezeu. în psalmul său de căinţă, scris după întâmplarea cu Batşeba, 
David a strigat: "împotriva Ta, numai împotriva Ta am păcătuit şi am 
făcut ce este rău înaintea Ta" (Ps. 51:4). Această afirmaţie nu trebuie să 
fie considerată o exagerare. David nu a păcătuit numai împotriva lui 
Dumnezeu. El a păcătuit împotriva lui Urie, a Batşebei, a propriei lui 
familii şi a întregii naţiuni, înşelându-i încrederea în el, ca şi rege. Până la 
urmă însă orice păcat este împotriva lui Dumnezeu şi numai împotriva Lui 
deşi îi implică şi pe alţii. 

cu suferinţa. Nu, Dumnezeu nu este străin de suferinţa umană şi mai mult chiar, 
Dumnezeu foloseşte suferinţa în scopul exercitării providenţei Sale. Familia noastră a 
înţeles acest adevăr atunci când Sherrie şi soţul ei şi-au pierdut copilaşul. Şi David a 
înţeles aceste lucruri după cum se vede şi din relatarea sa ulterioară: 

" David s-a rugat lui Dumnezeu pentru copil şi a postit, şi când a venit acasă, toată 
noaptea a stat culcat pe pământ. Bătrânii casei au stăruit de el să se scoale de la pământ 
dar n-a voit şi n-a mâncat nimic cu ei. A şaptea zi, copilul a murit. Slujitorii lui David s-au 
temut să-i dea de veste că a murit copilul. Căci ziceau : "Când copilul trăia încă, i-am 
vorbit şi nu ne-a ascultat: cum să îndrăznim să-i spunem "A murit copilul?"Are să se 
întristeze şi mai mult." David a băgat de seamă că slujitorii lui vorbeau în şoaptă între ei şi 


a înţeles că murise copilul. El a zis slujitorilor săi:" A murit copilul? "Şi ei au răspuns: "A 
murit! Atunci David s-a sculat de la pământ. S-a spălat, s-a uns şi şi-a schimbat hainele; 
apoi s-a dus în casa Domnului şi s-a închinat. întorcându-se acasă, a cerut să i se dea 
mâncare şi a mâncat. Slujitorii lui i-au zis: "Ce însemnează ceea ce faci? Când trăia 
copilul, posteai şi plângeai şi acum, când a murit copilul, te scoli şi mănânci!" El a 
răspuns: "Când trăia copilul, posteam şi plângeam, căci ziceam: "Cine ştie dacă nu se va 
îndura Domnul de mine şi dacă nu va trăi copilul? "Acum, când a murit, pentru ce să 
postesc? Pot să-1 întorc în viaţă? Eu mă voi duce la el dar el nu se va întoarce la mine" (2 
Sam. 12:16-23). 

Timp de şapte zile David s-a luptat cu Dumnezeu. El s-a rugat, a postit şi n-a vrut să fie 


mângâiat. Dar când şi-a dat seama că copilul a murit, s-a ridicat, s-a spălat, s-a 
uns şi s-a dus în casa Domnului să 1 se închine. 

Abia aici îl întâlnim pe David, omul după inima lui Dumnezeu. Aici se 
vede clar omul care îl întâlnim în Psalmi. Când Dumnezeu a răspuns cu 
"nu" rugăciunii lui David, el s-a îndreptat imediat spre casa Domnului - nu 
pentru a se plânge, ci pentru a I se închina. Aici îl vedem pe David trăind 
înaintea feţei lui Dumnezeu. David a pledat pentru cauza sa înaintea 
tronului celui Atotputernic şi a pierdut. Totuşi el a fost gata să 

David i-a spus lui Natan înainte de a scrie psalmul de pocăință: "Am păcătuit 
împotriva Domnului!" (2 Sam.12:13). Mărturisirea de către David a păcatului 
său, recunoaşterea vinovăţiei lui fără a încerca să se justifice au fost întâmpinate 
de Dumnezeu cu iertarea Sa: 

"David a zis lui Natan: "Am păcătuit împotriva Domnului" şi Natan a zis lui David: 
"Domnul îţi iartă păcatul, nu vei muri. Dar pentru că ai făcut pe vrăjmaşii 
Domnului să-L hulească, săvârşind fapta aceasta, fiul care ţi s-a născut, va muri" 
(2 Sam. 12: 13-14). 

Scopul providenţei lui Dumnezeu 

Dumnezeu i-a acordat lui David iertare pentru păcatele lui. Cu toate că 
vina eternă pentru păcatul lui David a fost ştearsă, el a primit totuşi o 
pedeapsă temporară pentru păcatul său. Prin Natan, Dumnezeu a anunţat 
că copilul conceput prin adulter va muri. Ceea ce urmează este un lucru 
foarte greu de acceptat prin credinţă, dar care ne ajută să înţelegem mai 
bine providenţa lui Dumnezeu: "Şi Natan a plecat acasă. Domnul a lovit 
copilul pe care-l născuse lui David nevasta lui Urie şi a fost greu bolnav" 
(2 Sam. 12:15). 

Scriptura ne spune că Domnul a lovit bebeluşul cu o boală mortală. 
Acesta este un cuvânt greu. Unii urmăresc să-L elimine pe Dumnezeu din 
orice are legătură cu boala sau moartea punând toate aceste tragedii 
umane pe seama lui Satan. 

Creştinismul nu este o religie dualistă conform căreia Dumnezeu şi Satan 
sunt egali şi reprezintă două forţe opuse destinate a lupta veşnic una 
împotriva celeilalte. Dumnezeu este suveran peste întreaga Sa creaţie, 
inclusiv peste Satan. Dumnezeu este Domn atât peste moarte, cât şi peste 
viaţă. El domneşte peste durere şi boală cu tot atâta autoritate, ca şi 
peste prosperitate. 

Dumnezeu este implicat în tot ce are de-a face cu boala şi moartea. 
Modul de izbăvire este calea care duce la cruce. Domnul nostru a fost El 
însuşi încercat de durere şi obişnuit 

cu suferinţa. Nu, Dumnezeu nu este străin de suferinţa umană şi mai mult chiar, 
Dumnezeu foloseşte suferinţa în scopul exercitării providenţei Sale. Familia noastră a 
înţeles acest adevăr atunci când Sherrie şi soţul ei şi-au pierdut copilaşul. Şi David a 
înţeles aceste lucruri după cum se vede şi din relatarea sa ulterioară: 

" David s-a rugat lui Dumnezeu pentru copil şi a postit, şi când a venit acasă, toată 


noaptea a stat culcat pe pământ. Bătrânii casei au stăruit de el să se scoale de la pământ 
dar n-a voit şi n-a mâncat nimic cu ei. A şaptea zi, copilul a murit. Slujitorii lui David s-au 
temut să-i dea de veste că a murit copilul. Căci ziceau : "Când copilul trăia încă, i-am 
vorbit şi nu ne-a ascultat: cum să îndrăznim să-i spunem "A murit copilul?"Are să se 
întristeze şi mai mult." David a băgat de seamă că slujitorii lui vorbeau în şoaptă între ei şi 
a înţeles că murise copilul. El a zis slujitorilor săi:" A murit copilul? "Şi ei au răspuns: "A 
murit! Atunci David s-a sculat de la pământ. S-a spălat, s-a uns şi şi-a schimbat hainele; 
apoi s-a dus în casa Domnului şi s-a închinat. întorcându-se acasă, a cerut să i se dea 
mâncare şi a mâncat. Slujitorii lui i-au zis: "Ce însemnează ceea ce faci? Când trăia 
copilul, posteai şi plângeai şi acum, când a murit copilul, te scoli şi mănânci!" El a 
răspuns: "Când trăia copilul, posteam şi plângeam, căci ziceam: "Cine ştie dacă nu se va 
îndura Domnul de mine şi dacă nu va trăi copilul? "Acum, când a murit, pentru ce să 
postesc? Pot să-1 întorc în viaţă? Eu mă voi duce la el dar el nu se va întoarce la mine" (2 
Sam. 12:16-23). 

Timp de şapte zile David s-a luptat cu Dumnezeu. El s-a rugat, a postit şi n-a vrut să fie 
mângâiat. Dar când şi-a dat seama că copilul a murit, s-a ridicat, s-a spălat, s-a 
uns şi s-a dus în casa Domnului să I se închine. 

Abia aici îl întâlnim pe David, omul după inima lui Dumnezeu. Aici se 
vede clar omul care îl întâlnim în Psalmi. Când Dumnezeu a răspuns cu 
"nu" rugăciunii lui David, el s-a îndreptat imediat spre casa Domnului - nu 
pentru a se plânge, ci pentru a I se închina. Aici îl vedem pe David trăind 
înaintea feţei lui Dumnezeu. David a pledat pentru cauza sa înaintea 
tronului celui Atotputernic şi a pierdut. Totuşi el a fost gata să 

se plece înaintea providenţei lui Dumnezeu şi să-L lase pe Dumnezeu să 
fie Dumnezeu. 

O asemenea supunere faţă de providenţa lui Dumnezeu este greu a fi 
înţeleasă de către oameni. Slujitorii lui David n-au înţeles-o; atitudinea lui 
n-a fost înţeleasă de ei. Ei credeau că timpul de jelire ar fi trebuit să fie 
după moartea copilului şi nu cât timp copilul era viu. Când David a 
explicat atitudinea lui, el a dat o lecţie despre doctrina providenţei. 

David a explicat apoi motivaţia sa pentru post şi rugăciune spunând: 
"Cine ştie dacă nu se va îndura Domnul de mine şi dacă nu va trăi 
copilul?" Cuvintele "cine ştie" reprezintă cheia înţelegerii postului său 
îndelung şi a rugăciunilor sale supărătoare. Cuvântul "cine ştie" ne atrag 
atenţia asupra părţii " ascunse" a lui Dumnezeu, care rămâne neştiută de 
noi. David a auzit cuvintele Dumnezeului "cunoscut" însă a sperat că cea 
auzit nu-i totul. Când şi-a dat seama că Dumnezeu nu i-a ascuns nici unul 
din planurile Lui, acest lucru a fost suficient pentru a-l satisface şi a se 
supune "nu'"-ului lui Dumnezeu. într-un fel, lupta lui David a fost un fel de 
umbră a agoniei lui Cristos din Gheţimani când Isus a luptat pentru 
acceptarea voinţei Tatălui, însă la sfârşit a fost gata să bea paharul până 
la fund. 

Dacă noi înţelegem providenţa lui Dumnezeu şi II iubim pe Dumnezeul 
providenţei, vom fi în stare să ne închinăm Lui aducându-l jertfa de laudă 
care I se cuvine, atunci când se întâmplă lucruri care aduc durere, 
mâhnire şi necaz în vieţile noastre. Acest mod de înţelegere a providenţei 
lui Dumnezeu este vital pentru toţi cei ce se închină lui Dumnezeu. 

Este o închinare prin credinţa care îşi are rădăcinile în încredere. David i- 
a încredinţat lui Dumnezeu viitorul lui şi al fiului său. El şi-a dat seama că 
nu a auzit tot ce avea să urmeze şi că toate capitolele ulterioare ale vieţii 
lui vor fi scrise de Dumnezeu. 

Cuvântul "providenţă" aproape că a dispărut din vocabularul creştinului 


contemporan. Acest cuvânt era odată ceva obişnuit în vorbirea unui 
creştin. 

Scrisorile scrise pentru cei de acasă de către soldaţii din Războiul Civil 
American erau pline cu referiri la "Providenţă", în ajunul bătăliei soldaţii 
au scris despre temerile lor şi despre nesiguranța zilei ce va urma 
spunând adesea că viaţa lor era în mâna Providenței. Cuvântul Providenţă 
era scris cu majuscule referindu-se nu atât la suveranitatea lui Dumnezeu 
asupra treburilor oamenilor cât la Dumnezeu însuşi; toţi aveau 
sentimentul că totul era sub ochii lui Dumnezeu. Termenul "Providenţă" a 
devenit un titlu al divinității. Legătura dintre "acţiunile lui Dumnezeu" şi 
"fiinţa lui Dumnezeu" era adânc înrădăcinată în convingerea creştinilor 
din sec. XIX că toate câte se întâmplă au loc în planul suveran şi sub 
domnia Dumnezeului Atotputernic. Atunci, toţi aveau sentimentul că viaţa 
întreagă era trăită sub ochii lui Dumnezeu. 

în zilele noastre această atitudine s-a schimbat. în cultura în care trăim, 
gândul providenţei lui Dumnezeu nu îşi mai găseşte locul. Presupunerea 
care domină zilele noastre este că noi trăim într-un univers închis, ca un 
mecanism, în care orice se întâmplă se datorează, fie legilor sau forţelor 
impersonale din univers fie pur şi simplu hazardului, întâmplării. Este 
veacul secularismului în care se pare că nu mai este loc pentru 
supranatural sau transcendent. Dumnezeul creştinismului este exilat. 
Nimeni nu se gândeşte astăzi să boteze un sat sau un oraş "Providența" 
după cum s-a întâmplat odinioară în statul Rhodelsland. 

în secolul al XVIII-lea Adam Smith a scris binecunoscuta sa lucrare "The 
Health of Nations" (Bunăstarea Naţiunilor) în care a căutat să aplice 
metoda ştiinţifică în studiul acţiunilor inconsecvente ale intreprinderilor 
economice pentru a descoperi legile care guvernează economia. Smith 
căuta "mâna nevăzută" a Providenţei. în zilele noastre acea mână este 
considerată nu doar nevăzută, ci chiar inexistentă. Noi suntem lăsaţi să 
bâjbâim singuri într-un univers ostil, ba chiar mai rău, într-unui 
indiferent. Noi nu mai căutăm mâna nevăzută a Providenţei pentru 
bunăstarea noastră materială ci mâna vizibilă a , guvernării omeneşti. 
Cuvântul providenţă este prea bogat şi mult prea încărcat cu nuanţe 
teologice vitale pentru a-i permite să treacă prin vocabularul nostru fără 
să lase urme. Este un termen cu o semnificaţie istorică seculară, chiar 
milenară. Este un termen teologic de o mare importanţă, care îşi are 
rădăcinile în înseşi textul Scripturii la fel de adevărat pentru noi ca şi 
pentru atâtea generaţii care ne-au precedat. 

O problema de încredere 

Cuvântul providenţă derivă dintr-un prefix şi o rădăcină latinească. 
Prefixul pro înseamnă "înainte" sau "în faţă". Rădăcina cuvântului vine 
din latinescul videre care înseamnă "a vedea". Dacă punem împreună 
prefixul şi rădăcina iese un cuvânt care înseamnă "a vedea mai dinainte" 
aşa că noi suntem tentaţi să credem că cuvântul providenţă se referă pur 
şi simplu la cunoaşterea mai dinainte a lui Dumnezeu. Cunoaşterea mai 
dinainte a lui Dumnezeu nu este epuizată însă de această idee. 
Providenţă nu este*doar un sinonim pentru cunoaşterea mai dinainte a lui 
Dumnezeu. Noţiunea de providenţă include mai degrabă o paletă largă de 
atribute divine pe care intenţionez să le prezint în cele ce urmează. 

în primul rând, cuvântul providenţă se referă la grija lui Dumnezeu 
pentru poporul Său sau la ceea ce a pregătit 

Dumnezeu pentru poporul Său. Noi folosim cuvântul provizii când este vorba de 
lucrurile pe care noi le adunăm pentru anumite nevoi viitoare. 

Nu ştiu ce va aduce ziua de mâine pentru mine sau familia mea aşa că mă 
pregătesc începând de astăzi pentru mâine. 

De exemplu, m-am întâlnit cu avocatul meu pentru a-mi face testamentul având 
grijă astfel de soţia şi copiii mei în eventualitatea morţii mele. 

însă cu toată grija ce o port pentru viitorul familiei mele îmi dau seama că în 
fond bunăstarea lor este în mâinile lui Dumnezeu. 

Eu îl consider ca fiind Marele Purtător de Grijă atât pentru ei, cât şi pentru mine. 
Iau în serios îndemnul Domnului Isus: 

"De aceea vă spun: Nu vă îngrijoraţi de viaţa voastră gândindu-vă ce veţi mânca 
sau ce veţi bea, nici de trupul vostru, gândindu-vă cu ce vă veţi îmbrăfa. Oare nu 
este viaţa mai mult decât hrana şi trupul mai mult decât îmbrăcămintea? Uitaţi- 
vă la păsările cerului: ele nici nu semăna, nici nu seceră şi nici nu strâng nimic în 
grânare; şi totuşi Tatăl nostru cel ceresc le hrăneşte. Oare nu sunteţi voi cu mult 
mai de preţ decât ele? Şi apoi, cine dintre noi, chiar îngrijorându-se, poate să 
adauge măcar un cot la înălţimea lui? Şi de ce vă îngrijoraţi de îmbrăcăminte? 
Uitaţi-vă cu băgare de seamă cum cresc crinii de pe câmp: ei nici nu torc, nici nu 
tes, totuşi vă spun că nici chiar Solomon, în toată slava lui, nu s-a îmbrăcat ca 
unul din ei. Aşa că, dacă astfel îmbracă Dumnezeu iarba de pe câmp, care astăzi 
este dar mâine va fi aruncată în cuptor, nu vă va îmbrăca El cu mult mai mult pe 
voi, puţin credincioşilor? Nu vă îngrijoraţi dar zicând: "Ce vom mânca? "Sau: "Ce 
vom bea?" Sau: " Cu ce ne vom îmbrăca?" Fiindcă toate aceste lucruri Neamurile 
le caută. Tatăl vostru cel ceresc ştie că aveţi trebuinţă de ele. Căutaţi mai întâi 
împărăţia lui Dumnezeu şi neprihănirea Lui şi toate aceste lucruri vi se vor da pe 
deasupra. Nu vă îngrijoraţi dar de ziua de mâine; căci ziua de mâine se va 
îngrijora de ea însăşi. Ajunge zilei necazul ei (Mat. 6: 25-34). 

Aceste cuvinte ale lui Isus nu interzic administrarea 

responsabilă a ceea ce primim de la El. Aceste cuvinte sunt mai degrabă 
o lecţie despre îngrijorare. Noi nu trebuie să ne zbatem nebuneşte pentru 
împlinirea nevoilor noastre, îngrijorarea şi neliniştea noastră trebuie să 
fie potolite de încrederea noastră în providenţa lui Dumnezeu. Crinul nu 
se îngrijorează. 

E o problemă de focalizare a intereselor. Dacă noi ne concentrăm asupra 
împărăției lui Dumnezeu şi asupra neprihănirii Lui, grija noastră pentru 
nevoile pământeşti va fi împlinită. După cum spunea David: "Am fost 
tânăr şi am îmbătrânit dar n-am văzut pe cel neprihănit părăsit, nici pe 
urmaşii lui cerşindu-şi pâinea" (Ps. 37: 25). 

Predica de pe Munte a Domnului Isus atrage atenţia asupra providenţei 
lui Dumnezeu. El vorbeşte despre păsările cerului care sunt hrănite de 
mâna Providenţei şi insistă asupra faptului că noi avem mult mai mare 
valoare ca şi ele. Accentul pe care-l pune Dumnezeu pe bunăstarea 
copiilor Lui întrece valoarea tuturor animalelor la un loc. însă grija Sa se 
revarsă şi peste cei dintâi şi peste cei din urmă. Nu numai că ne ştie 
numărul firelor de păr din cap, dar nici o vrabie măcar nu cade, fără ca El 
să observe. 

Din cauză că cuvântul providenţă îşi are rădăcina în cuvântul latinesc 
"videre" care înseamnă "a vedea" sau "viziune" suntem tentaţi să-i 
restrângem aplicaţia sa teologică la simpla observare de către Dumnezeu 
a activităţii umane. Problema e că El se îngrijeşte de nevoile omeneşti. El 
nu numai că veghează asupra noastră, ci are grijă de noi. 

Grija faţă de noi este inima, miezul providenţei divine. Grija părintească a 
lui Dumnezeu pentru făpturile Sale este cuprinsă în sensul (înţelesul) 
cuvântului providenţă. Aceasta înseamnă că Dumnezeu este implicat în 


treburile omeneşti. El nu este ca şi Dumnezeul lui Aristotel, Forţa 
Nemişcată, care rămâne distant şi care nu se implică în istoria umană. 
Dumnezeul biblic nu este nemişcat. 

Este o Forţă care se mişcă şi care mişcă şi domneşte peste 

treburile omeneşti. 

Dumnezeul deismului şi neo-deismului se aseamănă mai mult cu 
Dumnezeul lui Aristotel, marele ceasornicar, care proiectează şi dă 
contur unui ceas complicat, îl duce la bun sfârşit şi apoi îl lasă să 
funcţioneze singur fără să mai aibă nimic de-a face cu el. Acest punct de 
vedere consideră legile naturii ca funcţionând cumva independent de 
providenţa divină, fără vreun amestec al divinității. Aceste legi sunt fixe şi 
automate. Dimpotrivă, credinţa creştină priveşte aceste legi ca fiind ale 
lui Dumnezeu, coordonate de El şi supuse Lui. Ele reflectă modul natural 
în care Dumnezeu guvernează peste universul Său. 

Susţinere divina 

Există o legătură între a te îngriji pentru anumite lucruri şi a te îngriji de 
susţinerea acelor lucruri. Susținerea sau sprijinul reprezintă ceea ce este 
necesar pentru a face ca acele lucruri să funcţioneze sau pentru a le menţine vii. 
Evreii din vechime priveau la binecuvântarea lui Dumnezeu nu numai ca la ceva 
cu care Dumnezeu îi va binecuvânta, ci cu care îi va şi susţine sau ţine. 
Susținerea divină este legată de conceptul biblic al creaţiei. Cuvintele cu care 
începe Biblia spun: "La început, Dumnezeu a făcut cerurile şi pământul" 

(Gen .1:1). Cuvântul ebraic pentru "a făcut" este cuvântul bara. Acest cuvânt are 
înţelesul de susţinere. Ceea ce Dumnezeu creează El şi susţine, păstrează, ţine. 
El nu numai că creează lucruri din nimic, ci le şi ţine în viaţă. 

"După ce a vorbit în vechime părinţilor noştri prin prooroci, în multe rânduri şi în 
multe chipuri, Dumnezeu, la sfârşitul acestor zile ne-a vorbit prin Fiul, pe care L- 
a pus moştenitor al tuturor lucrurilor şi prin care a făcut veacurile. El, care este 
oglindirea slavei Lui şi întipărirea Fiinţei Lui şi care ţine toate lucrurile cu 
Cuvântul puterii Lui, a făcut curățirea păcatelor şi a şezut la dreapta Măririi în 
locurile prea înalte" (Evr .1:1-3). 

în acest text Cristos este Cel care “ține toate lucrurile cu Cuvântul puterii 
Lui." 

Mărturisirea de credinţă de la Westminster defineşte providenţa lui 
Dumnezeu după cum urmează: 

"Dumnezeu, Creatorul tuturor lucrurilor ţine, dirijează, stabileşte şi 
guvernează toate făpturile, acţiunile şi lucrurile de la cel mai mare până 
la cel mai mic, prin atotînţeleapta şi sfânta Sa providenţă, potrivit 
infailibilei Sale cunoaşteri mai dinainte şi a sfatului liber şi neschimbător 
a propriei Lui voințe, spre slava şi gloria înţelepciunii, puterii, dreptăţii, 
dumnezeirii şi milei Sale (V/)." 

Această definiţie se referă la câteva aspecte ale providenţei lui 
Dumnezeu. Noi ne vom ocupa mai în detaliu de aceste aspecte mai târziu. 
Deocamdată însă ne vom concentra asupra afirmației despre lucrarea 
Creatorului, mai precis asupra lucrării Sale de susţinere a creaţiei. 
Observăm că această ţinere sau susţinere are în vedere toate făpturile, 
acţiunile şi lucrurile, de la cel mai mare până la cel mai mic. Acest lucru 
se referă la domeniul susţinerii providenţei divine care include tot ce 
există. 

Mărturisirea indică faptul că susţinerea providenţială a lui Dumnezeu a 
tuturor lucrurilor este "prin atotînţeleapta şi sfânta Sa providenţă." 
Cuvântul prin indică mijlocul prin care Dumnezeu ţine ceea ce susţine. 


Aici, mijloacele îşi au rădăcinile în înţelepciunea şi sfinţenia Sa. Lucrarea 
lui Dumnezeu de susţinere a creaţiei Sale îşi are fundamentul în 
înţelepciunea Sa. Ca şi muritori noi suntem înclinați să facem greşeli 
susţinând anumite lucruri pentru o perioadă mai scurtă sau mai lungă de 
timp. Dumnezeu nu face greşeli când ţine sau susţine ceva. El susţine 
ceea ce susţine cu exactitate pantru că El ţine potrivit înţelepciunii Sale 
desăvârşite. 

Lucrarea lui Dumnezeu de susţinere este de asemenea o susţinere sfântă. 
în ceea ce priveşte termenul de sfânt, el se referă atât la maiestatea Sa 
extraordinară, cât şi la neprihănirea Lui desăvârşită. Nu există vreo 
lacună de inteligenţă, înţelepciune şi neprihănire în lucrarea Sa de 
susţinere. Ceea ce 

Dumnezeu ţine, El ţine cu credincioşie. Uneori ne întrebăm în legătură cu 
durata necazului şi a durerii: "O, Doamne cât trebuie să mai suport?" Ne 
mirăm de ce Dumnezeu permite răului să-şi facă de cap. Totuşi durata 
oricărui lucru este în mâna Lui şi este sub controlul providenţei Sale 
potrivit înţelepciunii şi scopului Său sfânt. 

Observăm de asemenea că Dumnezeu susţine lucrurile potrivit 
cunoaşterii Lui mai dinainte, şi care mărturisirea de credinţă de la 
Westminster ne-o reaminteşte ca fiind infailibilă. Pentru Dumnezeu nu 
există presupuneri; nu există nimic în viitor pe care El să nu-l ştie deja. 
El cunoaşte sfârşitul chiar de la început. Se spune că Dumnezeu cunoaşte 
probabilitățile însă nu le cunoaşte cu probabilitate. Aceasta înseamnă că, 
dacă L-am întreba pe Dumnezeu despre ceva posibil în viitor, El niciodată 
nu ne va răspunde: "Depinde". 

Din perspectiva noastră, ca şi persoane, noi privim viitorul în termenii 
posibilităţilor. Avem un plan B, în caz că planul A nu se împlineşte. Unei 
minţi limitate, evenimentele viitoare apar ca şi posibilităţi. Aceasta 
pentru că noi suntem fiinţe ale eventualităţilor, dependente de ceva din 
exteriorul nostru. însă Dumnezeu nu este o Fiinţă dependentă sau a 
eventualităţilor. El cunoaşte ceea ce cunoaşte în mod absolut. El cunoaşte 
mai dinainte ceea ce ştie mai dinainte pentru că ceea ce a prevăzut a şi 
vrut să fie mai dinainte. 

Pe noi ne învaţă Scriptura să vorbim despre viitor în termenii de: "Cum va 
voi Dumnezeu." Dumnezeu însă nu e nevoie să vorbească astfel pentru că 
El este Dumnezeul care va voi. 

Dumnezeu ţine toate lucrurile prin sfatul liber şi neschimbător al propriei 
Lui voințe. Este important să înţelegem aceasta. Providența susținătoare 
a lui Dumnezeu este condusă de voinţa Sa, care e total liberă. Nu este 
legată sau determinată de nici un lucru firesc. Voința Lui nu este numai 
liberă, ci şi neschimbătoare. Nimic nu poate schimba această libertate 
sau să o oprească deodată. Sfatul Său e veşnic. El are 

un plan veşnic, care nu are nici un defect. Sfatul Său este imuabil pentru 
că El este imuabil în tot ceea ce este El. Omniscienţa Sa nu se schimbă. 
Omnipotenţa Sa nu slăbeşte, înţelepciunea Lui niciodată nu stă să 
cumpănească. Nu există schimbări în caracterul şi fiinţa Sa divină. 

Cel mai înălţător Dumnezeu posibil 


Care este sfârşitul şi scopul faptului că Dumnezeu ţine toate lucrurile? 
Este pentru lauda slavei Sale. Acesta este un concept greu de acceptat în 
totalitate deoarece sugerează un fel de egocentrism a lui Dumnezeu iar 
noi privim egocentrismul ca un păcat. într-adevăr a fi egocentric este un 
păcat pentru orice fiinţă. Noi, muritorii suntem chemaţi să-L. avem pe 
Dumnezeu în centrul gândirii noastre. Pentru fiinţe ca noi, a-L avea pe 
Dumnezeu în centru este o virtute iar egocentrismul este un defect. însă 
pentru Dumnezeu, egocentrismul este pură virtute pentru că îl are pe El 
însuşi în centru. Pentru noi a-L avea pe Dumnezeu în centru înseamnă să 
ne aţintim privirile, atenţia noastră la cea mai perfectă Fiinţă. Tot astfel e 
şi pentru Dumnezeu însuşi. 
Deşi ceea ce Dumnezeu face prin providenţa Lui este pentru binele 
nostru, virtutea Sa cea mai înaltă constă în însăşi glorificarea Sa. 
Susținerea de către Dumnezeu a creaţiei Lui se reflectă în slava Sa şi 
acea slavă sau glorie nu este un viciu divin ci este binele suprem. Dacă 
Dumnezeu ar fi avut în centru ceva mai puţin decât El însuşi, acel ceva 
din centru ar fi fost un defect sau q lipsă în El însuşi şi s-ar face ceva mai 
puţin decât Dumnezeu, fiind nevrednic de închinarea noastră. 
Este un paradox extraordinar faptul că grija lui Dumnezeu pentru 
creaturile Sale şi susţinerea creaţiei Lui sunt şi o manifestare a slavei 
Sale veşnice. Calvin a făcut o remarcă în legătură cu aceasta, scriind: 
"Mai întâi de toate, să-şi amintească cititorul că providenţa aşa cum o 
vedem noi nu este una prin care Dumnezeirea stă în cer cu 
mâinile încrucişate privind la ceea ce se petrece în lume, ci una prin care 
El a ţinut şi ţine cârma domnind peste toate evenimentele. Prin urmare, 
providenţa Sa cuprinde nu numai mâna Lui ci şi ochiul Lui. Aceasta 
însemnând că El nu numai că vede, ci şi hotărăşte ceea ce doreşte să fie 
făcut (Instituţii, 175)". 
în aceste lucrări ale Providenţei se manifestă gloria înţelepciunii, puterii, 
dreptăţii, bunătăţii şi milei Lui. 

. . W 


Providența ca şi gijă 


"Avraam s-a sculat dis de dimineaţă..." (Gen. 22:3). Această afirmaţie 
clară care se referă la timpul când s-a trezit din somn Avraam a fost 
obiectul multor speculaţii. De ce s-a trezit Avraam atât de devreme în 
acea zi, când trebuia să facă la comanda lui Dumnezeu un lucru 
înfricoşător? 

Filosoful danez Soren Kierkegaard a scris o carte intitulată "Frică şi 
Cutremur" în care a întors această propoziţie pe toate feţele, încercând 
să ghicească de ce s-a trezit patriarhul atât de devreme. A făcut-o pentru 
că era nerăbdător şi dornic de a fi prompt în a-L asculta pe Dumnezeu în 
îndeplinirea sarcinii pe care i-o dăduse? Sau pentru că termenii în care i- 
a spus Dumnezeu ce are de făcut l-au tulburat în aşa măsură încât i-a fost 
imposibil să doarmă? 

Scriptura nu răspunde la aceste întrebări. Bănuiesc totuşi că trezitul 
devreme al lui Avraam a avut mai mult de-a face cu tulburarea din 
sufletul său decât cu nerăbdarea de a sluji. El a avut un sentiment comun 
tuturor oamenilor, iar lucrul pe care Dumnezeu i-a spus să-l facă ar fi 
adus groază în sufletul oricărui muritor. Dumnezeu i-a cerut lui Avraam 
ceea ce Kierkegaard numea "suspendarea temporară a moralităţilor”. El 
i-a poruncit lui Avraam să ucidă, să-şi omoare fiul. 

Deşi Cele Zece Porunci nu fuseseră încă date, legea lui Dumnezeu fusese 
întipărită în inimile oamenilor. Astfel că Avraam a ştiut că uciderea era 


total opusă legii lui Dumnezeu şi totuşi a auzit cuvintele lui Dumnezeu în 
mod direct şi clar, cuvinte care contraziceau tot ceea ce ştia el despre 
caracterul lui Dumnezeu. Cuvinte care făceau parte dintr-unul din cele 
mai grele teste ale lui Dumnezeu, prin care a fost trecută vreodată o 
fiinţă umană. Despre acest test citim în Genesa 22: 

"După aceste lucruri, Dumnezeu a pus la încercare pe Avram, şi-a zis: 
"Avraame!" "lată-mă!" a răspuns el. Dumnezeu i-a zis : "Ia pe fiul tău, pe 
singurul tău fiu, pe care-l iubeşti, pe Isaac, du-te în ţara Moria şi adu-1 
ardere de tot acolo, pe un munte pe care ţi-l voi spune'"(Gen. 22: 1-2). 
Multe lucruri cuprinde acest rezumat succint al unui eveniment aspru din 
viaţa lui Avraam. Dumnezeu a vrut să-l testeze; într-adevăr, pentru 
Avraam a fost cel mai greu test posibil. Până în acest punct viaţa lui 
Avraam a fost marcată de o extraordinară încredere. Acesta este omul 
care şi-a părăsit locurile natale şi tot ce avea drag pentru a călători spre 
o ţară necunoscută la chemarea unui Dumnezeu ciudat şi străin. Acest 
Dumnezeu i-a făcut o promisiune uimitoare şi a pecetluit această 
promisiune printr-un legământ sacru. Dumnezeu i-a promis lui Avraam că 
la bătrâneţe va deveni tatăl unei mari naţiuni şi că urmaşii lui vor fi tot 
atât de numeroşi ca stelele cerului şi nisipul mării. 

Promisiunea i-a fost făcută patriarhului când Sara, soţia lui era în vârstă 
şi stearpă. Cu toate acestea, Avraam 1-a crezut pe Dumnezeu şi a sperat 
că, în ciuda aparenţelor, promisiunea se va împlini într-o zi şi 
moştenitorul său nu va fi slujitorul lui, Eliezer din Damasc, ci un fiu din 
carnea lui. 

Pentru a fi sigur, Avraam a făcut anumiţi paşi de unul singur pentru a ieşi 
în calea acestei promisiuni, El a devenit tatăl copilului născut de Agar, 
roaba soţiei lui. Fiul său s-a numit Ismael, şi nu era copilul promis de 
Dumnezeu. Şi nici promisiunea nu s-a împlinit mai repede. Avraam a 
aşteptat ani de zile pentru ca soţia lui să dea naştere unui copil. Ea a râs 
chiar şi de ideea de a avea un copil. 

Când a rămas însărcinată şi-a amintit de râsul ei, iar copilului i s-a pus 
numele Isaac, care înseamnă "râs". 

Când s-a născut Isaac, Avraam a văzut împlinită în carne şi oase 
promisiunea lui Dumnezeu. Visul de neîmplinit s-a împlinit iar sămânţa 
legământului promisiunii era vie şi sănătoasă. Acum însă Avraam a avut 
de trecut testul testelor 

când Dumnezeu i-a cerut să-şi omoare copilul promisiunii. 

După această poruncă grea din partea lui Dumnezeu, Avraam s-a trezit 
foarte devreme. Narațiunea biblică continuă cu cuvintele : 

"Avraam s-a sculat dis de dimineaţă, a pus şaua pe măgar şi a luat cu el 
două slugi şi pe fiul său Isaac. A tăiat lemne.pentru arderea de tot şi a 
pornit spre locul, pe care i-l spusese Dumnezeu" (Gen. 22:3). ' 

Detaliile povestirii sunt surprinzătoare. Ni se spune că după ce s-a trezit 
devreme, Avraam a pus şaua pe măgar. Sunt atât de mirat în legătură cu 
acest detaliu. Avraam era unul din cei mai bogaţi oameni ai timpului său. 
El avea nenumărați slujitori şi era pe deasupra şi în vârstă. Nu m-aş fi 
aşteptat ca un astfel de om bogat şi atât de în vârstă să facă treaba unui 
slujitor. Şi totuşi, Avraam s-a îngrijit de a pune şaua pe măgar chiar el 
însuşi. 

De asemenea, ni se spune că a tăiat lemnele pentru jertfă. Ce s-o fi gândit 
el în timp ce tăia lemnele? Căuta el uşurare muncind, după cum spune 


Martin Luther despre el însuşi? Când îl lovea melancolia sau era atacat 
de depresie el îşi îndrepta atenţia spre îndeplinirea unei munci fizice 
pentru a-şi lua gândul de la ceea ce-l tulbura. Poate că aşa s-a întâmplat 
şi în cazul lui Avraam. Cu fiecare lovitură de topor, durerea ce-l orbea se 
revărsa în afară. 

Când pregătirile s-au încheiat s-a ridicat şi a plecat spre locul specificat 
de Dumnezeu. După cum Fiul lui Dumnezeu avea să facă secole mai 
târziu, tot astfel patriarhul şi-a făcut faţa ca o cremene privind spre 
muntele cu pricina. în mod sigur că distanţa şi timpul necesar călătoriei 
au făcut-o cu atât mai dureroasă. N-a fost aşa încât Avraam să poată 
termina cât mai repede ce avea de făcut. El a avut suficient timp să se 
gândească la ce-l aştepta. 

Cred că e greu dacă nu imposibil sâ te pui în locul lui Avraam aflat în 
drum spre muntele Moria. Niciodată n-am trecut printr-o astfel de 
experienţă, să fiu chemat să-mi ucid 

fiul pentru gloria lui Dumnezeu. Timp de trei zile, Avraam a mers alături de fiul 
său în drum spre Muntele Moria. Isaac nu ştia ce se întâmplă. Scriptura zice că: 
"A treia zi, Avraam a ridicat ochii şi a văzut locul de departe. Şi Avraam a zis 
slugilor sale: "Rămâneţi aici cu măgarul; eu şi băiatul ne vom duce până colo să 
ne închinăm şi apoi ne vom întoarce la voi" (Gen.22:4-5). 

După trei zile de chin, Avraam şi Isaac nu ajunseseră încă la destinaţie. Muntele 
Moria se vedea dar era încă departe. în acel moment, Avraam a poruncit slugilor 
să se oprească şi să aştepte până când el şi fiul său se vor întoarce. El le-a spus 
că merg până la munte pentru a se închina şi se vor întoarce. El a spus: "...ne 
vom întoarce." Pot doar să bănuiesc de ce a spus Avraam acest lucru. A fost oare 
expresia unei credinţe depline că, cumva, Dumnezeu va revoca porunca dată lui. 
A fost o încercare de a ascunde de slujitorii săi şi de Isaac adevăratul motiv 
pentru care erau acolo? Nu ştiu însă bănuiesc că a crezut ceea ce a spus. 

Mai tulburătoare a fost discuţia ce a urmat între Avraam şi fiul său: 

"Avraam a luat lemnele pentru arderea de tot, le-a pus în spinarea fiului său, 
Isaac şi a luat în mână focul şi cuțitul. Şi au mers astfel amândoi împreună. 
Atunci Isaac, vorbind cu tatăl său Avraam, a zis: "Tată! " "Ce este, fiule?" i-a 
răspuns el. Isaac a zis din nou: "Iată focul şi lemnele; dar unde este mielul pentru 
arderea de tot? "Fiule", a răspuns Avraam, "Dumnezeu însuşi va purta grijă de 
mielul pentru arderea de tot." Şi au mers amândoi împreună înainte" (Gen.22:6- 
8). 

Isaac a observat că ceva lipsea. El a văzut că aveau lemnul şi focul necesar 
pentru arderea de tot însă cel mai important element, mielul, lipsea. Cine-şi 
poate imagina ce i-a trecut lui Avraam prin minte când Isaac i-a pus această 
întrebare? Ce putea spune? "Tu eşti mielul! 'Te voi sacrifica." Nu cred. Mai 
degrabă Avraam a răspuns în limba ebraică "/ehovah-Jireh ", care înseamnă 
"Domnul va purta de grijă." 

Acest răspuns a lui Avraam constituie prima referire la providenţa divină 
pe care o găsim în Biblie. Nu putem şti dacă această siguranţă a lui a fost 
un act al credinţei din partea lui Avraam, o expresie a speranţei lui sau 
doar o încercare de a masca un răspuns din partea lui Isaac. în orice caz, 
cu această nădejde, că Domnul va purta de grijă pentru mielul de jertfă, 
cei doi şi-au continuat drumul spre munte. în sfârşit a sosit şi momentul 
decisiv: 

"Când au ajuns la locul pe care i-1 spusese Dumnezeu, Avraam a zidit acolo un 
altar şi a aşezat lemnele pe el. A legat pe fiul său Isaac şi 1-a pus pe altar, 
deasupra lemnelor. Apoi Avraam a întins mâna ca să junghie pe fiul său" (Gen. 


22: 9-10). 

Desigur că cea mai grea sarcină pe care a avut-o vreodată Avraam a fqst să-şi 
lege fiul şi să-l pună pe altar. în acel moment trebuie să-i fi fost clar chiar şi lui 
Isaac despre ce era vorba. Imaginaţi-vă privirea din ochii lui în timp ce-şi privea 
tatăl, şocat fiind de ceea ce vedea. Apoi Avraam a ridicat cuțitul deasupra 
capului, gata să-l înfigă în inima fiului său. Sunt sigur că în acel moment trebuie 
să fi închis ochii şi să fi tremurat, neputând să mânuiască cuțitul. în ultimul 
moment însă s-a auzit vocea lui Jehovah-Jireh, din cer. 

"Atunci îngerul Domnului 1-a strigat din ceruri şi a zis: "Avraame! Avraame!" 
"Iată-mă!" a răspuns el. îngerul a zis :"Să nu pui mâna pe băiat şi să nu-i faci 
nimic; căci ştiu acum că te temi de Dumnezeu, întrucât n-ai cruțat pe fiul tău, pe 
singurul tău fiu, pentru Mine". Avraam a ridicat ochii şi a văzut înapoia lui un 
berbec, încurcat cu coarnele într-un tufiş. Şi Avraam 1-a adus ca ardere de tot în 
locul fiului său. Avraam a pus locului aceluia numele: "Domnul va purta de grijă". 
De aceea se zice şi azi:" La muntele unde Domnul va purta de grijă" (Gen. 22: 11- 
14). 

A intervenit providenţa. Dumnezeu i-a strigat lui Avraam să se oprească. A fost 
dat un înlocuitor, un berbec prins într-un tufiş, prins nu numai de tufiş, ci de 
însuşi Creatorul tufişului. Avraam a trecut testul testelor şi s-a odihnit plin de 
siguranţă având certitudinea împlinirii promisiunii lui Dumnezeu. Isaac 

avea să trăiască şi să devină tatăl lui Iacov care va da naştere la 12 fii din 
care se trag cele 12 seminţii ale lui Israel. 

Două mii de ani mai târziu istoria înscrie ultimul act al Providenţei divine. 
Dumnezeu avea să se îngrijească de cea mai mare necesitate a omenirii. 
El a pregătit un alt Miel, un Miel fără pată care a fost destinat să moară 
pe un munte numit Calvar . Tradiţia spune că locul unde a murit Isus este 
acelaşi din Vechiul Testament de pe muntele Moria. Dumnezeu şi-a luat 
Fiul, singurul Său fiu, Cel pe care-L iubea, Isus şi L-a pus pe altar, pe acel 
munte. De data aceasta însă nimeni n-a mai strigat: "Opreşte". 


Plânsul care s-a auzit în toată 
lumea 


Un bebeluş a plâns. Acel scâncet care i-a ieşit de pe buze a schimbat cursul 
întregii istorii a omenirii. Toată civilizaţia apuseană şi cea a Europei răsăritene, 
toate evenimentele din istorie au fost afectate de acest plâns. Doctrina 
providenţei afirmă că providenţa lui Dumnezeu se întinde asupra tuturor 
lucrurilor, mari sau mici, uriaşe sau minuscule, infinite sau infime. 

Ce a fost cu plânsul care s-a auzit în întreaga lume? Scâncitul cărui copilaş a 
schimbat destinul planetei Pământ? A fost plânsul unui bebeluş aruncat pe râul 
Nil. 

Copiii lui Israel se bucurau de o situație privilegiată în ținutul Gosen, un mic 
teritoriu în anticul imperiu egiptean. Şi li se dăduse acest pământ pe vremea 
când Iosif era prim-ministru al Egiptului şi şi-a chemat tatăl şi frații săi se 
stabilească acolo. 

însă lucrurile s-au schimbat. Timpul a trecut şi un nou împărat a venit la putere, 
care nu-l cunoştea pe Iosif şi care a dus o nouă politică. 

"Peste Egipt s-a ridicat un nou împărat, care nu cunoscuse pe Iosif. El a zis 
poporului său: "Iată că poporul copiilor lui Israel este mai mare şi mai puternic 
decât noi. Veniţi să ne arătăm dibaci faţă de el, ca să nu crească, pentru ca nu 
cumva, dacă se va întâmpla un război, să se unească şi el cu vrăjmaşii noştri, să 
ne bată şi să iasă apoi din ţară. Si au pus peste ei isprăvnicei, ca să-i asuprească 
prin munci grele. Astfel a zidit el cetăţile Pitoni şi Ramses, ca să slujească de 


hambare lui Faraon. Dar cu cât îl asupreau mai mult, cu atât se înmulţea şi 
creştea; şi s-au scârbit 

de copiii lui Israel. Atunci egiptenii au dus pe copiii lui Israel la o aspră robie. Le- 
au făcut viaţa amară prin lucrări grele de lut şi cărămizi şi prin tot felul de 
lucrări de pe câmp: şi în toate muncile acestea pe care-i sileau să le facă, erau 
fără nici un pic de milă (Exod 1:8-14). 

Urmaşii lui Iacov erau acum prizonieri în Egipt, trăind ca sclavi şi funcţionând ca 
şi forţă de muncă. Pe de o parte, Faraon se bucura de rodul muncii lor, evreii 
trudind din greu pentru a construi hambare pentru a proteja populaţia de o 
posibilă foamete. Pe de altă parte, el se temea, după cum se teme orice tiran, de 
o revoltă din partea lor. Pentru a ţine sub control numărul şi puterea evreilor, 
noul faraon a dat o poruncă care însemna un fel de genocid restrâns. A poruncit 
ca fiecare băiat evreu nou născut să fie omorât: 

"împăratul Egiptului a poruncit moaşelor evreilor, numite una Şifra şi cealaltă 
Pua şi le-a zis: "Când veţi împlini slujba de moaşe pe lângă femeile evreilor şi le 
veţi vedea pe scaunul de naştere, dacă este băiat să-l omorâţi iar dacă este fată 
s-o lăsaţi să trăiască" (Exod 1:15-16). 

Faraonul n-a vrut ca soldaţii săi să omoare bebeluşii evreilor, ci sarcina a fost 
încredinţată moaşelor evreilor, cărora li s-a poruncit să-şi omoare propriul neam. 
însă făcând un act eroic de neascultare, moaşele evreilor au refuzat să ducă la 
îndeplinire această însărcinare. 

"Dar moaşele s-au temut de Dumnezeu şi n-au făcut ce le poruncea împăratul 
Egiptului: ci au lăsat pe copiii de parte bărbătească să trăiască. împăratul 
Egiptului a chemat pe moaşe şi le-a zis: " Pentru ce aţi făcut lucrul acesta şi aţi 
lăsat pe copiii de parte bărbătească să trăiască? Moaşele au răspuns lui Faraon: 
"Pentru că femeile evreilor nu sunt ca egiptencele; ele sunt vânjoase şi nasc 
înainte de venirea moaşei." Dumnezeu a făcut bine moaşelor şi poporul s-a 
înmulţit şi a ajuns foarte mare la număr. Pentru că moaşele se temuseră de 
Dumnezeu, le-a făcut case. Atunci Faraon a dat următoarea poruncă la tot 
poporul lui: "Să aruncaţi în râu pe orice băiat care se va naşte şi să lăsaţi toate 
fetele să trăiască " (Exod 1:17-22). 

Plânsul care s-a auzit în toată lumea 

E interesant de observat faptul că moaşele au căpătat trecere înaintea lui 
Dumnezeu pentru că s-au împotrivit poruncii lui Faraon. Ele au refuzat să facă 
ceea ce Dumnezeu interzisese, însă una din femeile evreilor care născuse un fiu 
a avut o grijă mai deosebită pentru a-şi proteja fiul de porunca lui Faraon. 

"Un om din casa lui Le vi luase de nevastă pe o fată a lui Le vi. Femeia aceasta a 
rămas însărcinată şi a născut un fiu. A văzut că este frumos şi 1-a ascuns trei 
luni. Nemaiputând să-l ascundă, a luat un sicriaş de papură, pe care 1-a uns cu 
lut şi cu smoală; a pus copilul în el şi 1-a aşezat între trestii, pe malul râului. 
Sora copilului pândea la o depărtare oarecare, ca să vadă ce are să i se întâmple 
(Exod 2: 1-4). 

Dacă vreodată o mamă şi-a încredinţat copilaşul în mâinile providenţei lui 
Dumnezeu atunci a fost aceasta! Ea a pus coşuleţul de papură pe apă şi 1-a lăsat 
să plutească. Această mamă a avut tot atâtea motive să spere că bebeluşul ei va 
supravieţui câte a avut şi Avraam când 1-a întins pe Isaac pe altar. 

Până în zilele noastre încă, una din cele mai supărătoare probleme ale ştiinţei 
este precizarea cu acuratețe a mişcărilor şi a cursului apei curgătoare. Un coş 
plutind pe apele Nilului putea fi afectat de bolovani ascunşi, ramuri plutitoare 
sau chiar crocodili. Singura speranţă a acestei mame a fost în mâna nevăzută a 
lui Dumnezeu, care a făcut râul şi care era stăpân şi peste fluxul şi refluxul apei. 
Sora mai mare a copilului a stat pe mal, urmărind de la distanţă sicriaşul. în acel 
moment, singurii ochi care priveau spre micuța corăbioară erau ochii surorii şi ai 
lui Dumnezeu. 

Şi iată că un lucru ciudat s-a întâmplat, ceva pe care unii l-ar putea considera o 
coincidenţă, o întâlnire întâmplătoare. Ochii altcuiva s-au oprit asupra bărcuţei. 
Faptul pentru care s-au îndreptat acei ochi spre râu a fost o problemă de 


conjunctură. Poate că a fost plânsul micuţului: 

"Fata lui Faraon s-a pogorât la râu să se scalde; şi fetele care o însoțeau se 
plimbau pe marginea râului. Ea a zărit sicriaşul în 

mijlocul trestiilor şi a trimis pe roaba ei să-l ia. L-a deschis şi a văzut 
copilul: era un băieţaş care plângea. I-a fost milă de el şi a zis: " Este un 
copil de al evreilor!" (Exod 2:5-6) 

Dacă faptul că fiica lui Faraon s-a întâmplat să fie acolo să vadă bărcuţa 
plutitoare, chiar atunci şi chiar în acel loc, este o coincidenţă atunci este 
una din cele mai remarcabile coicindenţe care s-au întâmplat vreodată. 
Biblia nu spune că ea a auzit copilul plângând în timp ce se pogora la râu. 
însă când i-a fost adus sicriaşul, copilul plângea, ceea ce mă face să 
bănuiesc că acel plâns i-a atras atenţia de la început. în orice caz, copilul 
a fost descoperit şi i-a stârnit un sentiment de milă fiicei lui Faraon. 

Este semnificativ faptul că ea a realizat că acel copil era evreu. Evident 
că ştia de porunca tatălui său. Ea risca să provoace mânia tatălui său prin 
faptul că se oprea să-l ajute pe acest bebeluş evreu neajutorat. Dacă ea 
ar fi ascultat de porunca tatălui său, ea l-ar fi aruncat în râu şi aici s-ar fi 
terminat totul, însă acesta nu a fost sfârşitul pentru că femeia a avut milă. 
Bebeluşul a plâns... 

"Atunci sora copilului a zis fetei lui Faraon : "Să mă duc să-ţi dau o doică 
dintre femeile evreilor, ca să-ţi alăpteze copilul?" "Du-te", i-a zis fata lui 
Faraon. Şi fata s-a dus şi a chemat pe mama copilului. Fata lui Faraon i-a 
zis : "Ia copilul acesta, alăptează-mi-l şi îţi voi plăti." Femeia a luat 
copilul şi l-a alăptat. Copilul a crescut şi ea l-a dus fetei lui Faraon, şi el i- 
a fost fiu. I-a pus numele Moise (Scos); "căci", a zis ea, "l-am scos din 
ape" (Exod 2:7-10). 

Evenimentele care se derulează după descoperirea bebeluşului (Exod 2:7- 
10) sunt tot atât de uimitoare ca şi descoperirea în sine. E clar că sora 
copilului a văzut cum acesta a fost scos din râu. însă nu a fost atât de 
sigură că era o salvare; putea să i se pară ca fiind cea mai mare 
nenorocire. Gândindu-se repede, ea merse Ia fiica lui Faraon şi se oferi 
să-i caute o doică pentru bebeluş. în acel moment, ea trebuia să fi realizat 
că fiica Faraonului avea o inimă sensibilă şi nu va omori copilul. 

Când sora bebeluşului se oferi să meargă după o doică, fata lui Faraon i-a 
spus " Du-te". Astfel că fata o chemă pe mama sa. însăşi mama copilului a 
fost angajată să aibă grijă de el. Copilaşul i-a fost redat prin mâna 
Providenţei, folosindu-se de fiica lui Faraon. 

Moise nu numai că a fost salvat de fiica lui Faraon, ci a avut privilegiul de 
a fi crescut la curtea lui Faraon. El a fost educat în învăţătura culturii 
egiptene, ceea ce a constituit o pregătire esenţială pentru însărcinările pe 
care avea să le primească de la Dumnezeu mai târziu. El a fost crescut ca 
şi prinţ, cu toate privilegiile care însoțeau acest rang. 

Jucându-ne de-a "Dar daca?" 

în acest moment suntem tentaţi să ne lăsăm în voia jocului de-a "Dar 
dacă?" Dar dacă mama lui Moise n-ar fi reuşit să-l ascundă trei luni de 
soldaţii lui Faraon? Dar dacă mama lui Moise nu făcea sicriaşul de 
papură? Dacă avea o spărtură şi se scufunda? Dar dacă fiica lui Faraon n- 
ar fi fost acolo chiar în momentul când sicriaşul a fost între trestii? Dar 
dacă ei nu-i era milă? Dar dacă bebeluşul n-ar fi plâns? 

Jocul de-a "Dar dacă?" implică posibilităţile, lucruri care ar fi fost posibil 
să se întâmple - nu să nu se întâmple. Ele sunt evenimente dependente şi 


"inutile". Un eveniment necesar sau obligatoriu este acela despre care 
credem că nu s-ar fi putut întâmpla altfel. 

Noi suntem obişnuiţi să gândim că legile fixe ale naturii determină 
consecinţele anumitor evenimente. Presupunem că, atunci când plouă 
iarba va fi udă ca şi o consecinţă obligatorie a ploii. în mod normal noi nu 
vedem acest rezultat al ploii ca şi o eventualitate sau posibilitate. 
Filozofic gândind, noi nu putem fi siguri că, doar pentru că de fiecare 
dată când a plouat în trecut iarba a devenit udă, atunci când mâine va 
ploua, iarba va deveni udă. Putem zice că mâine umezeala de pe iarbă 
este doar o probabilitate. Aceasta depinde de vreme, dacă plouă 


wl 

sau dacă udăm noi iarba cu un furtun sau va cădea rouă de dimineaţa. 
Insă noi presupunem că, dacă va ploua iarba va fi udă ca şi un rezultat 
obligatoriu. (Supoziţiile filozofice în acest sens au fost cercetate în 
amănunţime de către filozoful David Hume, care a recunoscut că noi nu 
avem o înţelegere senzorială directă a legăturilor cauzate, ci mai degrabă 
observăm legăturile normale şi obişnuite dintre evenimente.) 

Problema posibilităţilor are o strânsă legătură cu problema cauzalităţii, 
de care ne vom ocupa mai târziu. Acum suntem preocupaţi de relaţia 
dintre probabilităţi sau evenimentele întâmplătoare şi Dumnezeu. Se 
întâmplă ceva fără ca Dumnezeu să fie implicat? Am spus mai înainte că 
Dumnezeu ştie toate probabilitățile însă nu ştie nimic cu probabilitate. La 
prima vedere această afirmaţie poate părea ca o idee abstractă care ar fi 
mai bine să fie lăsată în seama filosofilor. însă este important pentru noi 
să ne gândim puţin la acest lucru dacă urmărim să înţelegem mai profund 
providenţa lui Dumnezeu. Ne amintim legătura dintre providenţă şi 
cunoaşterea mai dinainte a lui Dumnezeu care intră în domeniul 
omniscienţei lui Dumnezeu. Omniscienţa lui Dumnezeu este pe deplin 
confirmată de Scriptură. Să ne gândim de exemplu la Psalmul 139 : 
"Doamne, Tu mă cercetezi de aproape şi mă cunoşti, ştii când stau jos şi când mă scol şi 
de departe îmi pătrunzi gândul. Ştii când umblu şi când mă culc şi cunoşti toate căile 
mele. Căci numi ajunge cuvântul pe limbă şi Tu, Doamne îl şi cunoşti în totul. Tu mă 
înconjori pe dinapoi şi pe dinainte, şi-ţi pui mâna peste mine. O ştiinţă atât de minunată 
este mai pe sus de puterile mele: este prea înaltă ca s-o pot prinde. Unde mă voi duce 
departe de Duhul Tău şi unde voi fugi departe de Faţa Ta? Dacă mă voi sui în cer, Tu eşti 
acolo; dacă mă voi culca în locuinţa morţilor, iată-Te şi acolo; dacă voi lua aripile zorilor şi 
mă voi duce să locuiesc la marginea mării şi acolo mâna Ta mă va călăuzi şi dreapta Ta 
mă va apuca. Dacă voi zice: "Cel puţin întunericul mă va acoperi şi se va face noapte 
lumina dimprejurul meu!", iată că nici chiar întunericul nu este întunecos pentru Tine ci 
noaptea străluceşte ca ziua şi înturericul ca lumina. Tu mi-lai întocmit rărunchii, m- 

ai ţesut în pântecele mamei mele. Te laud că sunt o făptură aşa de minunată. Minunate 
sunt lucrările Tale şi ce bine vede sufletul vede lucrul acesta! Trupul meu nu era ascuns 
de Tine când am fost făcut într-un loc tainic, ţesut în chip ciudat, ca în adâncimile 
pământului. Când nu eram decât un plod fără chip, ochii Tăi mă vedeau; şi în cartea Ta 
erau scrise toate zilele care-mi erau rânduite, mai înainte de a fi fost vreuna din ele. Cât 
de nepătrunse mi se par gândurile Tale, Dumnezeule şi cât de mare este numărul lor! 


Dacă le număr sunt mai multe decât boabele de nisip. Când mă trezesc sunt tot cu Tine" 
(Psalmul 139: 1-18). 


Psalmistul spune că noi suntem pe deplin cunoscuţi de Dumnezeu. El ştie 
ce vom spune înainte de a spune ceva. El are capacitatea de a cunoaşte 
sfârşitul chiar de la început. Cunoştinţa Sa cuprinde cele mai mici detalii. 
El nu numai că ştie ce vom spune, ci cunoaşte şi ce am putea spune. El 
cunoaşte toate posibilităţile. Şi totuşi nu este nimic probabil în cunoştinţa 


Sa; nu depinde de ceea ce vom face noi. El nu are nevoie să aştepte 
pentru a vedea în ce parte o vom lua pentru a ştii precis ce vom alege. El 
cunoaşte viitorul cu precizie pentru că El hotărăşte viitorul. 

Dumnezeu n-a fost surprins de faptul că fiica lui Faraon a mers pe malul 
râului Nil într-o zi esenţială pentru istoria omenirii. N-a fost o surpriză 
pentru El că bebeluşul a plâns. El a hotărât aceasta şi a hotărât să plângă 
exact în momentul când a plâns. Dumnezeu nu lasă toate acestea la voia 
întâmplării. 

Noi ne jucăm de-a "Dar dacă?" şi facem speculaţii pe marginea faptului 
dacă bebeluşul n-ar fi plâns. Noi putem presupune că, dacă bebeluşul n- 
ar fi plâns, n-ar m-ai fi existat Moise. Dacă n-ar fi fost Moise n-ar mai fi 
fost incidentul cu rugul aprins. Dacă n-ar fi fost rugul, n-ar fi fost Exodul. 
Fără Exod, nu mai existau poruncile date pe muntele Sinai. Nu erau legile 
şi poruncile, nu mai erau nici profeţii. Dacă nu erau profeţii, nu era nici 
Isus. Nu era Isus, nu mai era nici crucea. Fără cruce n-ar mai fi fost 
răscumpărare. Fără răscumpărare n-ar mai fi existat creştinismul. Fără 
creştinism n-ar mai fi fost civilizaţia apuseană aşa cum o cunoaştem 
astăzi. Şi toate acestea 

dacă un bebeluş dintr-un sicriaş de papură n-ar fi plâns exact la 
momentul potrivit. însă nu există "Dar dacă?" la Dumnezeu. El este un 
Dumnezeu a cărui providenţă se desfăşoară cu minuţiozitate. 


Totul este împotriva noastă? 


Adam Smith numea providenţa ca fiind "mâna nevăzută a lui Dumnezeu". 
Din cauză că noi nu-L vedem pe Dumnezeu, adeseori nu-L recunoaştem 
ca fiind implicat în treburile omeneşti. Deoarece nu putem pătrunde cu 
privirea în lumea transcedentală, multe lucruri par să aibă loc din 
întâmplare, ca şi simple coincidenţe. De asemenea, mai avem tendinţa de 
a interpreta greşit prezenţa lui Dumnezeu în istorie după cum a fost cazul 
în viaţa patriarhului Iacov. Iacov a avut la Betel o experienţă care i-a 
schimbat viaţa, când a avut acea întâlnire neaşteptată cu Dumnezeu: 
"Iacov a plecat din Beer-Şeba şi şi-a luat dramul spre Haran. A ajuns într- 
un loc unde a rămas peste noapte, căci asfinţise soarele. A luat o piatră 
de acolo, a pus-o căpătâi şi s-a culcat în locul acela. Şi a visat o scară 
rezemată de pământ, al cărui vârf ajungea până la cer. îngerii lui 
Dumnezeu se suiau şi se pogorau pe scara aceea" * (Gen. 28: 10-12). 
Semnificaţia scării era că ea constituia legătura sau mijlocul de acces 
între cer şi pământ. Acest lucru este semnificativ pentru noi deoarece noi 
trăim într-o vreme când Dumnezeu pare atât de departe şi de neatins. 
Pare că există o prăpastie de netrecut între domeniul naturalului şi cel al 
supranaturalului. Noi folosim scări pentru a umple golul între pământ şi 
locurile de sus. 

La experienţa lui Iacov face referire şi Isus atunci când îi spune lui 
Natanel că va vedea îngerii lui Dumnezeu suindu-se şi coborându-se 
peste Fiul omului (loan 1:51). Isus era întruparea scării lui Iacov, Cel 
care, întrupându-Se, ne va ajuta să-L. vedem pe Dumnezeul nevăzut. 

Gând s-a trezit Iacov a făcut o remarcă importantă. El a spus: "Iacov s-a 
trezit din somn şi a zis: 

"Cu adevărat Domnul este în locul acesta şi eu n-am ştiut." I-a fost frică şi 


a zis: "Cât de înfricoşat este locul acesta! Aici este casa lui Dumnezeu, 
aici este poarta cerurilor. Şi Iacov s-a sculat dis de dimineaţă, a luat 
piatra pe care o pusese căpătâi, a pus-o ca stâlp de aducere aminte şi a 
turnat untdelemn pe vârful ei. A dat locului acestuia numele Betel; dar 
mai înainte cetatea se chema Luz"( Gen. 28:16-19). 

Ce scenă impresionantă: Iacov şi-a dat seama deodată că Dumnezeu 
fusese prezent şi el nu şi-a dat seama. El a exclamat că locul acela era 
deosebit din cauza prezenţei lui Dumnezeu. Acest incident a ajutat la 
formarea înţelegerii personale a lui Iacov despre Dumnezeu. Din acel 
moment, Iacov ar fi trebuit să fie în stare a se încrede în promisiunile lui 
Dumnezeu deoarece în viziunea pe care a avut-o la Betel, Dumnezeu îi 
spusese: "lată, Eu sunt cu tine; te voi păzi pretutindeni pe unde vei merge 
şi te voi aduce înapoi în ţara aceasta; căci nu te voi părăsi, până nu voi 
împlini ce-ţi spun" (Gen. 28: 15). 

Cu toate acestea însă, încrederea lui Iacov în promisiunea lui Dumnezeu 
a slăbit. El a început să se încreadă mai mult în ceea ce a văzut decât în 
ceea ce nu a putut vedea; a început saşi pună încrederea în ceea ce izbea 
ochii mai degrabă. Acest lucru se vede mai clar ca nici unde cu ocazia 
pierderii fiului său, Iosif, şi a consecinţelor acelui eveniment. 

Câţiva ani mai târziu o foamete puternică a lovit Egiptul şi toate 
popoarele învecinate, inclusiv Canaanul, iar Iacov şi-a trimis fiii după 
provizii în Egipt. Numai Egiptul avea resurse suficiente de alimente 
pentru o astfel de criză. Când fiii lui Iacov au ajuns la cuftea lui Faraon în 
Egipt s-au întâlnit cu primul ministru-fratele lor Iosif pe care nu l-au 
recunoscut. De când îl vânduseră, el se schimbase. El era îmbrăcat ca şi o 
persoană regală şi le vorbea printr-un translator. însă Iosif şi-a 
recunoscut fraţii şi a înţeles fiecare cuvânt pe care-l spuneau despre ei. 
Iosif i-a acuzat că erau spioni. Ei l-au rugat spunând: 

"Noi, robii tăi suntem doisprezece fraţi, fii ai aceluiaşi om, din ţara Canaan; şi 
iată, cel mai tânăr este azi cu tatăl nostru iar unul nu mai este în viaţă." Iosif le-a 
zis: "V-am spus că sunteţi iscoade. Iată cum veţi fi încercaţi. Pe viaţa lui Faraon 
că nu veţi ieşi de aici până nu va veni fratele vostru cel tânăr! Trimiteţi pe unul 
din voi să aducă pe fratele vostru iar voi rămâneţi la opreală. Cuvintele voastre 
vor fi puse astfel la încercare şi voi şti dacă adevărul este cu voi sau nu; altfel pe 
viaţa lui Faraon că sunteţi nişte iscoade. Şi i-a aruncat pe toţi, trei zile în 
temniţă" (Gen. 42:13-17). 

Iosif ştia că fratele cel mai mic, care fusese lăsat acasă era Beniamin. îi era dor 
să audă veşti despre tatăl său, Iacov şi să-l revadă pe Beniamin. De aceea a pus 
la cale acest test pentru fraţii lui. Apoi, după trei zile Iosif a venit cu o altă 
propunere: 

"A treia zi, Iosif le-a zis: "Faceţi lucrul acesta şi veţi trăi. Eu mă tem de 
Dumnezeu! Dacă sunteţi oameni de treabă, să rămână unul din fraţii voştri închis 
în temniţa voastră; iar ceilalţi plecaţi, luaţi grâu ca să vă hrăniţi familiile şi 
aduceţi-mi pe fratele vostru mai tânăr, pentru ca vorbele voastre să fie puse 
astfel la încercare şi să scăpaţi de moarte." Şi aşa au făcut" (Gen. 42: 18-20). 
Acest plan a provocat o adevărată consternare între fraţi. Deodată le veni în 
minte înşelăciunea şi trădarea comise împotriva lui Iosif mustrându-i conştiinţa. 
Ei spuseră unul către altul: 

"Da, am fost vinovaţi faţă de fratele nostru; căci am văzut neliniştea sufletului lui, 
când ne ruga şi nu l-am ascultat. Pentru aceea vine peste noi necazul acesta." 
Ruben a luat cuvântul şi le-a zis: "Nu vă spuneam eu să nu faceţi o astfel de 
nelegiuire faţă de băiatul acesta? Dar n-aţi ascultat. Acum iată că ni se cere 
socoteală pentru sângele lui". Ei nu ştiau că Iosif îi înţelegea căci vorbea cu ei 
printr-un tălmaci. Iosif a plecat la o parte de la ei ca să plângă. în urmă s-a întors 
şi le-a vorbit; apoi a luat dintre ei pe Simeon şi a pus să-1 lege cu lanţuri în faţa 
lor" (Gen. 42 : 21-24). 


Ruben, cel mai mare dintre fraţi a presupus că nenorocirea ce s-a abătut 
asupra lor era o consecinţă a vinei lor. El încerca să înţeleagă mâna 
nevăzută a Providenţei şi nu a greşit când s-a 

gândit că Dumnezeu era implicat în încurcătura lor şi că starea în care se găsesc 
avea legătură cu păcatul lor din trecut. Ceea ce nu a înţeles el a fost că această 
"judecată" care se abătea asupra lor era amestecată cu harul lui Dumnezeu. 
Ruben a văzut judecata însă nu şi harul. înţelegerea sa cu privire la scopul 
providenţei lui Dumnezeu era incompletă. Ceea ce avea să se întâmple însă nu se 
ştia, iar Ruben nu se gândea la întorsătura pe care o vor lua lucrurile şi la ceea 
ce făcea Dumnezeu în acel moment. 

încetul cu încetul planul lui Iosif prindea contur. El 1-a reţinut ca ostatic pe 
Simeon şi a pus proba incriminatorie în sacul celorlalţi fraţi care se îndreptau 
spre Canaan. 

"Iosif a poruncit să li se umple sacii cu grâu, să pună argintul fiecăruia în sacul 
lui şi să li se dea merinde pentru drum. Şi aşa s-a făcut. Ei şi-au încărcat grâul pe 
măgari şi au plecat. Unul din ei şi-a deschis sacul ca să dea nutreţ măgarului în 
locul unde au mers peste noapte. A văzut argintul la gura sacului şi a zis fraţilor 
săi : "Argintul meu mi s-a dat înapoi şi iată-1 în sacul meu". Atunci li s-a tăiat 
inima şi au zis unul altuia, tremurând :"Ce ne-a făcut Dumnezeu?" (Gen. 42: 25- 
28). 

Din faptul că au tremurat spunându-şi "Ce ne-a făcut Dumnezeu?" observăm că 
aceşti oameni aveau idee despre Providenţă însă presupunerile lor erau greşite. 
Ei ştiau că n-au furat banii. însă dovada incriminatoare era acolo. Ei nu ştiau cine 
a pus banii acolo însă înțelegeau că acest lucru venea de la Dumnezeu dar nu au 
înţeles scopul lui Dumnezeu în toate acestea. 

Fraţii s-au întors la Iacov şi i-au relatat tot ce li se întâmplase. Reacţia lui Iacov a 
fost una plină de frică şi de durere nestăpânită: 

"Când şi-au golit sacii, iată că legătura cu argintul fiecăruia era în sacul lui. Ei şi 
tatăl lor au văzut legăturile cu argintul şi s-au temut. Tatăl lor Iacov le-a zis: "Voi 
mă lipsiţi de copii: Iosif nu mai este, Simeon nu mai este şi voiţi să luaţi şi pe 
Beniamin. Toate acestea pe mine mă lovesc! "Ruben a zis tatălui său :" Să-mi 
omori pe amândoi fiii mei dacă nu-ţi voi aduce înapoi pe 

Beniamin; dă-1 în mâna mea şi ţi-l voi aduce înapoi." Iacov a zis : "Fiul meu nu 
se poate pogori împreună cu voi; căci fratele lui a murit şi el a rămas singur; 
dacă s-ar întâmpla vreo nenorocire în călătoria care o faceţi, cu durere îmi veţi 
pogori perii mei albi în locuinţa morţilor" (Gen. 42:35-38). 

Iacov şi-a vărsat inima zicând cu amărăciune : "Iosif nu mai este, Simeon nu mai 
este... Toate acestea pe mine mă lovesc." Deşi Iacov trăgea concluzii greşite, el 
avea toate motivele să creadă că Iosif era mort. El avea dovada morţii acestuia. 
Probabil că el încă avea haina plină de sânge a lui Iosif, pe care fiii săi i-o 
trimiseseră acasă, spunându-i cu alte cuvinte că Iosif fusese ucis de un animal 
sălbatic. Era clar că-şi amintise de spusele fiilor săi: 

"Ei au luat atunci haina lui Iosif şi înjunghiind un tap, i-au muiat haina în sânge. 
Au trimis tatălui lor haina cea pestriță, punând să-i spună: "Iată ce am găsit! Vezi 
dacă este haina fiului tău sau nu". Iacov a cunoscut-o şi a zis: " Este haina fiului 
meu! O fiară sălbatică 1-a mâncat! Da, Iosif a fost făcut bucăţi!" Şi şi-a rupt 
hainele şi-a pus un sac pe coapse şi a jelit multă vreme pe fiul său. Toţi fiii şi 
toate fiicele lui au venit să-l mângâie; dar el nu voia să primească nici o 
mângâiere, ci zicea: "Plângând mă voi pogori la fiul meu în locuinţa morţilor."Şi 
plângea astfel pe fiul său" (Gen. 37:31-35). 

Deci Iacov era sigur că Iosif era mort. în realitate însă el fusese victima unui 
complot. Au trecut anii şi fraţii lui au continuat să trăiască alături de tatăl lor 
această minciună. Ei au văzut mâhnirea lui, au văzut plângerea lui. Ani de-a 
rândul fiecare referire la Iosif necesita continuarea minciunii şi acoperirea 
păcatului. 


Cele doua nivele ale cunoaşterii. 

Renumitul filozof Emmanuel Kant, în opera sa Critica Raţiunii Pure, 
argumenta faptul că noi căutăm cunoşterea la două nivele distincte sau în 
două domenii diferite, cel al fenomenului si cel al noumenalului. 
Domeniul fenomenal se 

referă la nivelul realităţii pe care îl percepem cu cele cinci simţuri, ceea 
ce putem vedea, auzi, simţi, mirosi sau gusta. Este domeniul experienţei 
empirice, cel cercetat de ştiinţele naturale. 

Domeniul noumenalului, afirmă Kant, este domeniul lui Dumnezeu, al 
sine-lui, a esenţelor metafizice (lucrurile în ele însele). El afirmă că nici 
raţiunea pură şi nici cercetarea empirică nu vor putea pătrunde în 
domeniul noumenalului. Noi nu putem trece de la domeniul fenomenal la 
cel noumenal cu ajutorul raţiunii sau a cercetării empirice. Kant era 
agnostic în privinţa posibilităţii de a cunoaşte ceva despre Dumnezeu, 
despre sine sau esenţă. El credea că cunoaşterea noastră e limitată la 
domeniul fenomenalului. Pentru Kant domeniul Providenţei este domeniul 
speculaţiei sau a raţiunii practice. Noi putem trăi "ca şi când" ar exista 
Dumnezeu din motive practice însă nu putem avea cunoştinţe clare 
despre Dumnezeu sau Providența Sa. 

Cu siguranţă că Iacov a tras concluziile pe baza experienţei fenomenale. 
Dar aceste concluzii trebuie să fie considerate ca fiind rezonabile, date de 
dovada cu care a trebuit să se confrunte Iacov. El umbla prin vedere, nu 
prin credinţă. în acest caz specific însă, dovada care era din domeniul 
fenomenului şi care i s-a pus la dispoziţie 1-a dus în eroare. Concluzia lui 
a fost greşită. în realitate însă Iosif nu era mort. 

El era viu şi era foarte bine, domnind ca prim ministru al Egiptului. 

Iacov era convins de asemenea că Simeon era mort - şi din nou greşea. El 
avea toate motivele să bănuiască, că aceeaşi soartă crudă care-l lovise pe 
Iosif, îl lovise acum şi pe Simeon. însă Simeon era în paza protectoare a 
fratelui său, Iosif. Lui Simeon nu avea de ce să-i fie frică de Iosif. Dar nici 
Iacov şi nici Simeon nu erau conştienţi de această realitate. 

Astfel că Iacov a tras ultima concluzie. în urma dispariţiilor lui Iosif şi a 
lui Simeon, lacov declară: "Toate acestea pe mine mă lovesc." 

Totul este împotriva noastră? 

Toate lucrurile lucrează spre bine 

Plângerea lui Iacov seamănă foarte mult cu a noastră în anumite 
momente din viaţă. El era convins că totul era împotriva lui însă nimic nu 
putea fi mai departe de adevăr decât această convingere a lui! Adevărul 
era că toate lucrurile lucrau pentru binele lui. Dumnezeu în Providența 
Sa lucra totul spre binele lui Iacov şi a urmaşilor lui. însă toate 
aparențele arătau opusul acestui lucru. 

Unul din sloganurile axiomă a credinţei creştine este maxima latină deus 
pro nobis, care înseamnă "Dumnezeu pentru noi." în Noul Testament, 
apostolul Pavel exclama: "Dacă Dumnezeu este pentru noi, cine va fi 
împotriva noastră"? (Rom. 8: 31). Faptul că Dumnezeu este pentru noi 
reprezintă centrul doctrinei providenţei. Dumnezeu a fost pentru Iacov. 
El îi promisese aceasta cu mulţi ani înainte de a se întoarce fiii lui din 
Egipt fără Simeon. însă Iacov nu putea înţelege cum era posibil aceasta. 
Din momentul când el a fost convins că toate lucrurile, inclusiv Dumnezeu 
lucrau împotriva lui, toate lucrurile conduse de mâna lui Dumnezeu 
lucrau spre binele lui. Dumnezeu 1-a trimis pe Iosif în Egipt cu un motiv. 


Acest scop al ui Dumnezeu va apărea în fiecare pagină a istoriei 
răscumpărării. 

După plângerea lui Iacov, Iuda, cel de-al treilea fiu 1-a convins să-i lase 
pe toţi fiii lui să plece în Egipt după grâne şi să încerce a-l aduce înapoi 
pe Simeon. Iuda s-a pus chezaş pentru Beniamin, spunând: "Trimite 
copilul cu mine, ca să ne sculăm şi să plecăm şi vom trăi şi nu vom muri, 
tu şi copiii noştri. 

Răspund eu pentru el; ai să-l ceri înapoi din mâna mea. Dacă nu-l voi 
aduce înapoi la tine şi dacă nu-1 voi pune înaintea ta, vinovat să fiu faţă 
de tine pentru totdeauna " (Gen. 43: 8-9). 

în cele din urmă Iacov s-a lăsat convins de rugămintea şi chezăşia lui 
Iuda. S-a lăsat înduplecat, resemnându-se: "Luaţi cu voi argint îndoit şi 
duceţi înapoi argintul pe care vi-l puseseră 

la gura sacilor: Poate că a fost o greşeală. 

Luaţi şi pe fratele vostru, sculaţi-vă şi întoarceţi-vă la omul acela. 
Dumnezeul cel Atotputernic să vă facă să căpătaţi trecere înaintea omului 
aceluia şi să-l lase să se întoarcă împreună cu voi pe celălalt frate al 
vostru şi pe Beniamin! lar eu, dacă trebuie să fiu lipsit de copiii mei, lipsit 
să fiu! (Gen. 43: 12-14) Iacov era gata să mai facă un pas prin credinţă. El 
s-a gândit că ar putea rezulta într-o nenorocire. El a riscat pierderea lui 
Beniamin. De data aceasta nu i-a părut rău de decizia luată. Fraţii s-au 
întors în Egipt, au făcut rost de grâne, au obţinut eliberarea lui Simeon şi 
au descoperit identitatea lui Iosif. Când s-au întors acasă cu Simeon şi 
Beniamin şi cu vestea bunăstării lui Iosif, ni se spune că "duhul tatălui 
lor, Iacov s-a înviorat" (Gen. 45: 27). Apoi Iacov a zis : "Destul! Fiul meu 
Iosif tot mai trăieşte! Vreau să mă duc să-l văd înainte de moarte "(Gen. 
45: 28). ' 

în final, providenţa lui Dumnezeu a fost suficientă pentru Iacov. Ar trebui 
să fie de ajuns şi pentru noi. Iacov a avut ocazia să vadă ceva din "mâna 
ascunsă" a lui Dumnezeu. El nu a văzut întregul plan al Providenţei însă a 
văzut destul. 


Providența şi stăpânirea 

Providența lui Dumnezeu atinge şi sfera politicului în cel puţin două 
moduri. In primul rând, providenţa lui Dumnezeu are în vedere 
guvernarea universului. Din moment ce Dumnezeu domneşte peste 
creaţia Sa, El exercită o anumită autoritate politică cosmică. Deşi Isus a 
spus lui Pontius Pilat că împărăţia Sa nu e din lumea aceasta, acest lucru 
nu a însemnat că împărăţia Sa nu era peste lumea aceasta. Când s-a 
ridicat la ceruri Cristos a fost încoronat în ceruri ca Rege al regilor şi 
Domn al domnilor. Cristos este cea mai înaltă autoritate "politică" din 
cosmos. 

Toţi magistraţii pământeşti sunt sub stăpânirea Lui şi trebuie să dea 
socoteală pentru felul cum îşi exercită autoritatea. 

Unul din motivele centrale ale Scripturii este tema revenirii Împărăției lui 
Dumnezeu. O împărăție este un domeniu guvernat de un monarh. 
Dumnezeu este Monarhul absolut al cosmosului. El nii numai că 
guvernează peste natură prin legile naturale sau fireşti, dar domneşte şi 
peste lumea treburilor omeneşti. El face să se nască regate şi imperii şi 
tot El face ca regatele şi imperiile să cadă. Nici un rege nu este întronat 
fără ca providenţa lui Dumnezeu să fi fost implicată. 

Biblia ne arată clar că stăpânirea este o instituţie umană care a fost 


instituită de către Dumnezeu. După cum afirma Pavel: 

"Oricine să fie supus stăpânirilor celor mai înalte; căci nu este stăpânire 
care să nu vină de la Dumnezeu. Şi stăpânirile care sunt, au fost rânduite 
de Dumnezeu. De aceea, cine se împotriveşte stăpânirii, se împotriveşte 
rânduielii puse de Dumnezeu şi cei ce se împotrivesc îşi vor lua osânda. 
Dregătorii nu sunt de temut pentru o faptă bună, ci pentru una rea. Vrei 
dar să nu-ţi fie frică 

de stăpânire? Fă binele şi vei avea laudă de la ea. El este slujitorul lui Dumnezeu 
pentru binele tău. Dar, dacă faci răul, teme-te, căci nu degeaba poartă sabia. El 
este în slujba lui Dumnezeu, ca să-L răzbune şi să pedepsească pe cel ce face 
rău" (Rom. 13: 1-4). 

în acest pasaj Pavel declară că "stăpânirile care sunt" sunt rânduite de 
Dumnezeu şi au rolul de a sluji. Atât guvernatorul cât şi pastorul au un rol în 
această slujire. Unul slujeşte statul, celălalt biserica. Statul şi biserica sunt două 
instituţii diferite care au două roluri diferite. 

Biserica nu are sarcina de a fi statul şi nu este treaba statului să îndeplinească 
slujba bisericii. Ambele instituţii sunt rânduite de Dumnezeu şi trebuie să fie sub 
stăpânirea lui Dumnezeu. 

în sec. al XVIII-lea ideea separării statului de biserică a însemnat un anumit 
lucru; astăzi înseamnă cu totul altceva. La început, această idee a vrut să 
sublinieze despărţirea clară a sarcinilor între cele două instituţii şi limitele celor 
două. în zilele noastre, ideea separării statului de biserică a însemnat 
despărţirea statului de Dumnezeu. Statul doreşte să fie autonom, să nu fie 
responsabil faţă de Dumnezeu. Cu alte cuvinte, guvernul, stăpânirea şi-a declarat 
independenţa faţă de Dumnezeu. Acest lucru nu este ceva nou în istoria omenirii. 
în Evul Mediu monarhii veneau la putere folosindu-se de dreptul divin al regilor. 
De obicei, încoronarea era făcută de către biserică. însă au fost câţiva regi care 
s-au supus de bună voie autorităţii lui Dumnezeu. Chiar şi în Israelul teocratic au 
fost regi care adeseori au condus fără Dumnezeu. 

Obişnuita împotrivire pe care o au liderii pământeşti faţă de domnia lui 
Dumnezeu peste ei poate fi văzută în Psalmul 2: 

"Pentru ce se întărâtă neamurile şi pentru ce cugetă popoarele lucruri deşarte? 
împărații pământului se'răscoală şi domnitorii se sfătuiesc împreună împotriva 
Domnului şi împotriva Unsului Său, zicând : "Să le rupem legăturile şi să scăpăm 
de lanţurile lor!" Cel ce sade în ceruri râde, Domnul îşi bate joc de ei. Apoi, în 
mânia Lui, le vorbeşte şi-i îngrozeşte cu urgia Sa, zicând: "Totuşi, Eu am uns pe 
împăratul Meu pe Sion, pe muntele Meu cel sfânt." 

"Eu voi vesti hotărârea Lui", zice Unsul. Domnul mi-a zis: "Tu eşti Fiul Meu! 
Astăzi Te-am născut. Cere-Mi şi-Ţi voi da neamurile de moştenire şi marginile 
pământului în stăpânire! Tu le vei zdrobi cu un toiag de fier şi le vei sfărma ca pe 
vasul unui olar. Acum dar, împărați, purtaţi-vă cu înțelepciune! Luaţi învăţătură, 
judecătorii pământului! Slujiţi Domnului cu frică şi bucuraţi-vă, tremurând. Daţi 
cinste Fiului, ca să nu se mânie şi să nu pieriţi pe calea voastră, căci mânia Lui 
este gata să se aprindă! Ferice de toţi câţi se încred în El" (Ps. 2:1-11). 

Psalmul ilustrează o uneltire a conducătorilor acestei lumi. Ei ţin o întrunire 
extraordinară în care îşi declară independenţa faţă de Dumnezeu. Ei se unesc 
pentru un consiliu de război şi îşi îndreaptă toate forţele împotriva cerului. 
Răspunsul lui Dumnezeu este un râs sfânt. 

Râsul batjocoritor se transformă însă în mânie în timp ce El avertizează 
împotriva respingerii domniei Lui şi a Unsului Său. El îi admonestează pe regi 
pentru nebunia lor, avertizându-i că îi va zdrobi cu un toiag de fier. Ei sunt 
chemaţi să domnească nu cu aroganţa unei pretinse autonomii, ci cu frică şi 
cutremur. Această frică şi acest cutremur trebuie să fie motivate de o 
conştientizare a faptului că puterea lor este o putere delegată. Este una 


extrinsecă, nu intrinsecă. Toată puterea în cer şi pe pământ i-a fost dată Fiului. 
Orice putere este subordonată Lui. 

Stăpânirea lui Dumnezeu face parte din lucrarea Sa de susţinere sau ţinere a 
creaţiei Sale. Prima formă de guvernare sau stăpânire pământească a apărut în 
grădina Edenului: 

"Domnul Dumnezeu a zis: "lată că omul a ajuns ca unul din Noi, cunoscând 
binele şi răul. Să-1 împiedicăm dar acum ca nu cumva să-şi întindă mâna, să ia şi 
din pomul vieţii, să mănânce din el şi să trăiască în veci." De aceea Domnul 
Dumnezeu 1-a izgonit din grădina Edenului, ca să lucreze pământul din care 
fusese luat. Astfel a izgonit El pe Adam; şi la răsăritul grădinii Edenului a pus 
nişte heruvimi, cari să învârtească o sabie învăpăiată, ca să păzească drumul 
care duce la pomul vieţii" (Gen. 3: 22-24). 

Sabia învăpăiată de la răsăritul Grădinii Edenului a fost 

prima armă de aplicare a legii care a apărut pe pământ. 

Teologii au susţinut diferite puncte de vedere cu privire la originea şi 
scopul stăpânirii sau guvernării pământeşti. 

Augustin a susţinut că stăpânirea nu a fost atât de mult un rău necesar 
cât o necesitate a răului. Cu alte cuvinte, a fost păcatul care, intrând în 
lume, a făcut necesară apariţia stăpânirii. Stăpânirea este chemată să 
rezolve conflictele între păcătoşi, să asigure greutăţi şi măsuri drepte 
într-un mediu în care oamenii sunt înclinați să înşele şi să vegheze ca 
contractele şi înțelegerile să fie respectate acolo unde părţile sunt gata să 
mintă şi să încalce promisiunile. Stăpânirea este destinată a fi un 
instrument al dreptăţii care să protejeze pe cei nevinovaţi de furturi şi 
crime. Păstrarea, menţinerea şi protejarea vieţii reprezintă o 
responsabilitate majoră pentru stăpânire sau guvernare. Nici unul din 
lucrurile de mai sus nu ar avea nevoie de atâta supraveghere dacă fiinţele 
umane nu ar fi atât de păcătoase. 

Aquinas spunea că, şi dacă n-ar fi existat păcatul, stăpânirea ar fi fost 
necesară pentru a împărţi sarcinile de muncă sau responsabilităţile de 
lucru care ar fi fost în vigoare chiar şi într-o societate sănătoasă moral şi 
spiritual. 

însă atât Augustin cât şi Aquinas au fost de acord că prezenţa răului face 
necesară stăpânirea umană. Reformatorii sec. al XVI-lea au fost de acord 
cu această concluzie. Ei au recunoscut că stăpânirea sau guvernul pot 
deveni foarte corupte însă chiar şi un astfel de guvern este mai bun decât 
nici unul. O societate nu poate rămâne în picioare mult timp în contextul 
unei anarhii. 

îngerul cu sabia învăpăiată care păzea grădina Edenului a însemnat 
prezenţa stăpânirii. Intrarea a fost interzisă iar sabia a fost instrumentul 
dat pentru aplicarea legii. în Romani 13, Pavel vorbeşte despre "sabia" 
care este dată dregătorilor. Acea putere este dată de Dumnezeu pentru a 
aplica legea. Este însă şi o datorie încredinţată autorităţilor. 

Statului îi este dat dreptul de a folosi sabia. Acest principiu 

stă în spatele permisiunii pe care Dumnezeu o dă autorităţilor pământeşti 
de a pedepsi delicvenţii şi a purta război într-o cauză dreaptă. Sabia este 
dată pentru a ţine în frâu răufăcătorii şi a promova dreptatea. Dacă o ţară 
liniştită este atacată de un agresor al fărădelegii, autorităţile au 
responsabilitatea de a apăra graniţele ţării de un atac. Aceste lucruri pot 
deveni foarte complicate când e vorba de conflicte şi legi internaţionale. 
în studiul său despre război, Thomas Aquinas a susţinut că orice război 


este rău însă nu implicarea tuturor în război este rea. Pot exista situaţii 
când folosirea săbiei este justificată. Acest punct de vedere se bazează pe 
faptul că Dumnezeu este Acela care delegă folosirea săbiei de către liderii 
pământeşti. 

Istoria ne arată clar că de multe ori guvernele pământeşti au abuzat de 
puterea şi autoritatea date de Dumnezeu. Sabia a fost folosită pentru a 
vărsa sânge nevinovat; a fost folosită pentru a purta războaie de cucerire 
şi pentru o asuprire tiranică. Când se întâmplă astfel de lucruri, 
stăpânirile, cei ce conduc ar trebui să se teamă de sabia lui Dumnezeu. 
Dumnezeu va judeca poporul şi folosirea necorespunzătoare a săbiei. 
Cartea Apocalipsei dă un avertisment înspăimântător cu privire la acest 
punct: 

"Si din Templul care este în cer a ieşit un alt înger, care avea şi el un 
cosor ascuţit. Şi un alt înger, care avea stăpânire asupra focului, a ieşit 
din altar şi a strigat cu glas tare către cel ce avea cosorul cel ascuţit: 
"Pune cosorul cel ascuţit şi culege strugurii viei pământului, căci 
strugurii ei sunt copţi." Şi îngerul şi-a aruncat cosorul pe pământ, a cules 
via pământului şi a aruncat strugurii în teascul cel mare al mâniei lui 
Dumnezeu. Şi teascul a fost călcat în picioare afară din cetate ; şi din 
teasc a ieşit sânge, până la zăbalele cailor, pe o întindere de o mie şase 
sute de stadii" (Apoc. 14:17-20). 

La începutul Apocalipsei Isus este descris ca având o sabie ieşind din 
gura Lui. Profeţia cărţii avertizează asupra judecății care va veni prin 
sabia Domnului. îţi Apocalipsa 14 instrumentul prin care se va face 
judecata este un cosor ascuţit, un fel de sabie (seceră). 

Stabilind de partea cui este Dumnezeu 

Cum stabilim dacă Dumnezeu este "de partea noastră" într-o dispută? 
Sunt câteva moduri în care o putem face. Unul din lucrurile pe care le 
putem face este să privim la rezultatul conflictului. Stonewall Jackson 
obişnuia să-şi conducă soldaţii în rugăciune înaintea unei bătălii şi să le 
spună : "Bătălia este a noastră ; rezultatul este al lui Dumnezeu." Jackson 
a fost corect în presupunerea lui. El a înţeles că Providența va hotărî 
rezultatele. Totuşi, chiar dacă într-un conflict una din părţi câştigă o 
bătălie sau chiar războiul, aceasta nu este o garanţie că Dumnezeu este 
de partea celui victorios. După cum vom vedea mai târziu că uneori 
scopul lui Dumnezeu în cadrul providenţei Lui este ca "partea cea bună" 
să piardă. 

Un alt mod dea stabili de partea cui este Dumnezeu este folosirea 
corectă şi cu grijă a principiilor biblice ale eticii. Dumnezeu este în cele 
din urmă întotdeauna de partea neprihănirii. El nu găseşte nici o plăcere 
în căile celor răi. Deşi pentru o vreme celui rău poate să îi meargă bine şi 
cel neprihănit să sufere, în final dreptatea divină va face ca cel rău să 
piardă şi cel neprihănit să-şi primească răsplata. Nedreptatea este ceva 
real. Se întâmplă în fiecare zi. Cu adevărat, actuala realitate a nedreptăţii 
va fi îndreptată la judecata finală. 

Ne amintim de agnosticismul lui Emmanuel Kant, care susţinea că 
domeniul invizibil al lui Dumnezeu nu poate fi cunoscut prin cercetare 
raţională sau empirică. Cu toate acestea, chiar şi Kant a susţinut 
existenţa lui Dumnezeu din "motive practice". Argumentul său a pornit 
dintr-o preocupare pentru dreptate şi moralitate. El a abordat această 
problemă în mod transcedental, punând întrebarea : " Ce este necesar ca 
moralitatea să aibă sens? " El a susţinut versiunea Regulii de Aur. Kant a 
privit aceasta ca o necesitate practică pentru societate de a supravieţui şi 


sigur ar fi fost de acord cu Dostoievski care spunea : "Dacă nu există 
Dumnezeu toate lucrurile sunt permise ." 

Din punctul de vedere al lui Kant, moralitatea ar fi atât 

fără sens cât şi de nedorit dacă n-ar exista o dreptate în final. De ce să fie un om 
drept, neprihănit dacă în cele din urmă pentru o greşeală nu se plăteşte? Din 
moment ce dreptatea nu învinge întotdeauna în această lume, Kant susţine 
necesitatea practică a vieţii după moarte şi chiar mai important a judecății după 
moarte astfel ca balanţa dreptăţii să fie în final echilibrată. La această observaţie 
a venit replica lui Nietzsche, care în nihilismul lui a afirmat că Dumnezeu e mort 
şi că existenţa umană nu are nici un sens. Moralitatea devine o chestiune de 
preferinţă pentru cei puternici. 

Argumentul practic al lui Kant a fost un adevărat argument nu providenţial ci în 
favoarea providenţei. A fost un apel la un Judecător final care să slujească şi ca 
un ultim Guvernator. Sunt prea multe cazuri de nedreptate în această lume 
pentru a ne pune încrederea în dreptatea omenească. Isus a făcut aluzie la 
aceasta în pilda judecătorului nedrept: 

"Isus le-a spus o pildă, ca să le arate că trebuie să se roage necurmat şi să nu se 
lase. El le-a zis: "într-o cetate era un judecător, care de Dumnezeu nu se temea şi 
de oameni nu se ruşina. în cetatea aceea era şi o văduvă, care venea des la el, şi-i 
zicea: "Fă-mi dreptate în cearta cu pârâşul meu ." Multă vreme n-a voit să-i facă 
dreptate. Dar în urmă şi-a zis: "Măcar că de Dumnezeu nu mă tem şi de oameni- 
nu mă ruşinez, totuşi, pentru că văduva aceasta mă tot necăjeşte, îi voi face 
dreptate, ca să nu tot vină să-mi bată capul." Domnul a adăugat: "Auziţi ce zice 
judecătorul nedrept? Şi Dumnezeu nu va face dreptate aleşilor lui, care strigă zi 
şi noapte către El, măcar că zăboveşte faţă de ei? Vă spun că le va face dreptate 
în curând. Dar când va veni Fiul omului, va găsi El credinţă pe pământ?" (Luca 
18 : 1-8). 

Cristos a promis că Dumnezeu va face dreptate. El îşi va apăra şi-şi va răzbuna 
poporul pentru toate nedreptăţile suferite în această lume. în această pildă deşi 
dreptatea întârzie, ea nu este refuzată; ea va veni. Este o chemare la încredere în 
providenţa lui Dumnezeu. Pilda se termină într-un mod care surprinde. Se 
sfârşeşte cu o întrebare privitoare la credinţă şi la existenţa ei în momentul 
revenirii lui Cristos. 

Poate că ne întrebăm de ce Cristos şi-a sfârşit pilda în acest fel. Se pare 
că El anticipează faptul că poporul Său se va confrunta cu nedreptăţile şi 
Isus face apel la credinţa care va putea trece biruitoare prin acele 
momente când se va confrunta cu nedreptatea umană, încrezătoare în 
providenţa divină. S-ar putea să fie greu pentru noi să înţelegem 
providenţa lui Dumnezeu în termeni politici deoarece noi suntem 
obişnuiţi să facem o distincţie clară între politică şi Dumnezeu. însă 
teologia este extrem de politică în sensul că ea este podul de legătură 
între stăpânirea pământească şi cea divină. Politica înseamnă Stăpânire; 
este arena în care trăim zi de zi. Pe noi ne interesează politica pentru că 
ceea ce-se întâmplă în acea arenă ne influenţează în mod direct. 

De exemplu, americanii trăiesc într-o vreme cu o intruziune extraordinară 
a guvernului, a stăpânirii în vieţile lor. Pentru că cei care guvernează 
sunt implicaţi atât de mult în vieţile lor, ei ar putea să se întrebe unde 
este Dumnezeu în toate acestea. Stăpânirea Sa însă este mai presus de 
orice partid politic. El nu este un alegător şi totuşi El este Cşl ce are votul 
hotărâtor în orice alegere a oamenilor. Cine câştigă sau pierde în alegeri 
o face numai prin intermediul şi datorită providenţei Sale. 


Mâna care se vede 


Am văzut că stăpânirea providenţei divine se întinde şi peste cele mai 
mici lucruri. însă stăpânirea providenţială a lui Dumnezeu cuprinde şi 
cele mai mari evenimente ale istoriei, ridicarea şi prăbuşirea naţiunilor, 
regi şi guverne. 

Am văzut de asemenea că e periculos a face presupuneri că Dumnezeu 
este de partea noastră. E adevărat că, din moment ce suntem poporul lui 
Dumnezeu, El este întotdeauna pentru noi, însă acest "pentru noi" trebuie 
văzut de fiecare dată în sensul lui final, adică Dumnezeu are întotdeauna 
ultimul cuvânt, în sensul de imediat sau în acel moment, uneori 
Dumnezeu este împotriva noastră. Paradoxal e faptul că şi atunci când 
Dumnezeu pare a fi împotriva noastră, El este pentru noi. După cum un 
tată pedepseşte copilul pe care-l iubeşte, tot astfel şi Dumnezeu ne 
zădărniceşte uneori planurile şi lucrează împotriva celor plănuite de noi 
deoarece El urmăreşte binele nostru final. 

Ridicarea şi câderea imperiilor păcătoase 

Când presupunem că Dumnezeu este de partea naţiunii noastre, ne 
asumăm un anumit risc. Această presupunere care este făcută de obicei 
din şovinism şi nu pe baza unei teologii corecte, porneşte de la cel puţin 
alte două presupuneri. Prima este că națiunea noastră este creştină sau 
sfântă şi se poartă într-un mod pios, religios. Este pură aroganță să 
presupui că națiunea noastră întotdeauna procedează cum este bine şi 
este întotdeauna de partea binelui. Problema care se pune este nu cât de 
mult e Dumnezeu de partea noastră, ci dacă noi suntem de partea lui 
Dumnezeu (n.ed.- este vorba de SUA) 

A doua presupunere, tot atât de periculoasă este că Dumnezeu 
întotdeauna este de partea celei mai sfinte naţiuni când e vorba de un 
conflict cu o alta mai puţin sfântă. Biblia este plină cu situaţii când 
Dumnezeu a folosit naţiuni rele şi ticăloase pentru a pedepsi naţiuni mai 
puţin rele pentru a împlini scopul providenţei Lui. Aceasta a fost situaţia 
din cauza căreia profetul Habacuc era împovărat: 

"Până când voi striga către Tine, Doamne, fără s-asculţi? Până când mă voi tângui Ţie, 
fără să dai ajutor? Pentru ce mă laşi să văd nelegiuirea şi Te uiţi la nedreptate? Asuprirea 
şi silnicia se fac sub ochii mei, se nasc certuri şi se stârneşte gâlceava. De aceea legea 
este fără putere şi dreptatea nu se vede, căci cel rău biruieşte pe cel neprihănit, de aceea 
se fac judecăţi nedrepte" (Hab. 1 : 1-4). 

Habacuc îşi iubea poporul şi era mâhnit de situaţia în care se găsea. 
Israel era asuprit de un popor străin şi Habacuc se văita că Dumnezeu 
nu-i auzea rugăciunea şi refuza să-Şi salveze poporul din starea în care se 
afla. Mai apoi el continuă exprimându-şi mirarea şi nemulţumirea faţă de 
atitudinea lui Dumnezeu: 

"Doamne, nu eşti Tu din veşnicie, Dumnezeul meu, Sfântul meu? Nu vom muri! Doamne, 
Tu ai ridicat pe poporul acesta ca să-Ţi împlineşti judecăţile Tale ; Tu, Stânca mea, l-ai 
ridicat ca să dai prin el pedepsele Tale! Ochii Tăi sunt aşa de curaţi că nu pot să vadă răul 
şi nu poţi să priveşti nelegiuirea! Cum ai putea privi Tu pe cei mişei şi să taci, când cel rău 
mănâncă pe cel mai neprihănit decât el?" (Hab. 1:12-13). 

Habacuc nu putea să înţeleagă cum se puteau împăca natura sfântă a lui 
Dumnezeu cu providenţa Sa în aparenţă nedreaptă. El se plângea că 
Dumnezeu era prea sfânt ca să arunce măcar o privire asupra răutăţii şi 
totuşi părea că El trecea cu vederea răul evident făcut de duşman. 


Habacuc şi-a pus întrebarea care se ridică deseori când e vorba de a 
studia providenţa lui Dumnezeu: "Cum ai putea privi Tu pe cei mişei şi să 
taci, când cel rău mănâncă pe cel mai neprihănit decât el?" 
Nemulțumirea lui era vizavi de faptul că Dumnezeu părea să favorizeze 
pe cel rău (sau cel puţin pe cel mai rău) faţă de cel neprihănit. Concluzia 
lui Habacuc a fost că Dumnezeu nu era drept. Profetul s-a retras în turnul 
său de veghe să aştepte răspunsul lui Dumnezeu. El era hotărât să-L. audă 
pe Dumnezeu dezvinovăţindu-Se în termenii Lui deşi El vorbise mai 
devreme în termeni care ar fi trebuit să-l reducă la tăcere pe Habacuc : 
"Aruncaţi-vă ochii printre neamuri şi priviţi, uimiţi-vă şi îngroziţi-vă! Căci în zilele voastre 
voi face o lucrare, pe care n-aţi crede-o dacă v-ar povesti-o cineva! Iată, voi ridica pe 
haldei, popor turbat şi iute, care străbate întinderi mari de ţări, ca să pună mâna pe 
locuinţe care nu sunt ale lui. El este grozav şi înfricoşat; numai din el însuşi îi este dreptul 
şi mărirea lui. Caii lui sunt mai iuți decât leoparzii, mai sprinteni decât lupii de seară şi 
călăreţii lui înaintează în galop de departe, zboară vulturul care se repede asupra prăzii" 
(Hab.1:5-8). 

în acest pasaj Dumnezeu recunoaşte că El foloseşte un popor rău (haldeii) pentru a-şi 
împlini scopul. Acest lucru nu se întâmplă pentru prima dată în istoria poporului evreu, 
când Dumnezeu se foloseşte de popoare păgâne pentru a-Şi pedepsi propriul popor. Dacă 
ne uităm în cartea Judecători, întâlnim un pasaj care este des folosit: 

" Copiii lui Israel au făcut atunci ce nu plăcea Domnului şi au slujit Baalilor. Au părăsit pe 
Domnul, Dumnezeul părinţilor lor, care-i scosese din ţara Egiptului şi au mers după alţi 
dumnezei, dintre dumnezeii popoarelor care-i înconjurau; s-au închinat înaintea lor şi au 
mâniat pe Domnul. Au părăsit pe Domnul şi au slujit lui Baal şi Astarteelor. Domnul S-a 
aprins de mânie împotriva lui Israel. El i-a dat în mâinile unor prădători care i-au prădat, 
i-au vândut în mâinile vrăjmaşilor lor de jur împrejur şi nu s-au mai putut împotrivi 
vrăjmaşilor lor. Oriunde mergeau mâna Domnului era împotriva lor ca să le facă rău, cum 
spusese Domnul şi cum le jurase Domnul. Au ajuns astfel într-o mare strâmtoare. Domnul 
a ridicat judecători, ca să-i izbăvească din mâna celor ce-i prădau" (Jud.2:11-16). 

Acesta este refrenul mult repetat: că Israel a făcut ce este rău înaintea 
Domnului. Atunci s-a alcătuit un fel de tipar: când poporul Israel făcea ce era 
rău, Dumnezeu ridica pe unul din popoarele duşmane pentru a-i pedepsi şi a-i 
duce în robie. Atunci poporul se pocăia şi striga la Dumnezeu să-i elibereze şi 
întotdeauna Dumnezeu le ridica un judecător care să-i elibereze. Când poporul 
scăpa din robie se bucura. Dar la scurt timp după aceea ei făceau din nou ce era 
rău înaintea lui Dumnezeu. Ținând cont de faptul că tiparul se repeta, un lucru a 
devenit clar: că Dumnezeu nu va ezita de a folosi un popor şi mai rău pentru a 
pedepsi pe Israel atunci când poporul cădea în neascultare. Acest lucru trebuia 
să-1 fi ştiut Habacuc. Dumnezeu putea împuternici un popor rău pentru a-l folosi 


pentru o vreme în scopurile Lui însă întotdeauna doar pentru o vreme . Aceste 
popoare rele întotdeauna îşi luau răsplata binemeritată în final. Mari imperii ale 
lumii au devenit foarte corupte. Toate au căzut, la timpul potrivit, un timp care 
este în mâinile Providenţei lui Dumnezeu. în cele din urmă Habacuc a înţeles 
cuvintele propriei lui cărţi: "Domnul însă este în Templul Lui cel sfânt. Tot 
pământul să tacă înaintea Lui! " (Hab. 2: 20). 

Când Dumnezeu S-a revelat pe Sine lui Habacuc, pe profet 1-a cuprins groaza: 
"Când am auzit... lucrul acesta mi s-a cutremurat trupul; la vestea aceasta mi se 
înfioară buzele, îmi intră putrezirea în oase, şi-mi tremură genunchii. Căci aş 
putea oare aştepta în tăcere ziua necazului, ziua când asupritorul va merge 
împotriva poporului? Căci chiar dacă smochinul nu va înflori, viţa nu va da nici 
un rod, rodul măslinului va lipsi şi câmpiile nu vor da hrană, oile vor pieri din 
staule şi nu vor mai fi boi în grajduri, eu tot mă voi bucura în Domnul, mă voi 
bucura în Dumnezeul mântuirii mele! Domnul Dumnezeu este tăria mea; El îmi 
face picioarele ca ale cerbilor şi mă face să merg pe înălțimile mele" (Hab. 3:16- 
19). 

în timp ce Habacuc îşi exprima nemulţumirea, Dumnezeu era în Templul Său cel 
sfânt. Pământul n-a putut sta tăcut 

înaintea Lui. Habacuc n-a putut tăcea înaintea Lui. Când Dumnezeu S-a 
descoperit proorocului, acesta s-a cutremurat de groază. Totuşi, în urma acestei 
groaze, s-a înfiripat o încredere nouă în providenţa lui Dumnezeu. Habacuc a 
învăţat care era miezul credinţei, că indiferent ce-ar veni, oricât de dezastruos ar 
părea în acel moment, ai motive să te bucuri şi să ai încredere. Cel care-şi pune 
încrederea în Providenţă, picioarele lui vor fi ca ale cerbilor, fiind în siguranţă în 
locuri înalte şi periculoase. 

Căderea Babilonului 

Faptul că Dumnezeu domneşte peste cei puternici se poate vedea poate cel mai 
bine în relatarea lui Daniel despre căderea lui Belşaţar, împăratul Babilonului. 
întâmplarea cu ospăţul lui Belşaţar cuprinde un incident în care mâna nevăzută a 
lui Dumnezeu devine vizibilă în sensul literal al cuvântului: 

"împăratul Belşaţar a făcut un mare ospăț celor o mie de mai mari ai lui şi a băut 
vin înaintea lor. Şi în cheful vinului a poruncit să aducă vasele de aur şi de 
argint, pe care le luase tatăl său Nebucadneţar din Templul de la Ierusalim, ca să 
bea cu ele împăratul şi mai marii lui, nevestele şi ţiitoarele lui. Au adus îndată 
vasele de aur," care fuseseră luate din Templu, din casa lui Dumnezeu din 
Ierusalim şi au băut din ele împăratul şi mai marii lui, nevestele şi ţiitoarele lui. 
Au băut vin şi au lăudat pe dumnezeii de aur, de argint, de aramă şi de fier, de 
lemn şi de piatră" (Dan.5:1-4). 

Oraşul antic Babilon era una din minunile lumii. Era considerată o cetate de 
necucerit, fiind înconjurată de ziduri extraordinar de înalte şi groase. Oraşul era 
destul de bogat şi prosper pentru a putea ţine piept oricărui asediu din partea 
popoarelor duşmane. Părerile sunt împărţite când e vorba de cum a fost învins 
oraşul şi cine era împăratul pe care Daniel îl numeşte Belşaţar. 

Istoricii Xenopol, Herodot şi Iosif Flaviu au fost de acord că perşii au cucerit 
Babilonul în timpul unui ospăț destrăbălat 

găzduit de împăratul Babilonului. Ei spun că perşii au putut intra în oraş 
făcând un stăvilar fluviului Eufrat astfel că soldaţii au intrat printr-o 
conductă pe sub ziduri. Armatele perşilor n-au putut distruge zidurile sau 
să le escaladeze, astfel că ei au găsit o cale de intrare în oraş pe sub ele. 
Faptul că Belşaţar găzduia marele ospăț chiar atunci ne arată cât de în 
siguranţă se simţea. 

Nu era ceva neobişnuit pentru marii împărați orientali să organizeze 
festinuri uriaşe cu sute de invitaţi; mulţimea de invitaţi erau un semn al 
bogăției şi puterii împărăteşti. Cu această ocazie Belşaţar a poruncit să 
fie aduse vasele sacre ale evreilor în sala de petrecere pentru a se bea vin 


din ele. Pentru poporul evreu acest lucru era o insultă deosebită adusă 
Dumnezeului lui Israel, un act de blasfemie. Gestul lui Belşaţar a dovedit 
profunda lui aroganță. 

După toate probabilitățile băutul vinului nu era ceva întâmplător, ci era 
un act religios al păgânilor în care zeitățile păgâne erau slăvite 
"închinându-se" în cinstea lor. Acest lucru era o insultă în plus adusă lui 
Dumnezeu. în timpul petrecerii, aroganta lui Belşaţar a fost oprită de un 
eveniment uimitor : 

"în clipa aceea, s-au arătat degetele unei mâini de om şi au scris în faţa 
sfeşnicului, pe tencuiala zidului palatului împărătesc, împăratul a văzut 
această bucată de mână care a scris. Atunci împăratul a îngălbenit şi 
gândurile atât l-au tulburat că i s-au desfăcut încheieturile şoldurilor şi 
genunchii i s-au izbit unul de altul" (Dan. 5:5-6). 

Liniştea şi calmul lui Belşaţar au dispărut la ceea ce s-a desfăşurat 
înaintea ochilor lui. Fără îndoială, el a sesizat că era martorul unui 
fenomen supranatural. Faţa împăratului s-a îngălbenit şi a fost lovit în 
conştiinţa sa. Biblia spune că genunchii lui s-au lovit unul de altul de 
groază. îngrozit, Belşaţar a chemat diferiţi ghicitori pentru a-i descifra 
scrierea care îl obseda. 

"împăratul a strigat în gura mare să i se aducă cititorii în stele, Haldeii şi 
ghicitorii. Apoi împăratul a luat cuvântul şi a zis 

înţelepţilor Babilonului:" Oricine va putea citi scrisoarea aceasta şi mi-o va 
tâlcui, va fi îmbrăcat cu purpură, va purta un lănţişor de aur la gât şi va avea 
locul al treilea în cârmuirea împărăției." Toţi înţelepţii împăratului au intrat dar 
n-au putut nici să citească scrisoarea şi nici s-o tâlcuiască împăratului .Din 
pricina aceasta împăratul Bel şaţar s-a înspăimântat foarte tare, faţa i s-a 
îngălbenit şi mai marii lui au rămas încremeniţi" (Dan. 5:7-9). 

Este semnificativ faptul că toate cele trei grupuri de înţelepţi erau păgâni. N-a 
fost chemat Daniel sau vreun alt lider dintre evrei. Numai după ce înţelepţii 
păgâni au eşuat, neputând interpreta scrierea, a fost chemat Daniel. împăratul a 
oferit o recompensă exagerată celui care va putea citi mesajul, acest lucru 
indicând adânca lui disperare. 

împărăteasa a fost cea care a sugerat ca să fie chemat Daniel pentru a putea 
tălmăci cuvintele de pe zid. Probabil că aceasta era împărăteasa-mamă şi nu 
soţia lui Belşaţar (nevestele lui sunt menţionate ca fiind în sala ospăţului). Dacă 
aceasta era văduva lui Nebucadneţar, atunci ea cunoştea multe despre 
cunoştinţa şi darurile profetice ale lui Daniel. în urma sugestiei împărătesei fu 
chemat Daniel. 

"Atunci Daniel a fost adus înaintea împăratului. împăratul a luat cuvântul şi a zis 
lui Daniel: "Tu eşti Daniel acela, unul din prinşii de război ai lui Iuda, pe care i-a 
adus aici din Iuda, tatăl meu, împăratul. Am aflat despre tine că ai în tine duhul 
dumnezeilor, şi că la tine se găsesc lumini, pricepere şi o înţelepciune 
nemaipomenită. Au adus înaintea mea pe cititorii în stele, ca să citească scrierea 
aceasta şi să mi-o tâlcuiască; dar n-au putut să tâlcuiască aceste cuvinte. Am 
aflat că tu poţi să tâlcuieşti şi să dezlegi întrebări grele; acum, dacă vei putea să 
citeşti scrierea aceasta şi să mi-o tâlcuieşti vei fi îmbrăcat cu purpură, vei purta 
un lănţişor de aur la gât şi vei avea locul al treilea în cârmuirea împărăției" (Dan. 
5:13-16). 

Daniel n-a fost impresionat de cuvintele măgulitoare ale lui Belşaţar. El a refuzat 
recompensa împăratului amintindu-i de întâlnirea pe care o avusese tatăl său cu 
Dumnezeu. 

"împărate, Dumnezeul cel Prea înalt dăduse tatălui tău Nebucadneţar: împărăție, 
mărime, slavă şi strălucire; şi din pricina mărimii pe care i-o dăduse, toate 
popoarele, neamurile, oamenii de toate limbile se temeau şi tremurau înaintea 


lui. Căci împăratul omora pe cine voia şi lăsa cu viaţă pe cine voia; înălța pe cine 
voia şi scobora pe cine voia. Dar când i s-a îngâmfat inima şi i s-a împietrit duhul 
până la mândrie a fost aruncat de pe scaunul lui împărătesc şi a fost despuiat de 
slava lui; a fost izgonit din mijlocul copiilor oamenilor, inima i s-a făcut ca a 
fiarelor şi a locuit la un loc cu măgarii sălbatici; i-au dat să mănânce iarbă ca la 
boi şi trupul i-a fost udat cu rouă cerului, până când a recunoscut că Dumnezeul 
cel Prea înalt stăpâneşte peste împărăţia oamenilor şi că o dă cui vrea" (Dan. 5: 
18-21). 

Acest comentariu al lui Daniel se termină cu avertizarea făcută lui Belşaţar că 
chiar împăratul Babilonului este supus Providenţei lui Dumnezeu, Cel care 
domneşte peste toţi oamenii şi alege pe cine vrea ca să domnească. Apoi Daniel îi 
transmite lui Belşaţar cuvintele acuzatoare ale lui Dumnezeu înainte de a începe 
să-i tălmăcească scrierea de pe zid : 

"Dar tu, Belşaţar, fiul lui, nu ţi-ai smerit inima, măcar că ai ştiut toate aceste 
lucruri. Ci te-ai înălţat împotriva Domnului cerurilor; + vasele din casa Lui au fost 
aduse înaintea ta şi aţi băut vin cu ele, tu şi mai marii tăi, nevestele tale şi 
ţiitoarele tale; ai lăudat pe d-zeii de aur, de aramă, de fier, de lemn şi de piatră, 
care nici nu văd, nici n-aud şi nici nu pricep nimic şi n-ai slăvit pe Dumnezeu în 
mâna căruia este suflarea ta şi toate căile tale! De aceea a trimis El acest cap de 
mână, care a scris scrierea aceasta" (Dan. 5: 22-24). 

Daniel a explicat împăratului că scrierea de pe perete venea din mâna lui 
Dumnezeu. Cuvintele erau într-adevăr o acuzaţie divină. Motivul pentru care a 
fost scris acest mesaj divin era că : "n-ai slăvit pe Dumnezeu în mâna căruia este 
suflarea ta şi toate căile tale". Daniel i-a reamintit lui Belşaţar că aceeaşi 
mână care îl ţine în viaţă a scris şi pe perete. 

Poate că ne mirăm de asprimea acestei acuzaţii. La urma urmei, Belşaţar 
nu era evreu. Cum să aştepţi ca el să-L. cunoască pe Dumnezeul lui 
Israel? Răspunsul e că el era vinovat de două 

ori. O dată pentru că Dumnezeu S-a revelat pe Sine în natură. După cum scrie şi 
Pavel în Romani 1, că nimeni nu se poate dezvinovăţi sau să ignore faptul acesta. 
Şi a doua oară pentru că Belşaţar avea cunoştinţă de Dumnezeu pentru că Acesta 
se descoperise familiei sale. Belşaţar nu putea spune că nu a ştiut. Apoi Daniel a 
tălmăcit misteriosul mesaj : "Iată însă scrierea care a fost scrisă: 

"MENE, MENE, TEKEL, UPHARSIN" Şi iată tâlcuirea acestor cuvinte: Numărat, 
numărat, cântărit şi împărţit. Şi iată tâlcuirea acestor cuvinte. Numărat, 
înseamnă că Dumnezeu ţi-a numărat zilele domniei şi i le-a pus capăt. Cântărit, 
înseamnă că ai fost cântărit în cumpănă şi ai fost găsit uşor! împărţit, înseamnă 
că împărăţia ta va fi împărţită şi dată Mezilor şi Perşilor!" îndată, Belşaţar a dat 
poruncă şi au îmbrăcat pe Daniel cu purpură, i-au pus un lănţişor de aur la gât şi 
au dat de ştire că va avea locul al treilea în cârmuirea împărăției" (Dan. 5:25-29). 
Belşaţar a fost cântărit şi a fost găsit uşor în cântarul divin. El era deficient din 
punct de vedere moral. împărăţia lui trebuia să fie destrămată. Gloria 
Babilonului era pe sfârşite fiind cucerit de un alt popor. Textul spune că "chiar în 
noaptea aceea, Belşaţar, împăratul Haldeilor a fost omorât." 

De la acest incident în istoria biblică s-a născut expresia "e scris pe perete!" A 
rămas până astăzi, anticipând dezastrul şi siguranţa înfrângerii iminente sau a 
judecății. în cazul lui Belşaţar, scrierea de pe perete a arătat zădărnicia victoriei 
când mâna invizibilă a Providenţei a devenit vizibilă, însă ca şi mână a judecății. 


Taina providenţei şi a 
concursului de împrejurări 


Termenul confluență se referă la "curgerea împreună" a două sau mai 
multe cursuri de râuri. Derivă din rădăcina latină care înseamnă a curge 
"cu". Dar poate fi interpretat şi pornind de la sinonimul său 


"concurrence" - întâlnire, unire sau coincidenţă. Ideile sau evenimentele 
se întâlnesc sau se unesc atunci când ele cad de acord să meargă 
împreună în acelaşi timp. Cuvântul confluență sau întâlnire este foarte 
important pentru noi în înţelegerea doctrinei despre providenţa lui 
Dumnezeu, deoarece un aspect al doctrinei providenţei îl constituie 
doctrina coincidenţei sau a confluenței. 

învăţătura despre coincidenţă se referă la evenimentele istorice în care 
rolul Providenţei a fost jucat de oameni. Aceasta înseamnă că în timp ce 
acţionează oamenii, Dumnezeu acţionează în ei şi prin ei. 

Mărturisirea de credinţă de la Westminster declară : 

"Dumnezeu din veşnicie a făcut, prin atotînţelepciunea şi sfinţenia 
sfatului voinţei Lui, şi a hotărât în mod imuabil şi liber toate lucrurile; cu 
toate acestea, Dumnezeu nu este nici autor al păcatului şi nici violenţa nu 
este pusă la îndemâna făpturilor Sale; şi nici nu le este luată libertatea 
sau posibilitatea cauzelor secundare, ci mai degrabă stabilite." 

în această Mărturisire sunt cuprinse câteva concepte foarte importante. 
Primul se referă la ceea ce se numeşte "biblicul apriori", axioma conform 
căreia Dumnezeu nu are nimic a face cu păcatul. Aceasta înseamnă că El 
nici nu comite vreun păcat şi nici nu-şi constrânge făpturile Lui să 
păcătuiască. în acelaşi 

timp, Mărturisirea declară că Dumnezeu hotărăşte tot ce se întâmplă. El 
predestinează faptele fiecărei fiinţe omeneşti însă nu violează voinţa 
făpturilor Sale, sau anulează cauzele secundare. 

Cea mai controversata taina 

Iată că intrăm din plin în probabil cel mai controversat mister al credinţei 
creştine. Acest mister are în centru întrepătrunderea dintre lucrarea 
providenţială a Creatorului şi acţiunile făpturilor Sale. înainte de a 
încerca să abordăm acest subiect trebuie mai întâi să facem o distincţie 
foarte importantă : între un mister şi o contradicţie. 

Este uşor să defineşti o contradicţie. Ea se explică prin regulile clasice 
ale logicii. Legea non-contradicţiei spune că A nu poate fi A şi non A în 
acelaşi timp şi în aceeaşi relaţie. Aceasta înseamnă că ceva nu poate fi 
ceea ce este şi să nu fie ceea ce este în acelaşi timp şi în acelaşi sens. Pot 
să fiu tată şi fiu în acelaşi timp însă nu în acelaşi relaţie. Un copac poate 
fi o plantă şi o sursă de umbră în aceeaşi timp. însă nu poate să fie un 
copac şi să nu fie un copac în acelaşi timp şi în acelaşi sens. 

A spune că Dumnezeu e suveran şi omul e liber nu este o contradicţie în 
termeni. A spune că Dumnezeu este suveran şi că omul este independent 
este o contradicţie. Dacă Dumnezeu este suveran, omul nu poate fi 
independent (el îşi este lege lui însuşi). Dacă omul este independent, 
Dumnezeu n-ar mai fi suveran. Aceste două concepte se resping reciproc. 
A pune împreună un Dumnezeu suveran şi o fiinţă independentă este ca şi 
cum ai pune împreună o forţă irezistibilă şi un obiect fix, neclintit. 

Să luăm în considerare ideea unui obiect fix coexistând cu un obiect care 
exercită o forţă irezistibilă. Suntem în faţa întrebării clasice: "Ce se 
întâmplă când o forţă irezistibilă întâlneşte un obiect fix?" 

Nu putem fi neutri. Dacă obiectul fix se mişcă, atunci nu mai poate fi 
considerat fix. Dacă nu se mişcă, atunci forţa irezistibilă nu este 
irezistibilă. Nu există o altă alternativă. 


Este important să observăm că ideea unui obiect fix în ea însăşi este un 
concept posibil din punct de vedere raţional. Tot astfel şi ideea unei forţe 
irezistibile. Ceea ce este imposibil este ideea coexistenţei acestor două 
lucruri. 

La fel este şi cu ideea suveranităţii divine şi a independenţei omului. 
Fiecare din aceste două concepte luate separat constituie o idee posibilă 
din punct de vedere raţional. Conceptul suveranităţii divine nu se 
contrazice pe sine şi nici cel al independenţei omului. 

Ceea ce se contrazice pe sine este ideea coexistenţei celor două 
concepte. Dacă unul din ele este adevărat atunci în mod automat celălalt 
nu este adevărat. 

Acest exerciţiu al posibilităţii raţionale a fost destul de uşor. Dificultatea 
apare atunci când schimbăm un pic termenii. Cuvântul independenţă sau 
autonomie înseamnă libertatea absolută. Cineva cum este Dumnezeu 
poate fi atât suveran, cât şi independent. Aceasta înseamnă că este 
posibil pentru o fiinţă să fie absolut liberă şi absolut suverană. Aceste 
două caracteristici pot coexista într-o fiinţă, însă nu pot coexista în două 
ființe. 

Este important să înţelegem că există un concept despre libertate, care 
nu corespunde cu autonomia sau independenţa. Aceasta înseamnă că ne 
putem gândi la o fiinţă cu o libertate limitată. Adevărata problemă apare 
atunci când încercăm să potrivim relaţia dintre suveranitatea divină şi 
libertate umană. Atunci se pare că suveranitatea aparţine neapărat lui 
Dumnezeu. De asemenea, se pare că libertatea ţine neapărat de ideea de 
moralitate. Dacă omul este considerat responsabil pentru faptele sale, 
trebuie ca el să aibă un anumit grad de libertate. Nu e necesar ca acea 
libertatea să fie absolută. Dacă o făptură are o anumită libertate, însă 
limitată, atunci ea este responsabilă de 

faptele sale indiferent de gradul de libertate. 

Conceptele de suveranitate divină şi libertate umană limitată nu se 
exclud reciproc. Noi ştim din Scriptură că omul nu este suveran. 
Suveranitatea lui Dumnezeu transcende libertatea umană şi stăpâneşte 
peste ea. Noi suntem liberi doar atât cât permite Dumnezeu. 

Deşi aceste distincții aduc ceva lumină în problema relației dintre 
providenţa lui Dumnezeu şi faptele oamenilor, ele nu o rezolvă. încă ne 
punem întrebarea cum poate un om să fie liber în cadrul providenţei lui 
Dumnezeu. Dacă Dumnezeu predestinează şi hotărăşte tot ce se întâmplă, 
cum afectează aceasta acţiunile volitive ale oamenilor? 

Un mod prin care i se dă răspuns în mod frecvent acestei întrebări este 
făcând apel la voia permisivă a lui Dumnezeu. Trebuie însă să facem 
distincţia între "voia decretivă" sau hotărâtoare a lui Dumnezeu prin care 
El în mod suveran face să se întâmple ceea ce El hotărăşte şi "voia 
permisivă" a lui Dumnezeu care lasă loc acţiunilor morale ale făpturilor 
Sale. Uneori, această soluţie simplifică problema nepermis de mult. Dacă 
Dumnezeu este omnipotent atunci El are puterea de a împiedica orice 
eveniment care se întâmplă, ca să nu se întâmple. Dacă eu vreau să 
păcătuiesc în această după-masă, Dumnezeu are puterea să mă împiedice 
să păcătuiesc dacă El vrea. El are şi dreptul să mă împiedice să 
păcătuiesc din moment ce El e suveran. Dacă El îmi "permite" să 


păcătuiesc, acest lucru nu înseamnă că El aprobă păcatul meu sau îşi dă 
permisiunea în sensul că îl consideră îndreptăţit sau legitim. El poate să 
lase păcatul să aibă loc fără să intervină pentru a-l opri. Aceasta este 
voia Lui permisivă. El lasă să se întâmple, însă ceea ce El permite să se 
întâmple El doreşte să permită. Din moment ce El ar fi putut să oprească 
ceva şi a decis să nu o facă, Dumnezeu îşi foloseşte permisiunea după 
buna Sa plăcere. într-un fel El decide ceea ce se întâmplă, altfel nu s-ar fi 
întâmplat. 

Noi putem aplica acest raţionament nu numai acţiunilor 

morale ale făpturilor, ci şi dorințelor din inima omului care dau naştere la 
aceste fapte. Dorinţa omului de a păcătui este şi ea sub controlul suveran 
al lui Dumnezeu. Nu pot nici măcar să doresc să păcătuiesc dacă 
Dumnezeu în providenţa Lui nu "permite" acest lucru şi nu-l va permite 
dacă nu este în concordanţă cu dorinţa şi voia Lui. Cu alte cuvinte, nu pot 
nici măcar să păcătuiesc dacă nu este stabilit într-un fel de Dumnezeu. 
Ne vom ocupa mai mult de această problemă mai târziu, acum însă vom 
face doar nişte observaţii. 

Cuvintele cheie aici sunt cele folosite de Augustin când considera că 
Dumnezeu, într-un fel, hotărăşte tot ce se întâmplă. Când spune "într-un 
fel" Augustin încearcă să păstreze misterul relaţiei dintre suveranitatea 
divină şi responsabilitatea umană. Faptul că aici avem de-a face cu un 
mister este de neevitat. Am văzut că este imposibil pentru două forţe 
contradictorii să lucreze împreună, însă nu şi pentru lucruri misterioase. 
Este o mare diferenţă între un mister şi o contradicţie. Cele două nu 
înseamnă acelaşi lucru, deşi s-ar putea să aibe unele lucruri în comun. 
Ceea ce într-adevăr au în comun aceste două e neputinţa noastră de a le 
înţelege. Un mister este ceva care-i adevărat şi care noi nu-l înţelegem. 
Observati că nu am zis că un mister este ceva ce noi nu putem înţelege. 
Sunt multe exemple în istoria omenirii când ceea ce înainte era un mister, 
nu a mai fost. A spune că un mister actual nu se poate rezolva presupune 
din partea noastră atingerea culmei cunoştinţei adică omniscienţa. 

Una din axiomele de bază ale teologiei este incomprehensibilitatea lui 
Dumnezeu. Ceea ce este mărginit nu poate cuprinde ceea ce este infinit. 
Chiar şi în cer vor fi anumite aspecte cu privire la Dumnezeu pe care nu 
le vom putea înţelege. Chiar şi când vom avea trupuri cereşti încă vom fi 
mărginiţi, încă vom fi făpturi. Biblia ne dă motive să credem că în cer noi 
vom înţelege mult mai multe lucruri decât înţelegem acum dar chiar şi 
atunci cunoştinţa noastră va fi limitată. 

Am văzut că punctul de legătură între mister şi contradicţie este faptul că 
nu le înţelegem pe nici una dintre ele. O contradicţie este în esenţă ceva 
ce nu e clar. Este de neînțeles pentru că nu poate fi înţeles. Nici măcar 
Dumnezeu nu poate înţelege o contradicţie. Chiar Dumnezeu nu poate să 
fie şi să nu fie Dumnezeu în acelaşi timp şi în aceeaşi relaţie. Există 
destul loc în creştinism pentru paradox şi mister, însă nu şi pentru 
contradicții. 

Dumnezeu înţelege toate misterele şi toate paradoxurile, însă nu înţelege 
contradicţiile. 

Nu este potrivit să numeşti pur şi simplu o contradicţie serioasă ca fiind 
mister. Contradicţia falsifică ceea ce se pretinde a fi adevărat; misterele 
nu fac acest lucru. Deci, deoarece noi nu putem înţelege cum poate fi 
Dumnezeu suveran şi omul independent în acelaşi timp, noi nu îndrăznim 
să numim ambele concepte ca fiind "un mister". Aceste două afirmaţii 


puse împreună sunt mai mult decât un mister, alcătuiesc o contradicţie. 
Cel puţin una din ele trebuie să fie falsă. 

Biserica a avut grijă de-a lungul istoriei să se ferească de contradicții. De 
exemplu, doctrina Trinității este un mister dar nu o contradicţie. A spune 
că Dumnezeu este în esenţă unul singur şi totuşi trei ca persoană nu este 
o contradicţie. Este raţional. Dacă însă biserica afirma că Dumnezeu este 
unul în esenţă şi în acelaşi timp trei în esenţă sau unul ca persoană şi în 
acelaşi timp trei ca persoană atunci această formulare ar fi fost 
contradictorie şi deci ceva fals. Dar biserica nu spune acest lucru. Nu 
afirmă că Dumnezeu este unul în A şi trei în A. Ci mai degrabă zice că El 
este Unul în A şi trei în B. Cum poate o fiinţă să fie Una în esenţă şi trei 
ca persoană este dincolo de capacitatea noastră de a înţelege. Rămâne un 
mister pentru noi, nu însă o contradicţie. 

M-am oprit asupra acestui punct deoarece este în joc integritatea 
credinţei biblice.-în veacul acesta caracterizat de irațional, chiar şi 
creştinii adevăraţi sunt prinşi în această confuzie şi aduc jigniri 
adevăratului creştinism. Doctrina 

providenţei lui Dumnezeu, în ceea ce priveşte confluenţa sau coincidenţa 
este plină de mistere. Dacă aceste mistere se transformă în contradicții, 
atunci ceva trebuie să meargă. Sperăm însă să nu fie natura caracterului 
lui Dumnezeu cea care va fi discutată. 

în zilele noastre este atacată însăşi natura lui Dumnezeu. Acest atac nu 
vine numai din partea scepticilor ci şi de pe buzele şi peniţele 
evanghelicilor. împreună cu corupţia înţelegerii noastre de bază a naturii 
şi caracterului lui Dumnezeu vine întotdeauna şi corupţia doctrinei 
Providenţei divine. în râvna noastră de a proteja demnitatea omului şi 
motivaţia responsabilităţii sale morale, noi trebuie să ne păzim împotriva 
denaturării cunoaşterii pe care o avem despre Dumnezeu, astfel încât să 
nu murdărim însăşi esenţa şi caracterul Său. 


Haina pestriță a lui Iosif, un 
profil al coincidentei 


Doctrina coincidenţei o întâlnim în diferite situaţii din sfânta Scriptură. 
De exemplu o întâlnim în ceea ce a făcut Iuda, a cărui înşelăciune a dus la 
trădare şi mai apoi la execuţia lui Cristos. Fapta lui rea a fost o împlinire 
a profeţiei, el devenind instrumentul uman prin care Isus a fost dat în 
mâinile neamurilor să fie judecat. 

Ar putea Iuda să stea în picioare la Judecata de Apoi şi să ceară o 
răsplată pentru contribuţia sa la răscumpărare? N-ar putea el spune : 
"Fără mine, Vinerea mare ar fi Vinerea cea cu ghinion?" A încercat Iuda 
să se justifice pentru fapta sa ticăloasă din cauză că Dumnezeu a folosit-o 
pentru răscumpărare? Dacă ar fi făcut-o, n-ar fi avut nici o şansă. Deşi 
Dumnezeu, în providenţa Sa salvatoare, a făcut ca totul să lucreze spre 
bine, aceasta nu-l dezvinovăţeşte pe Iuda. 

Acelaşi lucru poate fi spus şi despre Faraon. Dacă nu era inima împietrită 
a lui Faraon n-ar fi existat nici un Exod. 

A pretins el vreo răsplată în ceruri pentru contribuţia sa la Exod? 

Marile planuri ale coincidenţei 

Puteau haldeii, care aţâţaţi de Satan au furat cămilele lui Iov, să pretindă 
ceva în schimb pentru că au avut de jucat un rol în cea mai grea 


încercare din viaţa lui lov? Povestea lui Iov este o dramă cu un număr 
mare de personaje : lov, sabeenii, haldeii, Satan şi Dumnezeu. Cine 1-a 
lovit pe lov? 

Toţi împreună, antrenați în marele plan al coincidenţei. 

Să ne gândim la partea de vină a haldeilor. N-am putea oare să-i auzim în boxa 
acuzaților la judecata lui Dumnezeu, învinovăţindu-1 pe Satan pentru atacul lor 
împotriva lui lov? "Diavolul ne-a împins s-o facem" s-ar scuza ei. Apoi toată 
atenţia este îndreptată spre diavol, care se scuză şi el : "Dumnezeu m-a pus s-o 
fac". Acest tip de pasă a răspunderii l-am întâlnit prima dată în grădina Eden, 
când Adam a învinovăţit-o pe Eva pentru păcatul lui şi Eva a dat vina pe şarpe. 
Şarpele n-a mai avut pe cine învinovăţi decât pe Dumnezeu. 

în realitate însă, Satan nu i-a constrâns pe haldei să fure animalele lui Iov. N-a 
fost aşa ca şi când haldeii erau curaţi din punct de vedere moral, nevinovaţi şi 
deodată s-au trezit împinşi, împotriva voinţei lor să fure de la Iov. Ei erau de 
meserie hoţi de animale. Dumnezeu a pus un zid ocrotitor în jurul lui Iov, pentru 
a-l proteja de atacurile oamenilor şi ale lui Satan. Când acest zid ocrotitor a fost 
dat la o parte, Satan a prins momentul să dea drumul atacului său împotriva lui 
Iov. El s-a folosit de dorinţele ticăloase ale haldeilor, care fără îndoială că 
râvneau de mult la turmele lui Iov. Scopul lui Dumnezeu în încercarea lui lov a 
fost să-l apere pe acesta de calomniile lui Satan şi pentru a-Şi arăta puterea şi 
slava. Scopul lui Satan era să-L. batjocorească pe Dumnezeu şi să dovedească că 
omul, lăsat singur îl slujeşte mai degrabă pe Satan decât pe Dumnezeu. Haldeii 
aveau propriul lor plan şi interes. Ei erau interesaţi de turme şi de profitul ce-l 
puteau avea de pe urma acestora. Avem deci mai mulţi jucători, cu diferite 
motive, lucrând toţi împreună pentru împlinirea voii lui Dumnezeu. Această 
conlucrare este un mister al coincidenţei. 

Probabil că cel mai clar exemplu de coincidenţă din Scriptură se găseşte în 
istoria lui Iosif. Problemele lui Iosif au început încă din tinereţea lui, când nu 
avea decât 17 ani. Deoarece el era copilul făcut la bătrânetele lui Iacov, acesta a 
devenit favoritul patriarhului. Acest lucru a stârnit gelozia şi 

mânia fraţilor lui Iosif. Ura lor a fost şi mai mare atunci când Iosif le-a povestit 
misteriosul vis: 

"Israel iubea pe Iosif mai mult decât pe toţi ceilalţi fii ai săi pentru că îl născuse 
la bătrâneţă; şi i-a făcut o haină pestriță. Fraţii lui au văzut că tatăl lor îl iubea 
mai multe decât pe ei toţi şi au început să-1 urască. Nu puteau să-i spună nici o 
vorbă prietenească. Iosif a visat un vis şi 1-a istorisit fraţilor săi, care l-au urât şi 
mai mult. El le-a zis: "Ia ascultați ce vis am visat! Noi eram la legatul snopilor în 
mijlocul câmpului; şi iată că snopul meu s-a ridicat şi a stătut în picioare, iar 
snopii voştri l-au înconjurat şi s-au aruncat cu faţa la pământ înaintea lui." Fraţii 
lui i-au zis: "Doar n-ai să împărăteşti tu peste noi? Doar n-ai să ne cârmuieşti tu 
pe noi?" Şi l-au urât şi mai mult din pricina visurilor lui şi din pricina cuvintelor 
lui. Iosif a mai visat un alt vis şi 1-a istorisit fraţilor săi. El a zis: "Am visat un alt 
vis! Soarele, luna şi unsprezece stele se aruncau cu faţa la pământ înaintea 
mea." L-a istorisit tatălui său şi fraţilor săi. Tatăl său 1-a mustrat şi i-a zis: "Ce 
înseamnă visul acesta, pe care l-ai visat? Nu cumva vom veni, eu, mama ta şi 
fraţii tăi, să ne aruncăm cu faţa la pământ înaintea ta?" Fraţii săi au început să-l 
pizmuiască; dar tatăl său a ţinut minte lucrurile acestea. Fraţii lui Iosif se 
duseseră la Sihem, ca să pască oile tatălui lor. Israel a zis lui Iosif: "Fraţii tăi 
pasc oile la Sihem! Vino, căci vreau să te trimit la ei." "Iată-mă, sunt gata", a 
răspuns el" (Gen. 37: 3-13). 

în timp ce Iacov era supărat din cauza visurilor lui Iosif, fraţii lui erau mai 
mult decât supăraţi. Ei începuseră deja să comploteze înlăturarea lui din 
mijlocul lor : 

"Ei l-au zărit de departe şi până să se apropie de ei, s-au sfătuit să-l omoare. Ei au zis 


unul către altul: "Iată că vine făuritorul de visuri! Veniţi acum să-l omoram şi să-l 
aruncăm într-una din aceste gropi; vom spune că l-a mâncat o fiară sălbatică şi vom vedea 
ce se va alege din visurile lui." Ruben a auzit lucrul aceste şi l-a scos din mâinile lor. Ela 
zis: " Să nu-i luăm viaţa!" Ruben le-a zis: "Să nu vărsaţi sânge; ci mai bine aruncaţi-l în 
groapa aceasta care este pustie şi nu puneţi mâna pe el." Căci avea de gând să-l scape 
din mâinile lor şi să-1 aducă înapoi la tatăl său" (Gen. 37: 18-22). 

Când a auzit planul fraţilor săi de a-1 ucide pe Iosif, Ruben a intervenit, 
sugerând un alt plan. El i-a sfătuit să nu-l ucidă pe loc ci să-l lase să 
moară într-o groapă. Ruben se gândea să se întoarcă pe ascuns la Iosif şi 
să-l scape. însă acest plan a fost uitat când s-a ivit o altă alternativă: 
trecerea unei caravane spre Egipt. 

"Când a ajuns Iosif la fraţii săi, aceştia l-au dezbrăcat de haina lui, de haina cea pestriță, 
pe care o avea pe el. L-au luat şi l-au aruncat în groapă. Groapa aceasta era goală: nu era 
apă în ea. Apoi au şezut să mănânce. Ridicându-şi ochii au văzut o ceată de ismaeliţi 
venind din Galaad; cămilele lor erau încărcat cu tămâie, cu leac alinător şi smirnă, pe care 
le duceau în Egipt. Atunci Iuda a zis fraţilor săi: "ce vom câştiga să ucidem pe fratele 
nostru şi să-i ascundem sângele? Veniţi mai bine să-l vindem ismaeliţilor şi să nu punem 
mâna pe el, căci este fratele nostru, carne din carnea noastră." Şi fraţii lui l-au ascultat. 
La trecerea negustorilor madianiţi au tras şi au scos afară pe Iosif din groapă şi l-au 
vândut cu douăzeci de sicii de argint Ismaeliţilor, care l-au dus în Egipt" (Gen. 37: 23-28). 
Iosif a fost vândut ca rob ismaeliţilor, care la rândul lor 1-au vândut lui 
Potifar, un mare dregător la curtea lui Faraon, însă în exil şi sclavie Iosif 
s-a purtat bine, câştigând laudele stăpânului său pentru slujirea lui 
extraordinară. Apoi'losif a fost acuzat pe nedrept de către nevasta lui 
Potifar atunci când el a respins avansurile ei. Femeia, simțindu-se 
dispreţuită a dorit să se răzbune şi astfel soţul ei 1-a aruncat pe Iosif în 
închisoare, unde a stat trei ani. El era într-o ţară străină, departe de ţara 
unde Dumnezeul părinţilor săi era adorat. Nu putem să nu ne mirăm cum 
şi-a putut el păstra integritatea credinţei lui în toţi acei ani. însă a făcut-o. 
Credinţa lui a fost cea care 1-a ajutat să reziste invitaţiilor păcătoase ale 
nevestei lui Potifar. "De îndată ce Potifar 1-a pus mai mare peste casa lui şi peste tot 
ce avea, Domnul a binecuvântat casa egipteanului, din pricina lui Iosif; şi binecuvântarea 
Domnului a fost peste tot ce avea el, fie acasă, fie la câmp. Egipteanul a lăsat pe mâinile 
lui Iosif tot ce avea şi n-avea altă grijă decât să mănânce şi să bea. Dar Iosif era 

frumos la statură şi plăcut la chip. După câtăva vreme s-a întâmplat că nevasta 
stăpânului său a pus ochii pe Iosif şi a zis: "Culcă-te cu mine!" El n-a voit şi a zis 
nevestei stăpânului său : "vezi că stăpânul meu nu-mi cere socoteală de nimic din 
casă şi mi-a dat pe mână tot ce are. El nu este mai mare decât mine în casa 
aceasta şi nu mi-a oprit nimic afară de tine, pentru că eşti nevasta lui. Cum aş 
putea să fac eu un rău atât de mare şi să păcătuiesc împotriva lui Dumnezeu?" 
(Gen. 39: 5-9) 

Una din caracteristicile Vechiului Testament este că prezintă eroii credinţei cu 
toate lipsurile lor, aşa cum sunt. însă cred că avem nevoie de un microscop să-i 
găsim vreun cusur lui Iosif. El dă dovadă de un caracter eristic de-a lungul 
întregii sale vieţi. 

Când a refuzat să cedeze avansurilor soţiei lui Potifar, el i-a spus că nu putea 
păcătui împotriva stăpânului său înşelându-i încrederea pe care acesta o avea în 
el. Dar mai presus de aceasta nu putea să păcătuiască împotriva lui Dumnezeu. 
Din cauză că a ascultat de Dumnezeu a ajuns în închisoare. Acolo s-a împrietenit 
cu tovarăşii lui de temniţă. 

"A luat pe Iosif şi il-a aruncat în temniţă în locul unde erau înehişi întemnițați 
împăratului; şi astfel Iosif a stat acolo în temniţă. Domnul a fost cu Iosif şi şi-a 
întins bunătatea peste el. L-a făcut că capete trecere înaintea mai marelui 
temniţei. Şi mai marele temniţei a pus sub privegherea lui pe toţi întemniţaţii 
care erau în temniţă. Şi nimic nu se făcea acolo decât prin el. Mai marele 
temniţei nu se mai îngrijea de nimic din ce avea Iosif în mână, pentru că Domnul 
era cu el. Şi Domnul îi dădea izbândă în tot ce făcea" (Gen. 39 :20-23). 

Chiar şi în temniţă Iosif a excelat. El a fost un model de prizonier şi a câştigat 


încrederea temnicerului. Un element remarcabil al timpului petrecut de el în 
închisoare a fost că Dumnezeu era acolo cu el, sprijinindu-l cu îndurarea Lui. 
Iosif a fost părăsit de fraţii lui, de Potifar, însă nu de Dumnezeu. Şi prietenii care 
şi-i i-a făcut Iosif în temniţă l-au dezamăgit: 

"Ei i-au răspuns :"Am visat un vis şi nu este nimeni care să-l 

tălmăcească." Iosif le-a zis: "Tălmăcirile sunt ale lui Dumnezeu. Istorisiţi-mi dar visul 
vostru." Mai marele paharnicilor şi-a istorisit lui Iosif visul şi i-a zis: "în visul meu se făcea 
că înaintea mea era o viţă. Viţa aceasta avea trei mlădiţe. Când a început să dea lăstari, i 
s-a deschis floarea şi ciorchinele au făcut struguri copti. Paharul lui Faraon era în mâna 
mea. Eu am luat strugurii, i-am stors în paharul lui Faraon şi am pus paharul în mâna lui 
Faraon." Iosif i-a zis : "Iată tălmăcirea visului. Cele trei mlădiţe sunt trei zile. Peste trei 
zile Faraon te va scoate din temniţă, te va pune iarăşi în slujba ta şi vei pune iarăşi 
paharul în mâna lui Faraon, cum obişnuiai mai înainte, când erai paharnicul lui. Dar adu-ți 
aminte şi de mine când vei fi fericit şi arată rogu-te bunătate pentru mine la Faraon şi 
scoate-mă din casa aceasta. Căci am fost luat cu sila din ţara evreilor şi chiar aici n-am 
făcut nimic ca să fiu aruncat în temniţă" (Gen. 40: 8-15). 

După ce Iosif i-a tălmăcit visul mai marelui paharnicilor, acesta a fost 
reangajat în slujba lui Faraon, însă uită de Iosif. După multă vreme 
Faraon însuşi a avut un vis pe care nimeni nu 1-a putut tălmăci. Şi atunci, 
în cele din urmă mai marele paharnicilor îşi aminti de Iosif. După ce 
acesta tălmăci cu succes visul lui Faraon, Iosif a fost înălţat fiind al doilea 
după faraon în Egipt. Toate acestea s-au întâmplat pentru a pregăti 
terenul în vederea întâlnirii lui Iosif cu fraţii lui. Când drama a ajuns la 
punctul ei culminant şi a fost dezvăluită identitatea liii Iosif, fraţii lui s-au 
îngrozit temându-se de răzbunarea lui: 

"Când au văzut fraţii lui Iosif că tatăl lor a murit, au zis: "Dacă va prinde Iosif ură pe noi şi 
ne va întoarce răul pe care i l-am făcut?" Şi au trimis să spună lui Iosif: "Tatăl tău a dat 
porunca aceasta înainte de moarte: "Aşa să vorbiţi lui Iosif: "Oh! Iartă nelegiuirea fraţilor 
tăi şi păcatul lor, căci ţi-au lacut rău! "Iartă acum păcatul robilor Dumnezeului tatălui 
tău!" Iosif a plâns când a auzit cuvintele acestea. Fraţii lui au venit şi s-au aruncat ei înşişi 
cu faţa la pământ înaintea lui şi i-au zis: "Suntem robii tăi." Iosif le-a zis: "Fiţi fără teamă; 
căci sunt eu oare în locul lui Dumnezeu? Voi, negreşit v-aţi gândit să-mi faceţi rău; dar 
Dumnezeu a schimbat răul în bine, ca să împlinească ceea ce se vede azi, şi anume să 
scape viaţa unui popor în mare număr" (Gen. 50:15-20). 

Scopul cel mai înalt al lui Dumnezeu este învăluit în misterele 
coincidenţei 


Iosif şi-a iertat fraţii potrivit dorințelor tatălui său. El nu le-a minimalizat 
vina ci şi-a concentrat atenţia asupra scopului mai important al lui 
Dumnezeu în situaţia dată. El a zis : "voi negreşit v-aţi gândit să-mi faceţi 
rău dar Dumnezeu a schimbat răul în bine, ca să împlinească ceea ce se 
vede azi, şi anume, să scape viaţa unui popor în mare număr." Aceasta 
este esenţa doctrinei biblice despre coincidenţă. Dumnezeu în providenţa 
Sa a fost implicat în toate lucrurile din viaţa lui Iosif. Mâna Lui a lucrat ca 
Iosif să fie dus în Egipt. Acest lucru însă nu-i dezvinovăţeşte pe fraţii lui 
de fapta lor ticăloasă, dar Dumnezeu S-a folosit de faptele lor rele pentru 
a-Şi duce la îndeplinire planul Său. 

Iosif a accentuat diferenţa dintre intenţia lui Dumnezeu şi cea a fraţilor 
săi. Intenţia fiecărui om este la îndemâna personalităţii şi voinţei fiecărui 
om. Acţiunile voluntare implică intenţionalitate. Acţiunea bătăilor inimii 
mele este o acţiune involuntară; deşi doresc ca inima mea să bată, ea nu 
bate pentru că eu intenţionez acest lucru. în contrast însă, acţiunile 
noastre morale sunt făcute cu un motiv, cu o intenţie. Ele sunt acţiuni 
care au fost făcute intenţionat. Oh, noi avem însă prevederi în lege în 
cazul "accidentelor". Acea parte de vinovăţie se întinde tot atât de mult 
cât a fost şi intenţia. Probabil că nu am intenţionat să ne izbim maşina în 


maşina altcuiva însă am intenţionat să conducem cu viteza cu care am 
condus. Dacă am lovit o altă maşină în timp ce acceleram, suntem 
responsabili de neglijenţa noastră. 

Intenţiile lui Dumnezeu sunt întotdeauna bune. El a intenţionat ca Iosif să 
fie vândut ca sclav; scopul Lui a fost însă sfânt. Mijloacele prin care şi-a 
atins scopul au fost dorinţele rele ale fiinţelor create de El. Intenţia lor a 
fost diferită de cea a lui Dumnezeu. Ei au intenţionat să facă rău şi au 
făcut. Ei au fost responsabili deci pentru răul făcut. 

Am văzut deja cum plânsetul unui copil a schimbat cursul istoriei. După 
cum Dumnezeu în providenţa Sa a avut grijă de bebeluşul Moise, tot 
astfel El a fost în controlul tuturor lucrurilor care s-au întâmplat în viaţa 
lui Iosif. Aici este misterul coincidenţei providenţiale. Deoarece 
Dumnezeu a avut o intenţie bună cu el, slujitorul Său Iosif a fost victima 
invidiei şi geloziei fraţilor săi. 

Evenimentele din viaţa lui Iosif s-au desfăşurat după cum au fost scrise. 
Ele au avut loc până la urmă din cauza intenţiei perfecte a lui Dumnezeu. 
Orice a intenţionat Dumnezeu să se întâmple, s-a întâmplat, în contextul 
misterului coincidenţei. 


Cauze principale şi 
secundare 


Noi suntem fiinţe curioase şi ne place să punem tot felul de întrebări. 
întrebăm: Când? Unde? Cine? Ce? Dar probabil că cele mai folosite 
întrebări sunt: Cum? şi De ce? întrebările cu De ce? ne conduc în cele din 
urmă la întrebări abstracte. Se spune că putem epuiza cunoştinţele 
oricărei persoane într-un domeniu punându-i şapte întrebări în şir, care 
să înceapă cu "De ce?" Mai devreme sau mai târziu vom ajunge la 
răspunsul simplu "Pentru câ....." 

Putem sonda providenta lui Dumnezeu la diferite nivele însă la un 
moment dat ne vom lovi de "De ce? " şi “Cum?'la care nu vom putea 
răspunde. Vedeţi că există coincidenţă între acţiunile lui Dumnezeu şi 
cele ale fiinţelor umane însă nu ştim sigur cum şi de ce se întâlnesc. 
Problema coincidenţei ne aruncă într-un labirint al cauzalității, unul din 
subiectele cele mai complexe cu care ne confruntăm. Putem face o 
multitudine de distincţii în sfera cauzalităţii, cum ar fi de exemplu cele 
descrise ca şi cauze exterioare : cauze finale, cauze active (care produc 
un efect imediat), cauze materiale şi altele de felul acestora. Această 
clasificare este de folos însă nu este completă. O altă distincţie 
importantă este cea între cauzalitatea primară şi cauzalitatea secundară. 
Mărturisirea de credinţă de la Westmister face această distincţie când 
afirmă că : 

Dumnezeu din veşnicie a făcut, prin atotinţelepciunea şi sfinţenia sfatului 
voinţei Lui şi a hotărât în mod liber şi imuabil toate lucrurile, cu toate 
acestea însă, Dumnezeu nu este nici autor al 

84 Mâna invizibilă a lui Dumnezeu 

păcatului şi nici violenţa nu este pusă la îndemâna făpturilor Sale şi nici 
nu le este luată libertatea sau posibilitatea cauzelor secundare, ci mai 
degrabă stabilite. (111/1). 


Mai apoi citim: 

Deşi în relaţie cu cunoaşterea mai dinainte şi porunca lui Dumnezeu, 
Cauza Primară, toate lucrurile se petrec imuabil şi infailibil; totuşi prin 
aceeaşi providenţă, El porunceşte să aibă loc, potrivit naturii cauzelor 
secundare, neapărat, de bună voie sau întâmplător. 

Diferenţa între cauzele principale şi cauzele secundare îşi are rădăcinile 
în climatul filozofic al sec. XVIII, în perioada când a fost redactată 
Mărturisirea de credinţă de la Westminster. Filozofii acestui veac erau 
preocupaţi de implicaţiile stârnite de revoluţia Coperniciană şi începutul 
unei noi ere a ştiinţei, încrederea în Providenţă începea să pălească în 
lumina noilor descoperiri ale legii naturale. Una din întrebările arzătoare 
era: ce legătură era între Dumnezeu şi natură? 

Filozoful şi matematicianul francez Rene Descartes a luptat cu problema 
cauzalităţii în special când a fost vorba de a se raporta la minte şi 
materie, gând şi faptă. Ne întrebăm cum a fost posibil ca acţiunile fizice 
să dea naştere la idei, iar gândurile să se transforme în fapte. El înţelegea 
materia ca ceva ce se extinde. Materia, spunea el, are greutate şi o 
întindere măsurabilă. Dar gândul, cât e de mare? Cât cântăreşte un 
gând? 

în cercetările sale despre cauzalitate, Descartes a privit de asemenea 
cum gândurile devin fapte, iar faptele dau naştere la gânduri. Pentru a 
ilustra cercetările lui Descartes, daţi-mi voie să vă introduc în studiul 
meu. Scriu această carte pe un calculator portabil. Mă gândesc ce 
cuvinte vreau să scriu, apoi degetele mele ating literele de pe tastatură şi 
cuvintele apar pe ecran. Introducerea textului pe computer pe care o fac 
în acest moment este o activitate fizică. Eu nu stau pur şi simplu în faţa 
tastaturii gândind iar gândurile apar în mod miraculos pe ecran. 

Este necesară o acţiune fizică pentru a transforma gândurile 

în cuvinte care să apară pe ecran. Cu puţin timp înainte, cineva a intrat în 
cameră şi mi-a întrerupt gândurile. Când am văzut persoana, acea privire 
care este o percepţie empirică ce implică simţurile mele fizice, mi-a 
schimbat gândurile. în acest moment, Descartes ar întreba: Cum aşa? 
Cum poate o idee să stimuleze degetele să scrie şi cum poate acţiunea 
fizică a unei persoane să determine schimbarea gândurilor? 

Descartes a răspuns la aceste întrebări dezvoltând o teorie numită 
interdependenţă. El s-a gândit că transferul de la gând la faptă şi de la 
faptă la gând a avut loc la un moment dat într-un loc specific: într-o 
glandă de la baza creierului. El a ales ideea de "punct" deoarece un punct 
în matematică este ceva care e suspendat între fizic şi mintal, între întins 
şi restrâns. Un punct ocupă spaţiu dar nu are o măsură definită. 
Cercetările lui Descartes au fost continuate de către elevii săi, 
reprezentanţi ai Şcoli Carteziene. Doi dintre ei, Malebranche şi Geulincx 
au dezvoltat o teorie numită ocazionalism. Ca ocazionalişti, ei erau 
preocupaţi în mod special de lăsarea unui loc pentru Dumnezeu în 
legătura cauzală a universului. Ei susțineau că nu există cauzalitate 
secundară (cauză-efect). Aceasta înseamnă că nu există o legătură 
cauzală directă între lucrurile acestei lumi. Dar în schimb, orice acţiuni 
sau relaţii între lucruri se datorează intervenţiei directe a lui Dumnezeu. 
Când pun mâna pe o lopată, gândul ce-l am cu privire la ce trebuie să fac 
nu face să se şi întâmple acest lucru. Şi nici ridicarea mâinilor mele în 
care am lopata nu reprezintă o cauză directă. Aceste acţiuni, care par să 
exercite putere cauzală sunt doar ocazii în care Dumnezeu intervine 


pentru a se întâmpla ceva, spuneau ocazionaliştii. Dumnezeu ridică 
lopata, nu eu. Această acţiune divină a cauzalităţii nu se vede, dar e 
reală. 

Alţi filozofi ai acestui veac au luat-o pe un alt drum. Leibnitz de exemplu, 
a dezvoltat un sistem complicat de monadologie (o monadă este definită 
ca fiind o entitate restrânsă, indivizibilă şi indestructibilă, care constituie 


86 

Mâna invizibilă a lui Dumnezeu 

Cauze principale şi secundare 

87 

elementul de bază al universului şi un microcosm al lui) prin care a 
încercat să demonstreze că există o interacţiune între lucruri care a fost 
pusă în mişcare din veşnicie de către Dumnezeu. Leibnitz vorbea despre 
"legea armoniei prestabilite" care prezintă relaţiile cauzale evidente în 
natură, ca fiind programate de Dumnezeu din veşnicie. 

Aceste teorii diferite una faţă de cealaltă ne conduc, până la urmă la 
scepticismul lui David Hume ale cărui teorii au fost o provocare pentru 
multe din presupunerile legate de legea cauzalităţii. El susţinea că nu 
putem şti ce se întâmplă cu adevărat deoarece nu putem niciodată 
percepe în mod direct cauzele. Ceea ce experimentăm noi sunt relaţiile 
obişnuite ale evenimentelor apropiate, noi "citim printre rânduri" şi 
legăm aceste evenimente prin legături cauzale. El a arătat acest lucru în 
diferite moduri. Unul a fost folosirea analogiei jocului de biliard. 

Ce se întâmplă într-un joc de biliard? Bilele sunt împrăştiate pe masa de 
biliard. Avem un băț de biliard, o bilă pe care trebuie s-o lovim şi bilele 
care trebuie introduse în buzunarele mesei de biliard. Scopul jocului este 
de a "determina" anumite bile să intre în anumite buzunare ale mesei de 
biliard. Luăm băţul, ţintim bila şi apoi exercităm o forţă fizică pentru a 
mişca băţul. Vârful băţului loveşte bila care se rostogoleşte la rândul ei şi 
loveşte bila care trebuie introdusă în buzunarul mesei. Dacă lovitura a 
fost bună atunci bila se va rostogoli în buzunarul mesei de biliard. 

Dacă analizăm aceste acţiuni trebuie să aducem în discuţie anumite legi 
ştiinţifice. Una din aceste legi este legea inerţiei, care afirmă că obiectele 
în repaus tind să rămână astfel până o forţă exterioară acţionează asupra 
lor. Tot astfel, obiectele în mişcare tind să rămână în mişcare până când 
intervine o forţă din afară. 

La începutul jocului băţul şi bilele de biliard sunt în repaus. Mişcarea 
produsă de corpul nostru este forţa exterioară care face ca băţul de 
biliard să se mişte. Mişcarea băţului de biliard 

transmite mişcare şi bilei în repaus, determinând-o să se mişte iar forţa 
bilei în mişcare transmite mişcare celeilalte bile în repaos pe care o 
loveşte, determinând-o să se mişte. De-a lungul acestui proces 
presupunem că stăpânim aplicaţia legilor care au legătură cu forţa ce 
pune în mişcare bilele. Luăm în considerare vectorii, unghiurile, rotatia, 
viteza etc, ca şi factori care intră în joc. însă Hume afirmă că noi nu ştim 
precis dacă aceste forţe într-adevăr există. Ele pot fi doar nişte aparenţe 
exterioare înşelătoare care ascund un ocazionalism ascuns sau . un fel de 
armonie prestabilită. Presupunem că aceste forţe sunt reale şi sunt 
stabilite cu o deosebită precizie sau în termenii a ceea ce Hume numea 
"probabilitatea câtuluF. 

Un alt exemplu al analizelor sceptice ale lui Hume este legătura între 
ploaie şi iarba udă. Vedem că plouă şi imediat după ploaie observăm că 
iarba e udă. Presupunem că există o legătură cauzală între căderea ploii 


şi umezeala ierbii. Hume spunea că ceea ce ştim sigur este faptul că noi 
observăm evenimente care sunt asociate, adică unul este urmat imediat 
de celălalt. Deoarece vedem astfel de lucruri întâmplându-se cu 
regularitate considerăm că este o "legătură obişnuită" între ele. Aceasta 
nu demonstrează însă că de fapt ploaia este cea care udă iarba. Probabil 
că există un duh care are obiceiul de a uda iarba ori de câte ori plouă. 
Toate acestea pot părea ca fiind prostii, însă Hume s-a gândit la ceva 
serios. El încerca să arate limitele perceperii umane a realităţii şi limitele 
perceperii empirice a realităţii dincolo de care nu mai există nimic. 
Hume a fost adesea înţeles greşit. Se crede în general că el a distrus 
conceptul cauzalităţii cu totul. însă nu e adevărat. Una e să spui că nu 
putem identifica cu certitudine o cauză specifică pentru un efect specific 
şi este cu totul altceva să spui că efectele au loc fără nici o cauză. A 
spune acest lucru înseamnă să devii irațional. Un efect, prin definiţie, 
este ceva care are o cauză precedentă. Legea cauzalităţii nu afirmă că 
totul trebuie să aibă o cauză. Dacă aceasta este adevărat atunci 
Dumnezeu ar fi trebuit să aibă o cauză pentru existenţa Lui. 

Legea declară că orice efect trebuie să aibă o cauză. Analitic este 
adevărat deoarece un efect este rezultatul unei cauze. Legea e simplă: 
dacă ceva este un efect, atunci acel efect trebuie să aibă o cauză. S-ar 
putea să nu fim în stare să identificăm acea cauză; aceasta nu ne dă 
dreptul să afirmăm că nu există nici o cauză. 

Diferenţa dintre cauzalitatea principală şi secundară a fost subliniată din 
motive ştiinţifice şi teologice. Este mai degrabă o descriere şi nu o 
explicaţie completă a relaţiei dintre acţiunile lui Dumnezeu şi acţiunile 
fiinţelor create. 

Cauzalitatea secundară se referă la forţa împărtăşită de fiinţele fizice. 
Cauzalitatea principală se referă la puterea cauzală exercitată de 
Dumnezeu în desfăşurarea evenimentelor cosmice. Teologii de la 
Wesminster au insistat asupra cauzelor secundare ca fiind reale, că forţa 
pe care o exercităm este o forţă reală. Oricum, orice forţă sau putere 
exercitată în această lume depinde de puterea lui Dumnezeu pentru a fi 
eficientă, învăţătura din spatele acestei idei nu reprezintă doar 
speculaţiile filozofice ale raţionaliştilor sec. al XVII-lea şi a empiricilor 
sec. al XVIII-lea, ci însăşi învăţătura Scripturii. Probabil că cea mai 
importantă este discuţia pe care Pavel a avut-o cu filozofii din Atena: 
"Pavel a stat în picioare în mijlocul Areopagului şi a zis: "Bărbaţi atenieni! 
în toate privinţele vă găsesc foarte religioşi. Căci, pe când străbăteam 
cetatea voastră şi mă uitam de aproape la locurile la care vă închinaţi voi, 
am descoperit chiar şi un altar, pe care este scris: "UNUI DUMNEZEU 
NECUNOSCUT" Ei bine, ceea ce voi cinstiţi, fără să cunoaşteţi, aceea vă 
vestesc eu. Dumnezeu, care a făcut lumea şi tot ce este în ea, este 
Dumnezeul cerului şi al pământului şi nu locuieşte în temple făcute de 
mâini. El nu este slujit de mâini omeneşti,.ca şi când ar avea trebuinţă de 
ceva, El care dă tuturor viaţa, suflarea şi toate lucrurile. El a făcut ca toţi 
oamenii, ieşiţi dintr-unul singur, să locuiască pe toată faţa pământului; le- 
a aşezat anumite vremi şi a pus anumite hotare locuinţei lor, ca ei să 
caute pe Dumnezeu şi să se silească să-L găsească bâjbâind, măcar că nu 
este departe de fiecare din noi. 

Căci în El avem viaţa, mişcarea şi fiinţa, după cum au zis şi unii din poeţii 


noştri: "Suntem din neamul Lui..." (Fapte 17:22-28). 

în antichitate au fost trei probleme dificile care i-au chinuit pe gânditorii 
acelui timp, probleme legate de existenţă sau "fiinţă", viaţă şi mişcare. 
Dacă ar fi să rezumăm trei din cele mai complexe probleme ale gândirii 
moderne ele ar fi tot cele legate de: fiinţă, viaţă şi mişcare. Noi am făcut 
multe progrese din sec. I însă aceste concepte au rămas aceleaşi 
extraordinare enigme. 

Pavel spunea că: "în El (Dumnezeu) avem viaţa, mişcarea şi fiinţa." Numai 
Dumnezeu are puterea de a exista prin Sine însuşi. Toate fiinţele îşi au 
fiinţa în existenţa lui Dumnezeu. Tot astfel nu există putere de mişcare 
sau viaţă despărțite de puterea lui Dumnezeu. Aceasta înseamnă că orice 
putere cauzată pe care o exercităm în această lume depinde de puterea 
lui Dumnezeu pentru a putea acţiona. Cauzele secundare sunt cele care 
produc efectul. Cauza principală sau prima -Dumnezeu - este cauza 
fundamentală şi independentă. Puterea noastră cauzată derivă din 
puterea Sa şi întotdeauna dependentă de ea. 

Cauzabilitatea lui Dumnezeu poate fi considerată cauzalitate de Ja 
distanţă diferenţiindu-se de cauzabilitatea proximă, imediat următoare şi 
care produce efectul. Orice cauză secundară sau proximă depinde de 
cauza principală, puterea cauzată a lui Dumnezeu. 

Noi întâlnim această relaţie în doctrina coincidenţei. în cazul dramatic al 
viaţii lui Iosif, Dumnezeu a fost cauza principală, de la distanţă, a 
suferinţei lui în timp ce acţiunile fraţilor săi au fost cauza secundară sau 
proximă. 

Această diferenţiere este importantă şi utilă. însă trebuie să ne amintim 
că, chiar şi cu această diferenţiere noi nu am pătruns în esenţa 
problemei. încă mai rămâne un element de mister care ascunde secretul 
lucrării providenţei lui Dumnezeu. 


Providenţă în istorie 


Studierea istoriei este uneori numită "studierea poveştii Lui". 

Aceste cuvinte reflectă faptul că toată istoria este manifestarea clară a 
providenţei divine. Aceasta a fost părerea predominantă în sec. al XIX-lea, 
când filozofii erau preocupaţi cu crearea unei filozofii cât mai 
cuprinzătoare a istoriei. Pe atunci, cuvântul principal era evoluție, care 
prezenta istoria ca o dezvoltare progresivă de la simplu la complex 
tinzând spre o culme a progresului. 

Secolul XIX a fost o perioadă de un optimism fără precedent. Credinţa în 
educaţie şi ştiinţă i-a determinat pe filozofi să creadă că omenirea 
atinsese vârsta maturității pornind de la copilăria istorică, trecând apoi la 
adolescenţă şi ajungând la maturitate deplină când boala, sărăcia, 
războiul şi relele sociale vor fi rezolvate. Exista o încredere nezguduită în 
bunătatea înnăscută a sufletului omenesc. Se aştepta ca realizările umane 
să aibă rolul conducător într-o lume utopică. 

Izbucnirea primului război mondial la începutul sec. XIX a spart balonul 
optimismului. Şi chiar acest "război" n-a fost să fie sfârşitul tuturor 
războaielor. Holocaustul din al doilea război mondial a dat naştere unei 
generaţii de filozofi existenţialişti şi pesimişti. Nu mai era loc pentru 
utopie. 

Sorokim de la Harvard, cataloga prima jumătate a sec. XX ca fiind cel mai 
violent secol din întreaga istorie şi aceasta a fost înainte de războaiele din 
Vietnam, Bosnia şi Palestina şi o serie de alte conflicte care şi-au pus 
amprenta asupra secolului XX. Conform cercetărilor lui Sorokim două din 
cele mai liniştite secole au fost sec. I şi sec. XIX. Filozofii au început să se 

era de fapt o degenerare. 

Perspectiva biblica asupra istoriei 

Există un plan transcendent al istoriei lumii? Biblia afirmă clar că există. 
Părerea biblică asupra istoriei lumii este total opusă celei din Grecia 
antică. Filozoful lui "Dumnezeu este mort", Friedrich Nietzsche, şi-a scris 
lucrarea sa de doctorat pe tema conflictului dintre două păreri ale Greciei 
antice cu privire la istoria lumii. Pe de o parte era părerea dominantă a 
perioadei clasice simbolizată prin Apollo. Era viziunea lui telos, a ordinii, 
armoniei şi simetriei. Arta Greciei clasice a descoperit formule de 
corespondenţă şi coerenţă. Haosul (chaos) a fost respins în favoarea 
cosmosului. 

Pe de altă parte era părerea simbolizată prin Dionys. Cultul lui Dionys era 
cunoscut prin orgiile sălbatice şi nebuniile dionisiace. 

Nietzsche a adoptat modelul dionisiac. El a proclamat victoria "mitului 
repetiţiei eterne". Aceasta este părerea ciclică asupra istoriei conform 
căreia totul se învârte în cerc fără început şi fără sfârşit. 

Această părere pesimistă asupra istoriei a urmat de fapt celei greceşti şi 
este descrisă în Eclesiastul încadrându-se în părerea negativă asupra 
vieţii care nu este trăită "sub cer", ci mai degrabă "sub soare". 

"Cuvintele Eclesiastului, fiul lui David, împăratul Ierusalimului. O, deşertăciune a 
deşertăciunilor, zice Eclesiastul, o, deşertăciune a deşertăciunilor! Totul este 
deşertăciune. Ce folos are omul din toată truda pe care şi-o dă sub soare? Un neam trece, 
altul vine şi pământul rămâne veşnic în picioare. Soarele răsare, apune şi aleargă spre 
locul de unde răsare din nou. Vântul suflă spre miazăzi şi se întoarce spre miază-noapte; 
apoi iarăşi se întoarce şi începe din nou aceleaşi cotituri. Toate râurile se varsă în mare şi 
marea tot nu se umple: ele aleargă necurmat spre locul de unde pornesc, ca iarăşi să 
pornească de acolo. Toate lucrurile sunt într-o necurmată frământare aşa cum nu se poate 
spune, ochiul nu se 

mai satură privind şi urechea nu oboseşte auzind. Ce a fost va mai fi şi ce s-a făcut se va 
mai face, nu este nimic nou sub soare" 


Tonul de disperare din acest pasaj nu respectă părerea biblică despre 
lume. Prezintă perspectiva scepticilor a căror privire nu poate ajunge 
decât până la soare. Strigătul "deşertăciunea deşertăciunilor" este crezul 
nihilistului care nu găseşte un înţeles, un rost în existenţa umană. 

Este strigătul secularistului a cărui viaţă este legată de dimensiunea 
zidului prezentului fără nici un acces la eternitate. 

Deşertăciunea despre care se vorbeşte nu este deşertăciunea mândriei; 
este deşertăciunea deşertăciunilor. Totul este deşertăciune. 

Accentul care se pune pe deşertăciune este legat de părerea ciclică 
asupra istoriei omenirii. Prezintă situaţia în care soarele răsare şi apune 
după acelaşi tipar care se repetă la nesfârşit. Tot astfel şi vântul bate 
spre sud şi apoi invers într-un circuit continuu. Aceste imagini subliniază 
ideea că nu este nimic nou sub soare. Părerea ciclică asupra istoriei este 
plină de activitate, care în cele din urmă nu înseamnă nimic. Acest tip de 
pesimism este dominant în zilele noastre. Secolul nostru este un secol al 
scepticismului religios, care nu este doar o formă culturală sau un mod 
de viaţă, ci un mod de a privi lumea. Harvey Cox a explicat în cartea sa 
The Secular City (Oraşul secular) că cuvântul secular derivă din unul din 
cele două cuvinte latineşti care erau folosite pentru a descrie lumea în 


care trăim. Unul din aceste cuvinte, mundus, se referă la dimensiunea în 
spaţiu a lumii, la aici din "aici şi acum". Celălalt cuvânt este seculum şi se 
referă la dimensiunea în timp a acestei lumi. Este acum-ul din "aici şi 
acum”. 

Miezul conceptului de secularism are de-a face cu istoria. Presupune că 
toată istoria omenirii este limitată la aici şi acum. Există timp dar nu 
veşnicie. Nu există cale spre etern., nimic care să treacă dincolo de 
timpul de la o zi la alta, de la un moment la celălalt. Noi suntem oameni 
care trăim o singură 

dată aşa că experimentăm tot ce se poate experimenta în viaţă acum 
pentru că acum este tot ceea ce este şi va fi vreodată. Secularismul nu 
are loc pentru providenţa lui Dumnezeu în ideile sale pentru că nu are loc 
pentru nimic veşnic. 

în contrast cu perspectiva seculară, care consideră istoria un proces 
ciclic, fără început şi fără sfârşit, există punctul de vedere ebraic asupra 
istoriei, care consideră istoria un proces liniar, având un început şi un 
sfârşit. , 

Aceasta este prima lecţie a sfintei Scripturi în ceea ce priveşte istoria. 
Cuvintele cu care începe Genesa sunt: "La început". Astfel primele două 
cuvinte ale Bibliei sunt în contradicţie cu modul secular de a privi lumea 
şi viaţa. Al treilea cuvânt Dumnezeu contrazice chiar mai mult 
perspectiva seculară asupra istoriei. 

Punctul de vedere biblic asupra istoriei începe cu un început în timp. De 
fapt începe cu începutul timpului. Noi nu putem concepe timpul în sine 
decât în termeni fizici. Noi măsurăm timpul prin mişcarea relativă între 
două sau mai multe obiecte, acele de la ceas mişcându-se pe cadranul cu 
numere pe el sau o clepsidră. Durata este un fel de mişcare şi fără 
anumite repere sau obiecte fizice nu putem înţelege conceptul de 
mişcare. Timpul rămâne o enigmă pentru noi din acest punct de vedere. 
Adesea folosim expresia "timpul merge înainte" pentru a ne referi la 
mişcarea cronologică a timpului. Opinia biblică vede un sfârşit, un scop 
sau telos acestei treceri a timpului. Istoria are un scop care este stabilit 
din veşnicie de Dumnezeu însuşi. Ideea că istoria e lipsită de sens şi scop 
este indispensabilă doctrinei providenţei lui Dumnezeu. 

în opiniile moderne ale scepticilor şi criticilor biblici se spune adesea că 
istoria cu care este preocupată Biblia nu este istoria obişnuită, ci o istorie 
specială, numită de germani Heilsgeschicte. Aceasta este "istoria 
mântuirii" sau cum i se mai spune uneori istoria răscumpărătoare, a 
răscumpărării. Având în vedere aceste categorii, mulţi au ajuns la 
concluzia 

că legătura Bibliei cu istoria obişnuită este fie inexistentă, fie inutilă sau 
de prisos şi că nu contează dacă textul biblic este exact din punct de 
vedere istoric. Ceea ce contează spun ei, este revelaţia istoriei mântuirii. 
Probabil că cel mai important critic al Noului Testament din sec. XX a fost 
Rudolf Bultmann. Rudolf, fondatorul şcolii Bultmaniene de Teologie a 
Noului Testament a introdus un nou şi radical sistem de interpretare a 
Bibliei, făcând să împace Biblia cu părerile moderne despre lume şi viaţă. 
Convins că autorii Bibliei au scris dintr-un mod învechit şi eronat de a 
privi lumea şi istoria, Bultmann a căutat să stabilească o nouă teologie, 
pe care el a numit-o "teologia în afara timpului". 


Mântuirea, pentru Bultmann, nu este nici liniară şi nici istorică, este 
punctiliniară, care se întâmplă într-un anumit moment. Aceasta înseamnă 
că mântuirea nu este ceva lucrat, înfăptuit în timp şi spaţiu în planul 
orizontal al istoriei lumii, ci mai degrabă mântuirea e verticală. Are loc 
într-un "moment" care e asemănător într-un fel cu "punctul" lui 
Descartes, adică ceva care ocupă timp însă nu are o durată definită. Se 
întâmplă "aşa deodată" într-un moment decisiv al credinţei. 

Bultmann a dezbrăcat mântuirea de contextul său biblic şi istoric. Modul 
său de a privi istoria şi răscumpărarea este total străin de cel biblic şi 
reflectă mai mult o revizuire existenţialistă a creştinismului decât o 
credinţă biblică. Din punct de vedere istoric, creştinismul stă în picioare 
sau cade în funcţie de legătura sa cu istoria obişnuită a lumii. 

Specialistul olandez în Noul Testament, Hermann Ridderbos remarca 
odată că, deşi e adevărat că istoria biblică este istorie răscumpărătoare, 
ea este de asemenea istorie răscumpărătoare. 

Probabil că cel mai tenace critic al lui Bultmann a fost eruditul cercetător 
european Oscar Cullmann. El a scris trei cărţi în care 1-a combătut mai 
ales pe Bultmann. Prima dintre ele a fost intitulată “Christus und der Zeif 
sau Cristos şi 

Timpul. în acest volum Cullmann a cercetat numeroasele cuvinte folosite 
în Noul Testament cu respect faţă de referirile la timp. El a examinat 
folosirea de către Isus a cuvântului ceas spunând adesea că "nu Mi-a 
venit încă ceasul". El a subliniat semnificaţia a două cuvinte greceşti : 
chronos şi kairos, care pot fi sau au fost traduse prin cuvântul timp sau 
ceas. 

Cuvântul chronos se referă la trecerea moment cu moment a timpului. 
Cuprinde ceea ce noi numim " cronologie ". Cuvântul kairos este un pic 
mai exotic. Cel mai apropiat înţeles pe care i-l pot da este istoric. 

Se poate face distincţie între "istoric" în sensul de epocal sau ceva de 
importanţă istorică şi "istoric" în sensul de diacronic sau ceva ce se 
petrece de-a lungul timpului, ceva cu caracter istoric. Tot ceea ce se 
petrece în timp, are caracter istoric şi diacronic, dar nu toate 
evenimentele care se succed în timp sunt de importanţă istorică sau 
epocală. Reţinem cuvântul “istoric” pentru evenimentele care sunt de 
importanţă crucială în istorie, care par să schimbe cursul istoriei. De 
exemplu, semnarea Declaraţiei de Independenţă a fost nu numai un 
eveniment istoric din istoria americanilor, ci a fost un eveniment istoric 
de o importanţă covârşitoare, a fost un evenimet epocal. Astfel de 
evenimente epocale sau cruciale în istorie au fost şi bombardarea 
portului japonez Pearl Harbor şi asasinarea lui John F. Kennedy. 

în Noul Testament, un eveniment kairotic este un eveniment de o 
deosebită importanţă. Este un moment în care trecutul atinge un punct 
culminant dând o semnificaţie la tot ceea ce urmează după acel moment. 
Naşterea lui Cristos a fost un astfel de eveniment, după cum a fost 
botezul Său, răstignirea, învierea, înălţarea şi evenimentele ce au avut loc 
în Ziua Cincizecimii. în Vechiul Testament, Potopul şi Exodul pot fi 
considerate evenimente kairotice. Aceste evenimente sunt "încărcate" de 
semnificaţie istorică răscumpărătoare şi descoperă ceva din scopul lui 
Dumnezeu în istorie. Lucrarea lui Dumnezeu de răscumpărare are loc în 


cadrul istoriei şi prin 

istorie. Un kairos nu e ceva de domeniul istoriei. Nu are loc într-un 
domeniu noumenal sau mitic. Are loc într-un timp real şi în locuri în care 
sunt implicaţi oameni adevăraţi. Aceasta este diferenţa de bază dintre 
istorie şi mit. Biblia nu este o carte de mitologie. Religia iudaică este 
lipsită de orice element mitologic şi diferă în mod evident de celelalte 
religii antice în abordarea istoriei adevărate. 

Grecilor nu le-a păsat dacă Atena a luat fiinţă din capul lui Zeus sau nu. 
Creştinilor le pasă însă dacă Isus a fost într-adevăr întruparea lui 
Dumnezeu în istorie, dacă El a înviat cu adevărat în spaţiu şi timp. Petru 
a spus-o în acest fel: 

"în adevăr, v-am făcut cunoscut puterea şi venirea Domnului nostru Isus Cristos, 
nu întemeindu-ne pe nişte basme meşteşugit alcătuite, ci ca unii care am văzut 
noi înşine cu ochii noştri mărirea Lui. Căci El a primit de la Dumnezeu Tatăl 
cinste şi slavă, atunci când, din slava minunată s-a auzit deasupra Lui un glas 
care zicea: "Acesta este Fiul Meu prea iubit, în care îmi găsesc plăcerea." Şi noi 
înşine am auzit acest glas venind din cer, când eram cu El pe muntele cel sfânt. 
Şi avem cuvântul prorociei făcut şi mai tare la care bine faceţi că luaţi aminte, ca 
la o lumină care străluceşte într-un loc întunecos până se va crăpa de ziuă şi va 
răsări luceafărul de dimineaţă în inimile noastre" (2 Petru 1:16-19). 

Scriitorii Noului Testament au căutat să dea socoteală de ceea ce au văzut cu 
ochii lor şi au auzit cu urechile lor. Ei au fost într-o opoziţie evidentă cu scriitorii 
gnostici care au respins cunoaşterea prin simţuri. Noul Testament nu este o 
carte gnostică. Este o scriere care pretinde că relatează ceea ce s-a întâmplat cu 
adevărat în timp şi spaţiu. 

Ideea de kairos nu se referă numai la momentele importante din istorie, ci şi la 
sfârşitul sau împlinirea istoriei. Se ocupă nu numai de evenimentele care au avut 
loc, ci şi de cele care nu s-au petrecut încă. Vedem acest lucru în următorul 
episod relatat în Evanghelia după Matei: 

"Când a ajuns Isus de partea cealaltă, în ţinutul Gadarenilor, L-au întâmpinat doi 
îndrăciţi care ieşeau din morminte. Erau aşa de 

cumpliţi că nimeni nu putea trece pe drumul acela. Şi iată că au început 
să strige: "Ce legătură este între noi şi Tine, Isuse, Fiul lui Dumnezeu ? Ai 
venit să ne chinuieşti înainte de vreme ? Departe de ei era o turmă mare 
de porci, care păşteau. Dracii rugau pe Isus şi ziceau: "Dacă ne scoţi 
afară din ei, dă-ne voie să ne ducem în turma aceea de porci". "Duceţi- 
vă", le-a zis El. Ei au ieşit şi au intrat în porci. Şi deodată toată turma s-a 
repezit de pe râpă în mare şi a pierit în ape. Porcarii au fugit şi s-au dus 
în cetate de au povestit tot ce se petrecuse şi cele întâmplate cu 
îndrăciţii" (Mat. 8: 28-33). 

Demonii au recunoscut în Isus pe Fiul lui Dumnezeu şi s-au plâns că EL îi 
va chinui "înainte de vreme". Cuvântul în textul grecesc este kairos. E 
clar că demonii au ştiut că Dumnezeu a stabilit un timp anume, un 
moment kairotic în viitor, când ei vor fi obiectul mâniei divine şi vor fi 
chinuiţi, probabil atunci când vor fi aruncaţi în iazul de foc. Ei mai ştiau 
că, deşi Fiului lui Dumnezeu i-a fost dată toată puterea în cer şi pe 
pământ, nu îi fusese dată şi schimbarea cursului evenimentelor hotărâte 
deja de Dumnezeu din veşnicie. 

în orice caz, Isus nu i-a trimis pe demoni în iad. Bănuiesc că El n-a făcut-o 
pentru că demonii au fost corecti. însă nu era momentul, sau kairos-ul 
pentru aceasta. El a scos demonii din oameni. Era momentul pentru 
eliberarea şi izbăvirea oamenilor din chinurile prin care au trecut fiind în 
puterea demonilor. Era momentul pentru izbăvirea oamenilor, însă nu şi 


pentru pedeapsa finală a demonilor. 

Toată istoria şi întreaga cronologie a timpului sunt în mâinile şi sub 
supravegherea Providenţei. Momentele specifice ale evenimentelor 
kairotice sunt bogate, nu numai prin valoarea răscumpărătoare, ci şi prin 
valoarea lor revelatoare. Specificul aduce mărturisirea despre general. 
Evenimentele răscumpărării care au avut loc în cadrul istoriei obişnuite 
ne dau o asigurare mai puternică a faptului că toată istoria e în mâinile 
Lui. Aceasta înseamnă că momentele de criză din vieţile noastre nu sunt 
expresii ale deşertăciunii. 

Biblia e preocupată de timpul care se îndreaptă în trecerea lui spre un 
anumit punct. Timpul contează. Vremea începutului a trecut iar acum 
trăim "vremea sfârşitului". Timpul în care trăim este un timp al crizelor 
pentru lumea întreagă, un timp în care fiecare moment contează pentru 
eternitate. Este timpul când toţi oamenii de pretutindeni sunt chemaţi de 
Dumnezeu să se pocăiască şi să-L primească pe Cristos, după cum spunea 
Pavel: 

"Dumnezeu nu ţine seama de vremurile de neştiinţă şi porunceşte 
acum.tuturor oamenilor de pretutindeni să se pocăiască; pentru că a 
rânduit o zi în care va judeca lumea după dreptate prin Omul pe care L-a 
rânduit pentru aceasta şi despre care a dat tuturor oamenilor o dovadă 
netăgăduită prin faptul că L-a înviat din morţi..." (Fapte 17:30-31). 


Intersectarea istoriei 
răscumpărâtoare cu cea 
seculară 


Istoria răscumpărătoare se desfăşoară în cadrul istoriei obişnuite şi are loc în 
timp şi spaţiu cu toate că are o latură transcendentă şi verticală. în istoria 
răscumpărătoare eternul intersectează temporalul, veşnicia intersectează timpul, 
infinitul se întâlneşte cu finitul. Deoarece aceste două se ating, se întâlnesc, este 
incorect să le privim în termenii unei discontinuități radicale. 

Viaţa lui Cristos începe în cadrul istoriei lumii: 

"în vremea aceea a ieşit o poruncă de la Cezar August să se înscrie toată lumea. 
înscrierea aceasta s-a făcut întâia dată pe când era dregător în Siria Quirinius. 
Toţi se duceau să se înscrie, fiecare în cetatea lui. Iosif s-a suit şi el din Galilea, 
din cetatea Nazaret, ca să se ducă în ludea, în cetatea lui David, numită Betleem 
- pentru că era din casa şi seminţia lui David - să se înscrie împreună cu Măria, 
logodnica lui, care era însărcinată, Pe când erau ei acolo, s-a împlinit vremea 
când trebuia să nască Măria. Şi a născut pe Fiul ei cel întâi născut, L-a înfăşat în 
scutece şi L-a culcat într-o iesle, pentru că în casa de poposire nu era loc pentru 
ei" (Luca 2:1-7). 

Isus s-a născut când cuceririle romane şi cultura lor ajunseseră la apogeu. 
împăratul Augustus Cezar era pe tronul Romei iar tânărul şi talentatul Octavian 
a dus guvernul roman pe culmi nebănuite. Imperiul roman introdusese un sistem 
de comunicare făcut să faciliteze mişcarea armatelor sale; acest 

sistem de drumuri care făceau legătura cu toate colţurile imperiului a 
fost invidiat de întreaga lume. Pe lângă toate acestea, romanii au 
dezvoltat şi un sistem poştal foarte eficient. 

E imposibil să te gândeşti la creşterea rapidă a bisericii creştine primare 
fără a lua în considerare aceste avantaje culturale. Evanghelia a fost dusă 


în lume pe drumurile Romei şi transmisă cu ajutorul sistemului poştal 
roman. Cea mai mare parte a Noului Testament sunt scrisori sau epistole 
care au fost scrise şi au circulat prin acest sistem. 

Din când în când, guvernul roman făcea un recensământ având ca scop 
taxele. Băştinaşilor li se cerea să se înscrie în locul în care s-au născut, 
cerinţă care reclama uneori mult efort din cauza călătoriilor lungi. în 
timpul unui astfel de recensământ S-a născut Isus, împlinind ceea ce 
profeţise proorocul Mica cu câteva secole mai înainte, cu privire la locul 
geografic al naşterii lui Mesia: 

"Şi tu, Betleeme Efrata, măcar că eşti prea mic între cetăţile de căpetenie 
a lui Iuda, totuşi din tine îmi va ieşi Cel ce va stăpâni peste Israel, şi a 
cărui obârşie se suie până în vremuri străvechi, până în zilele veşniciei" 
(Mica 5:2). 

Micuţul orăşel Betleem a fost ales de Dumnezeu să fie locul de naştere a 
lui Mesia. însă Iosif şi logodnica lui, Măria, locuiau în Nazaret. Noul 
Testament nu consideră naşterea lui Isus în Betleem ca fiind un accident 
întâmplător al istoriei. N-a fost la întâmplare că porunca lui Augustus 
Cezar i-a forţat pe Iosif şi Măria să călătorească până în acest orăşel. în 
spatele puterii politice a lui Cezar era providenţa lui Dumnezeu. Complet 
necunoscută chiar lui Cezar, porunca sa n-a fost decât o unealtă în mâna 
lui Dumnezeu pentru a asigura împlinirea profeţiei Vechiului Testament 
şi deci a Cuvântului Său. 

Scriptura declară că Isus S-a născut "laîmplinirea vremii". Cuvântul din 
greacă pentru "împlinire" este pleroma. Pleroma se referă la o 
plenitudine care atinge punctul maxim. Plinătatea semnificată de pleroma 
este ca şi atunci când pui un pahar cu 

apă sub un robinet, deschizi robinetul şi laşi apa să curgă. Paharul se 
umple şi începe să dea peste. 

"împlinirea vremii" înseamnă că istoria a fost gata pentru naşterea lui 
Cristos. Tot ce-a fost cronos şi kairos până atunci s-a concentrat în acel 
moment. Isus s-a născut exact în momentul şi în locul hotărâte de 
Dumnezeu de la întemeierea lumii. Luca scrie despre acest moment 
astfel: "Pe când erau ei acolo, s-a împlinit vremea când trebuia să nască 
Măria". însă nu se împliniseră doar cele nouă luni de sarcină a Măriei, ci 
anii, secolele şi mileniile care fuseseră pregătite pentru acel moment. 
Referirea lui Luca la Cezar Augustus şi la Quirinius, guvernator al Siriei 
plasează întruparea lui Dumnezeu în contextul istoriei seculare. 
Providența a determinat întâlnirea cauzelor primare şi celor secundare, a 
istoriei seculare cu cea răscumpărătoare. 

Dar nu numai naşterea Domnului Isus a fost plasată în contextul istoriei 
seculare; şi moartea Sa a avut loc la împlinirea vremii. Crezul Apostolilor 
nu face referire la Augustus însă îl menţionează pe Pontius Pilat, 
procurator al Ierusalimului. Cuvintele "a suferit sub Pontius Pilat" sunt 
rostite de mulţi oameni în fiecare săptămână. Istoricii şi teologii au 
suspectat faptul că Pilat este menţionat deoarece el a avut un rol mic în 
istoria răscumpărătoare. El a fost acela care a rostit sentinţa de a fi dat la 
moarte Isus. El a fost conducătorul dintre Neamuri care L-a condamnat 
pe Mesia, împlinind profeția conform căreia Mesia "va fi dat în mâinile 
Neamurilor". Pilat a fost mai mult decât un simplu magistrat. El a fost 
hotărât de Dumnezeu în Providența Sa să-L judece pe Cristos. Noul 
Testament insistă asupra faptului că nimeni nu-i putea Jua viaţa lui 
Cristos; Isus venise să-Şi de-a viaţa de bună voie pentru oile Sale. în 
lumina acestui adevăr, Isus a avut un schimb de cuvinte interesant cu 


Pilat, privitor la autoritatea lui: 
"Pilat i-a zis: "Mie nu-mi vorbeşti ? Nu ştii că ara putere să Te răstignesc 
şi am putere să-[i dau drumul!" "N-ai avea nici o putere 

asupra Mea", i-a răspuns Isus, "dacă nu ţi-ar fi fost dată de sus. De aceea, cine 
Mă dă în mâinile tale are un mai mare păcat'".(loan 19:10-11). 

Isus a pus sub semnul întrebării puterea pe care Pilat pretindea că o are asupra 
Lui. Isus a zis: “n-ai avea nici o putere ...dacă..." 

Cuvântul dacă subliniază o condiţie necesară care trebuie să fie îndeplinită 
înainte ca ceva să se întâmple. Puterea sau autoritatea lui Pilat erau dependente 
de o condiţie: ca acea putere sau autoritate să-i fi fost date de Dumnezeu. 

în timpul interogatoriului lui Isus, conversaţia dintre El şi Pilat a avut un înţeles 
cu mult mai profund decât şi-a putut imagina Pilat: 

"Pilat a intrat iarăşi în odaia de judecată, a chemat pe Isus şi I-a zis: "Eşti Tu 
împăratul iudeilor?" Isus i-a răspuns: "De la tine însuţi zici lucrul acesta sau ţi l- 
au spus alţii despre Mine !" Pilat a răspuns: "Eu nu sunt iudeu ! Neamul tău şi 
preoţii cei mai de seamă Te-au dat în mâna mea: ce ai făcut? " "împărăţia Mea nu 
este din lumea aceasta" a răspuns Isus. "Dacă ar fi împărăţia Mea din lumea 
aceasta, slujitorii Mei s-ar fi luptat ca să nu fiu dat în mâinile iudeilor; dar acum, 
împărăţia Mea nu este de aici". "Atunci un împărat tot eşti!" I-a zis Pilat. "Da" a 
răspuns Isus. "Eu sunt împărat. Eu pentru aceasta M-am născut şi am venit în 
lume, ca să mărturisesc despre adevăr. Oricine este din adevăr ascultă glasul 
Meu". Pilat I-a zis: "Ce este adevărul?" După ce a spus aceste vorbe a ieşit afară 
la iudei şi le-a zis: "Eu nu găsesc nici o vină în El" (loan 18:33-38). 

Isus era împărat însă nu în sensul în care se gândea Pilat. După acest schimb de 
cuvinte, a urmat declaraţia lui Pilat către mulţime: "Eu nu găsesc nici o vină în 
El" care a constituit judecata lui oficială. însă. a fost mai mult decât atât. într-un 
sens mai adânc şi mai larg, Pilat rostea judecata lui Dumnezeu. Nu era nici o 
vină în acel om, nici din punct de vedere al legilor romane şi nici din cel al legii 
divine. Acest om care stătea în faţa lui Pilat era fără păcat, Mielul fără cusur care 
era pregătit 

pentru junghiere. 

Pilat a mat făcut o declaraţie privitoare la Cristos, care la prima vedere pare a fi 
nevinovată: 

"Atunci Pilat a luat pe Isus şi a pus să-L. bată. Ostaşii au împletit o cunună de 
spini, I-au pus-o pe cap şi L-au îmbrăcat cu o haină de purpură. Apoi s-au 
apropiat de El şi ziceau : "Plecăciune, împăratul Iludeilor! "Şi-i dădeau palme. 
Pilat a ieşit afară şi a zis iudeilor: "Iată că vi-L aduc afară, ca să ştiţi că nu găsesc 
nici o vină în El". Isus a ieşit deci afară, purtând cununa de spini şi haina de 
purpură. "lată omul!" le-a zis Pilat" (loan 19:1-5). 

Cuvintele lui Pilat au însemnat pur şi simplu: "Priviţi omul". însă teologii 
antichităţii au văzut în aceste cuvinte un alt exemplu de afirmaţie neintenţionată 
cu dublu înţeles provocată de Providenţă. Când Isus a fost pus ca o privelişte 
înaintea lumii, El n-a fost prezentat ca şi Dumnezeu ci ca "omul". 

într-adevăr, acesta nu era doar un om stând acolo. Era Omul. Acesta era 
întruchiparea unei noi umanităţi, al doilea Adam, Omul care a împlinit întru-totul 
scopul unei fiinţe create, de a reflecta caracterul lui Dumnezeu, fiind purtător al 
chipului Său divin. După cum afirma autorul cărţii Evrei: 

"După ce a vorbit în vechime părinţilor noştri prin prooroci, în multe rânduri şi în 
multe chipuri, Dumnezeu la sfârşitul acestor zile, ne-a vorbit prin Fiul, pe care L- 
a pus moştenitor al tuturor lucrurilor şi prin care a făcut şi veacurile. El, care 
este oglindirea slavei Lui şi întipărirea Fiinţei lui şi care ţine toate lucrurile cu 
Cuvântul puterii Lui, a făcut curățirea păcatelor şi a şezut la dreapta Măririi în 
locurile prea înalte" (Evr. 1:1-3). 

Observaţii că Isus este prezentat ca fiind "oglindirea" slavei lui Dumnezeu şi 
"întipărirea Fiinţei Lui". Acesta era El, nu numai ca şi Dumnezeu, ci ca şi om. 
Chemarea lui Pilat de a privi omul este un sfat care trece dincolo de intenţia lui 


batjocoritoare. 

Prin naşterea, viaţa şi moartea Lui, Isus poartă în El scopul lui Dumnezeu de a 
răscumpăra oamenii, totul pe fundalul 

istoriei umane. Toată istoria nu face decât să încadreze această Persoană 
care a venit la împlinirea vremii şi a cărui venire dă sens tuturor 
vremilor. 

Vremea destinata Esterei 

Un alt exemplu de intersectare a istoriei răscumpărării cu istoria seculară 
se poate vedea în povestea Esterei. Cartea Estera este plină de prezenţa 
lui Dumnezeu deoarece reflectă un capitol din istoria nevăzută a 
Providenţei: 

"Era pe vremea lui Ahaşveroş, al acelui Ahaşveroş care domnea de la ludea până 
în Etiopia peste o sută douăzeci şi şapte de ţinuturi. împăratul Ahaşveroş şedea 
atunci pe scaunul lui împărătesc la Susa în capitală. în al treilea an al domniei lui 
a dat un ospăț tuturor domnitorilor şi slujitorilor săi. Căpeteniile oştirii Perşilor şi 
Mezilor, mai marii şi capii ținuturilor s-au strâns înaintea Lui. El le-a arătat 
bogăţia strălucită a împărăției lui şi slava minunată a mărimii lui, în multe zile, 
timp de o sută optzeci de zile. După ce au trecut aceste zile, împăratul a dat 
întregului popor care se afla în capitala Susa, de la cel mai mare până la cel mai 
mic, un ospăț care a ţinut şapte zile, în curtea grădinii casei împărăteşti" (Estera 
1:1-5). 

Cu ocazia acestui ospăț, împăratul şi-a chemat împărăteasa Vasti pentru a o 
arăta domnitorilor şi celor prezenţi. Era clar că era un act de mândrie din partea 
lui. însă Vasti a refuzat să vină, sfidând porunca împăratului şi provocându-i 
astfel mânia. Eul împăratului fusese ofensat iar autoritatea sa provocată, 
împăratul a cerut sfatul înţelepţilor săi pentru a hotărî cum trebuia să se poarte 
cu împărăteasa sa. Răspunsul lor reflectă nesiguranța oamenilor adunaţi acolo: 
"Memucan a răspuns înaintea împăratului şi domnitorilor: "Nu numai faţă de 
împărat s-a purtat rău împărăteasa Vasti, ci şi faţă de toţi domnitorii şi de toate 
popoarele cari sunt în ţinuturile împăratului Ahaşveroş. Căci fapta împărătesei 
va ajunge la cunoştinţa tuturor femeilor şi le va face să-şi nesocotească bărbaţii. 
Ele vor zice: "impăratul Ahaşveroş a poruncit să i se aducă înainte 

împărăteasa Vasti şi ea nu s-a dus". Şi din ziua aceasta crăiesele Persiei şi Mediei, cari vor 
afla de fapta împărătesei, vor vorbi tot aşa tuturor căpeteniilor împăratului: de aici va veni 
mult dispreţ şi mânie. Dacă împăratul găseşte cu cale, să se dea poruncă din partea lui şi 
să se scrie în legile Perşilor şi Mezilor, cu arătarea că nu trebuie să se calce o poruncă 
împărătească, după care Vasti să nu se mai arate înaintea împăratului Ahaşveroş. lar 
împăratul să dea vrednicia de împărăteasă alteia mai bună decât ea" (Estera 1:16-19). 
Ceea ce a urmat a fost o încercare de a găsi o împărăteasă potrivită în 
locul lui Vasti. S-a dat un adevărat spectacol de etalare a frumuseţii în 
toată împărăţia, căutând să se găsească o fecioară destul de frumoasă 
pentru a fi pe placul împăratului. 

în împărăție locuia şi Mardoheu, un evreu din cei duşi în robia 
babiloniană. Fiica unchiului său rămăsese orfană în urma morţii părinţilor 
ei, iar Mardoheu a luat-o şi i-a purtat de precum propriei sale fiice. 
Numele fetei era Estera. în urma alegerii ea a devenit noua împărăteasă. 
Mardoheu a învăţat-o să nu-şi dezvăluie identitatea etnică pentru a nu se 
descoperi că o evreică ajunsese la rangul de împărăteasă a perşilor. 

S-a întâmplat ca împăratul să ridice în funcţie un om numit Haman. Toţi 
slujitorii împăratului i se închinau. însă Mardoheu, din cauza 
convingerilor lui iudaice a refuzat să i se închine. în dorinţa lui de 
răzbunare, Haman a căutat să-l pedepsească nu numai pe Mardoheu, ci 
pe toţi evreii din împărăție. Haman i-a propus lui Ahaşveroş să dea 
poruncă să fie omorâţi toţi evreii din imperiu iar Haman însuşi a oferit ca 


recompensă zece mii de talanţi de argint acelora care vor duce la 
îndeplinire porunca împăratului. Acesta era o încercare de genocid, o 
ameninţare cu un masacru al evreilor. 

O poruncă împărătească nu putea fi anulată, era irevocabilă. Când au 
auzit evreii despre ea au fost cuprinşi de o mare frică şi jale. Ei 
considerau că se aflau într-o situaţie fără speranţă. Mardoheu şi-a sfâşiat 
hainele, s-a îmbrăcat cu un sac şi s-a presărat cu cenuşă. Apoi, disperat a 
trimis un mesaj Esterei, apelând la ea să mijlocească pentru poporul ei. 

Primul său răspuns nu a sunat prea grozav: 

"Toţi slujitorii împăratului şi poporul din ţinuturile împăratului ştiu că este o lege 
care pedepseşte cu moartea pe oricine, fie bărbat fie femeie, care intră la 
împărat, în curtea dinlăuntru, fără să fie chemat. Numai acela scapă cu viaţă, 
căruia îi întinde împăratul toiagul lui împărătesc de aur. Şi eu n-am fost chemată 
la împărat de treizeci de zile" (Estera 4:11). 

Când Mardoheu a primit răspunsul acesta a fost supărat. Replica lui a fost aspră, 
amintindu-i de gravitatea situaţiei şi de rolul ei în istorie: 

"Mardoheu a trimis următorul răspuns Esterei: "Să nu-ţi închipui că numai tu vei 
scăpa dintre toţi iudeii, pentru că eşti în casa împăratului. Căci dacă vei tăcea 
acum, ajutorul şi izbăvirea vor veni din altă parte pentru iudei şi tu şi casa tatălui 
tău veţi peri. Cine ştie dacă nu pentru o vreme ca aceasta ai ajuns la împărăție?" 
(Estera 4:13-14). 

Cuvintele lui Mardoheu cuprind o referire la providenţa lui Dumnezeu. Ela 
avertizat-o că ea nu va scăpa de la masacru, punând apoi o întrebare esenţială: 
"Cine ştie dacă nu pentru o vreme ca aceasta ai ajuns la împărăție ?" Cuvintele 
"pentru o vreme ca aceasta" îţi dau sentimentul providenţei. Acesta era un timp 
de criză, un moment kairotic în istoria lui Israel. Era un timp care necesita 
intervenţia divină, iar Dumnezeu trebuia să folosească un om pentru a aduce 
eliberare poporului Său. Era momentul destinat Esterei, vremea pentru care ea 
se născuse. 

Al doilea răspuns al Esterei a fost cu totul diferit de primul. Ea a luat în serios 
chemarea ei şi a spus: 

"Du-te, strânge pe toţuudeii care se află în Susa şi postiţi pentru mine, fără să 
mâncaţi nici să beţi, trei zile, nici noaptea, nici ziua. Şi eu voi posti odată cu 
slujnicele-mele; apoi voi intra la împărat, în ciuda legii; şi dacă va fi să pier, voi 
pieri" (Estera 4:16). 

Spunând aceste cuvinte, Estera s-a aruncat în mâinile Providenţei. Ea a înţeles 
legea mezilor şi perşilor. Ea cunoştea 

soarta împărăteselor care ca şi Vasti au îndrăznit să-1 înfrunte pe împărat. însă 
ea era hotărâtă să acţioneze în numele poporului ei, sperând imposibilul: 

"A treia zi, Estera s-a îmbrăcat cu hainele împărăteşti şi a venit în curtea 
dinlăuntru a casei împăratului, înaintea casei împăratului, împăratul şedea pe 
scaunul lui împărătesc, în casa împărătească, în faţa uşii casei. Când a văzut 
împăratul pe împărăteasa Estera în picioare, în curte, ea a căpătat trecere 
înaintea lui. Şi împăratul a întins Esterei toiagul împărătesc, pe care-l ţinea în 
mână. Estera s-a apropiat şi a atins vârful toiagului. împăratul i-a zis: "Ce ai tu, 
împărăteasă Estera şi ce ceri ? Chiar dacă ai cere jumătate din împărăție îţi voi 
da" (Estera 5:1-3). 

împărăteasa a intrat în curtea dinlăuntrul palatului, în ciuda faptului că nu 
fusese chemată. Ea a făcut aceasta cu riscul de a provoca mânia împăratului. 
Estera a aşteptat răspunsul lui. Când împăratul i-a întins toiagul, audiența i-a 
fost aprobată, împărăteasa i-a cerut apoi împăratului să vină la ospăţul pregătit 
de ea pentru el şi Haman. între timp, Haman pregătise o spânzurătoare pentru 
Mardoheu. în timpul ospăţului Ahaşveroş a întrebat-o pe Estera ce vrea să ceară, 
fiind dispus să-i dea şi jumătate din împărăție: 


"împărăteasa Estera a răspuns: "Dacă am căpătat trecere înaintea ta, împărate şi 
dacă găseşte cu cale împăratul, dă-mi viaţa : iată cererea mea; şi scapă pe 
poporul meu: iată dorinţa mea! Căci ei şi poporul meu suntem vânduți să fim 
nimiciţi, junghiaţi şi prăpădiţi. Măcar dacă am fi vânduți să fim robi şi roabe, aş 
tăcea, dar vrăjmaşul n-ar putea să înlocuiască pierderea făcută împăratului". 
împăratul Ahaşveroş a luat cuvântul şi a zis împărătesei Estera: "Cine şi unde 
este acela care are de gând să facă aşa ?" Estera a răspuns: "Apăsătorul, 
vrăjmaşul este Haman, răul acesta." Haman a rămas îngrozit în faţa împăratului 
şi a împărătesei" (Estera 7:3-6). 

Când Estera a explicat împăratului planurile ticăloase ale lui Haman, legea 
mezilor şi perşilor a fost abrogată. Porunca împotriva evreilor a fost anulată, iar 
Haman a fost spânzurat 

de spânzurătoarea pe care el i-o pregătise lui Mardoheu. Estera făcuse 
ceea ce era chemată să facă. Istoria răscumpărătoare a pătruns în istoria 
perşilor, iar salvarea iudeilor a avut loc la intersectarea dintre divin si 
uman. 


Providența si biserica 


Am fost invitat ca şi pastor într-o biserică de 150 de membrii. Când am 
păşit la amvon am menţionat faptul că eram .atât de emoţionat că trebuia 
să predic în prezenţa a milioane de oameni. Toţi s-au uitat la mine 
nedumeriţi. Am explicat acest lucru spunând că, atunci când ne adunăm 
ca şi popor al lui Dumnezeu, închinarea noastră are loc în prezenţa oştirii 
cerului, a tuturor îngerilor şi arhanghelilor. Nu numai atât, dar noi eram 
împreună cu întreaga adunare a sfinţilor. Şi pe lângă aceasta, în timp ce 
noi eram adunaţi în acel loc specific pentru închinare, în acelaşi timp 
milioane de alţi creştini erau adunaţi la închinare în toată lumea. 

Când copiii lui Dumnezeu se adună pentru închinare există o intersectare 
între timp şi veşnicie, între cer şi pământ. Acest adevăr este menţionat pe 
paginile sfintei Scripturi. lată descrierea pe care o face autorul cărţii 
Evrei: 

"Ci v-aţi apropiat de muntele Sionului, de cetatea Dumnezeului celui viu, Ierusalimul 
ceresc, de zecile de mii, de adunarea în sărbătoare a îngerilor, de Biserica celor întâi 
născuţi, care sunt scrişi în ceruri, de Dumnezeu, Judecătorul tuturor, de duhurile celor 
neprihăniţi, făcuţi desăvârşiţi de Isus, Mijlocitorul legământului celui nou şi de sângele 
stropirii, care vorbeşte mai bine decât sângele lui Abel" (Evr. 12:22-24). 

Cartea Evrei a fost scrisă în anul 70, când Templul a fost distrus şi 
practicile cultice ale lui Israel au încetat. Ritualurile sistemului sacrificial 
ale Vechiului Testament a atins culmea în lucrarea preoțească a lucrării 
lui Cristos. A fost stabilită o nouă ordine, a fost ratificat un nou legământ. 
Tot sistemul vechi testamental nu a fost decât o umbră a lucrurilor 
viitoare. Odatg. cu răstignirea Domnului Cristos, perdeaua dinlăuntrul 
Templului 

s-a rupt. Cele vechi s-au dus, fiind înlocuite de cele noi. 

Limbajul şi figura de stil nou testamentale cu privire la faptul că vechiul 
sistem era o "umbră" a lucrurilor viitoare este o reminiscență a limbajului 
lui Platon. Aceasta nu înseamnă că Noul Testament este o copie a 
limbajului lui Platon. Departe de mine să spun aceasta ! Totuşi se poate 
face o paralelă cu anumite aspecte ale gândirii lui Platon. în cartea lui, 
"Teoria Ideilor" domeniul realităţii fundamentale a fost imaginat în 


termenii domeniului ideal al realităţii eterne. Domeniul fizic al 
pământului a fost conceput ca şi domeniu al receptorilor. Platon a definit 
un receptor ca fiind o copie imperfectă a idealului etern. Pentru Platon 
toate lucrurile fizice erau umbre ale realului. Ceea ce Platon nu s-a gândit 
a fost prezenţa idealului în lumea fizică. El nu putea concepe întruparea 
lui Dumnezeu în istorie. 

Referirile biblice nu sunt platonice, însă Biblia vorbeşte despre umbre. 
Aceste umbre au un rol vital în istoria răscumpărării. Ele servesc ca şi 
precursori sau indicatoare pentru realitatea care trebuia să vină în 
istorie. Realitatea aceasta era în Cristos. Platon n-a putut niciodată să 
scape de tensiunea dualismului care separa cerul de pământ. 

în Cristos noi avem scara care atinge, uneşte veşnicul cu temporalul. în 
lucrarea sa preoțească El umple golul dintre cer şi pământ; lucrarea Lui 
este desăvârşită pe pământ însă deschide o cale poporului Său spre 
domeniul ceresc. Pa vel vorbeşte despre acest lucru în epistola sa către 
Efeseni: 

"Binecuvântat să fie Dumnezeu, Tatăl Domnului nostru Isus Cristos, care 
ne-a binecuvântat cu tot felul de binecuvântări duhovniceşti, în locurile 
cereşti, în Cristos. în El, Dumnezeu ne-a ales înainte de întemeierea lumii, 
ca să fim sfinţi şi fără prihană înaintea Lui, după ce în dragostea Lui, ne-a 
rânduit mai dinainte să fim înfiaţi prin Isus Cristos, după buna plăcere a 
voiei Sale, spre lauda slavei harului Său, pe care ni 1-a dat în Prea Iubitul 
Lui. în El avem răscumpărarea, prin sângele Lui, iertarea păcatelor, după 
bogăţiile harului Său, pe care 1-a răspândit din belşug peste noi, prin 
orice fel de înţelepciune şi de pricepere; 

căci a binevoit să ne descopere taina voiei Sale, după planul pe care-L. 
alcătuise în Sine însuşi, ca să-l ducă la îndeplinire la împlinirea vremilor, 
spre a-Şi uni iarăşi într-unui în Cristos, toate lucrurile: cele din ceruri şi 
cele de pe pământ" (Efes.1:3-10). 

Aceste cuvinte sunt într-un fel tainice pentru noi. Ele subliniază lucrarea 
terminată de Cristos prin care, după ce a făcut răscumpărarea poporului 
Său, El a intrat în templul ceresc dând intrare liberă în cer pentru 
poporul Lui. Există un aspect mistic în unirea noastră cu Cristos. Biserica 
este Trupul Său mistic; când ne adunăm pentru închinare El este în 
mijlocul nostru şi noi suntem prezenţi la rândul nostru în locurile cereşti 
împreună cu El. închinarea pentru poporul lui Dumnezeu înseamnă aici a 
gusta din cer. în adunarea noastră pământească noi sărbătorim 
intersectarea istoriei obişnuite cu cea răscumpărătoare. Această 
intersectare este invizibilă pentru noi însă e reală. 

Biserica invizibila 

în istoria teologiei se face diferenţa între biserica vizibilă şi biserica 
invizibilă. Această diferenţă care a avut o mare importanţă pentru 
Augustin este importantă din mai multe motive. în primul rând atrage 
atenţia asupra faptului că biserica vizibilă de pe pământ are şi oameni 
care nu sunt dintre cei aleşi. B iserica pământească are în interiorul ei 
neghină, pe lângă grâu. Este ceea ce Augustin numea "trup amestecat" 
de credincioşi şi necredincioşi. Nu orice persoană care profesează 
credinţa, are credinţa pe care o profesează. Isus ne avertizează cu privire 
la cei care îl cinstesc de pe buze însă cu inima sunt departe de El. 
Domnul Isus ne previne că în ziua judecății oamenii vor striga: "Doamne, 
Doamne" însă El le va răspunde cu înspăimântătoarele cuvinte:" Plecaţi 
de la Mine... niciodată nu v-am cunoscut". 

Biserica invizibilă este numită în felul acesta pentru că nu poate fi văzută 
de ochii noştrii. Numai Dumnezeu cunoaşte 

inimile oamenilor. Noi ne uităm la exterior în timp ce Dumnezeu 
cercetează inima. 

Biserica nu este invizibilă şi pentru Dumnezeu. Pentru Augustin această 
diferenţă nu a însemnat separarea grupurilor sau oamenilor. El susţinea 
că biserica invizibilă există înlăuntrul bisericii vizibile. La fel şi Calvin 
susţinea că era sarcina oamenilor lui Dumnezeu, a adevăraţilor 
credincioşi să facă din biserica invizibilă o biserică vizibilă prin 
închinarea şi slujba lor. 

Există însă şi un alt sens al bisericii invizibile. Este adunarea celor care 
sunt deja în cer. Aceasta este biserica care locuieşte în oraşul 
Dumnezeului celui viu, Ierusalimul ceresc. Această biserică include 
nenumărați îngeri, biserica întâilor născuţi care sunt înregistraţi în 
ceruri. Este biserica care cuprinde duhurile oamenilor neprihăniţi care au 
fost desăvârşiţi. 

în lumina nenumăratelor referinţe la dimensiunea acestei biserici cereşti, 
este ciudat că noi nu ne gândim la acest lucru. Se pare că gândim ca şi 
femeia de la fântâna lui Iacov: 

"Doamne", I-a zis femeia, "văd că eşti prooroc. Părinţii noştri s-au 
închinat pe muntele acesta; şi voi ziceţi că în Ierusalim este locul unde 
trebuie să se închine oamenii". "Femeie", i-a zis Isus, "crede-Mă că vine 
ceasul când nu vă veţi închina Tatălui nici pe muntele acesta, nici în 
Ierusalim. Voi vă închinaţi la ce nu cunoaşteţi; noi ne închinăm la ce 
cunoaştem, căci mântuirea vine de la Iudei. Dar vine ceasul, şi acum a şi 
venit, când închinătorii adevăraţi se vor închina Tatălui în duh şi în 
adevăr; fiindcă astfel de închinători doreşte şi Tatăl. Dumnezeu este Duh; 
şi cine se închină Lui, trebuie să 1 se închine în duh şi în adevăr" (loan 
4:19-24). 

Femeia din Sihar era convinsă că închinarea la Dumnezeu ţinea de un loc 
specific. Disputa între iudei şi samariteni consta în rezolvarea întrebării: 
unde era potrivit să I se închine lui Dumnezeu, în Ierusalim sau pe 
muntele Gherizim. Aceasta nu înseamnă că evreii nu credeau în 
omniprezenţa lui Dumnezeu. Era o problemă de "unde ?" trebuia să se 
adune biserica pentru 

închinare şi de "unde" era Dumnezeu. întrebarea era unde se putea 
Dumnezeu întâlni cu poporul Său. 

Răspunsul lui Isus la întrebarea femeii a fost mai profund decât pare la 
prima vedere. Că Dumnezeu era Duh nu era nimic nou. Isus Şi-a 
concentrat mai mult răspunsul asupra lui "cum" să ne închinăm. 
Deoarece Dumnezeu e Duh este corect să ne închinăm Lui "în Duh". 
Adevărata închinare este "închinarea spirituală".Aceasta trebuie să fie 
făcută şi "în adevăr", închinarea poporului lui Dumnezeu era pe punctul 
de a suferi o dramatică schimbare. Isus a spus că se apropia ceasul şi 
într-adevăr sosise, care să aducă un nou mod de închinare. Repet, 
aceasta nu însemna că în Vechiul Testament închinarea nu era spirituală 
sau potrivită cu adevărul. 

Odată cu întruparea lui Cristos, Marele Preot era pe pământ. Ce era vechi 
trecea. Perdeaua dinlăuntrul Templului trebuia foarte curând să se rupă, 
iar Templul însuşi să fie distrus. Mesia era gata de a intra în Sfânta 
Sfintelor şi de a deschide uşile pentru adunarea sfinţilor. 

Dumnezeu Se îngrijeşte de Biserica Lui printr-o providenţă specială. De 


la strigătul sângelui lui Abel, de-a lungul Exodului şi a exilului, El Şi-a 
păstrat rămăşiţa prin grija Sa providenţială. Biserica noului legământ 
trebuia aşezată pe o nouă temelie, temelia apostolilor, care se ridica nu 
împotrivă, ci alături de temelia profeților Vechiului Testament. El nu a 
distrus ce era vechi, ci a construit deasupra. Era un nou loc al grijii 
providenţiale: 

"Dar voi", le-a zis El, "cine ziceţi că sunt?" Simon Petru, drept răspuns, I-a 
zis: "Tu eşti Cristosul, Fiul Dumnezeului celui viu!" Isus a luat din nou 
cuvântul şi i-a zis: "Ferice de tine, Simone, fiul lui Iona; fiindcă nu carnea 
şi sângele ţi-a descoperit lucrul acesta, ci Tatăl Meu care este în ceruri. 
Şi eu îţi spun: tu eşti Petru, şi pe această piatră voi zidi Biserica Mea şi 
porţile Locuinţei morţilor nu o vor birui. îţi voi da cheile împărăției 
cerurilor şi orice vei lega pe pământ va fi legat în ceruri şi orice vei 
dezlega pe pământ, va fi dezlegat în ceruri" (Mat.16:15-19). 

116 

Mâna invizibilă a lui Dumnezeu 

Isus 1-a numit pe Simon, Petros sau "piatra" spunând că pe această piatră 
îşi va zidi biserica. Tendinţa în istoria bisericii este ca Biserica Romano- 
Catolică să înţeleagă mai mult decât trebuie iar Protestanţii să înţeleagă 
prea puţin. Isus nu a pus bazele unei papalităţi aici, ci doar a subliniat 
temelia apostolică pe care dorea să-Şi clădească biserica. 

Isus a mai spus că porţile locuinţei morţii nu o vor birui. Ce înseamnă 
acest lucru? Această afirmaţie nu este uşor de interpretat deoarece poate 
avea mai multe înţelesuri. în primul rând, porţile înseamnă intrarea într-o 
fortăreață. în antichitate, oraşele mari erau înconjurate de ziduri înalte şi 
porţi puternice. în acest sens deci, porţile erau structuri de apărare. A 
spune deci, că porţile locuinţei morţii nu vor birui biserica ar putea 
însemna că biserica e chemată să fie o forţă ofensivă invadând lumea cu 
puterea evangheliei, care nu poate fi biruită de întăriturile iadului. 

O altă posibilitate, care e mai puţin probabilă este că porţile locuinţei 
morţii s-ar putea referi la sursa de unde pornesc forţele satanice, care 
atacă cu agresivitate biserica. în acest caz, forţele iadului sunt în ofensivă 
iar biserica se apără împotriva lor. în cazul acestei interpretări avem 
promisiunea lui Cristos care ne asigură că biserica nu va fi înfrântă de cel 
rău. 

Nu sunt sigur la care din aceste posibilităţi s-a gândit Isus când i-a spus 
aceasta lui Petru. Un lucru e clar însă: ambele interpretări reflectă un 
punct de vedere corect cu privire la promisiunile lui Dumnezeu faţă de 
biserica Sa. Bineînţeles că Noul Testament e categoric în privinţa faptului 
că puterea ofensivă a evangheliei e mai mare decât întăriturile diavolului. 
Este la fel de adevărat că Dumnezeu îşi protejează biserica în aşa fel 
încât să nu poată fi înfrântă pe pământ. Persoanele pot muri, 
denominaţiile pot fi desfiinţate, însă biserica nevăzută este de necucerit şi 
întotdeauna va avea o mărturie pe pământ. 

Din cauza providenţei lui Dumnezeu, nici un creştin nu poate să-şi 
permită vreodată să fie, sau să se justifice în a fi pesimist faţă de viitorul 
bisericii. Biserica poate trece prin 

Providența şi biserica 

117 

perioade mai întunecoase, când lumina sa pare să se stingă iar flacăra ei 
să se răcească, însă Domnul bisericii are în aşa fel grijă de trupul Său 
încât nu va pieri. 

Biserica de pe pământ are pete şi zbârcituri, însă aceste defecte sunt 
eliminate atunci când Cristos îşi împodobeşte mireasa pentru ospăţul 


nunţii împreună cu El. Biserica nu este singurul loc în care providenta lui 
Dumnezeu e la lucru, însă este locul în care sunt concentrate în modul cel 
mai desăvârşit toate mijloacele harului. După cum Dumnezeu a călăuzit 
corabia lui Noe în mijlocul potopului, tot astfel mâna Sa nevăzută rămâne 
la cârma bisericii. 


Numai lui Dumnezeu i se 
cuvine slava 


în piesa lui Shakespeare, Henry al V-lea, se sărbătoreşte bătălia din ziua 
Sfântului Crispin. Când englezii, fiind deosebit de numeroşi au învins, regele a 
poruncit ca nici un soldat să nu se laude cu victoria pentru că meritele 
aparţineau numai lui Dumnezeu. Henry a poruncit trupelor sale să dea toată 
lauda providenţei lui Dumnezeu. 

O astfel de acţiune îşi are fundamentul în Scriptură. Dumnezeu nu împarte slava 
cu nimeni. Slava nu este a noastră, ci a lui Dumnezeu. 

Ne amintim că, atunci când Dumne.zeu 1-a judecat pe David, după episodul cu 
Batşeba, El i-a reamintit lui David prin profetul Natan că el a prosperat datorită 
lui Dumnezeu. Vedem acest lucru în uimitoarea biruinţă a lui David împotriva lui 
Goliat: 

"Atunci a ieşit un om din tabăra filistenilor şi a înaintat între cele două oştiri. El 
se numea Goliat, era din Gat şi avea o înălţime de şase coţi şi o palmă. Pe cap 
avea un coif de aramă şi purta nişte zale de solzi în greutate de cinci mii de sicii 
de aramă. Avea nişte tureci de aramă peste fluierele picioarelor şi o pavăză de 
aramă între umeri. Coada suliţei lui era ca un sul de ţesut şi fierul suliţei 
cântărea şase sute de sicii de fier. Cel ce-i purta scutul mergea înaintea lui. 
Filisteanul s-a oprit şi, vorbind oştilor lui Israel aşezate în şiruri de bătaie, le-a 
strigat: "Pentru ce ieşiţi să vă aşezaţi în şiruri de bătaie? Nu sunt eu filistean şi 
nu sunteţi voi slujitorii lui Saul? Alegeţi un om să se pogoare împotriva mea! 
Dacă va putea să se bată cu mine şi să mă omoare, noi vom fi robii voştri; dar 
dacă-1 voi birui şi-l voi omori eu, voi ne veţi fi robi şi ne veţi sluji" (1 Sam.17:4-9). 
120 

Mâna invizibilă a lui Dumnezeu 

Această provocare i-a îngrozit pe soldaţii lui Saul. Nimeni nu a ieşit în faţă să 
lupte împotriva lui Goliat, deşi el şi-a repetat provocarea în fiecare dimineaţă şi 
seară, timp de 40 de zile. Când David a vizitat tabăra oştirii lui Saul pentru a 
duce provizii de hrană fraţilor săi, el a rămas consternat în faţa laşităţii 
israeliților. El a spus: 

"Ce se va face aceluia care va omori pe filisteanul acesta şi va lua ocara deasupra 
lui Israel? Cine este filisteanul acesta, ca să ocărască oştirea Dumnezeului celui 
viu?" (1 Sam.17:26). 

Soldaţii i-au spus lui David că Saul promisese mare bogăţie, pe fiica sa de 
nevastă celui ce-l va ucide pe Goliat şi scutirea casei tatălui său de la taxe. David 
a privit totul ca fiind pentru o cauză sfântă şi şi-a oferit serviciile regelui: 

"David a zis lui Saul: "Nimeni să nu-şi piardă nădejdea din pricina filisteanului 
acestuia! Robul tău va merge să se bată cu el". Saul a zis lui David: "Nu poţi să te 
duci şi să te baţi cu filisteanul acesta, căci tu eşti un copil şi el este un om 
războinic din tinereţea lui". David a zis lui Saul: "Robul tău păştea oile tatălui 
său. Şi când un leu sau un urs venea să-i ia' o oaie din turmă, alergam după el, îl 
loveam şi-i smulgeam oaia din gură. Dacă se ridica împotriva mea îl apucam de 
falcă, îl loveam şi-l omoram. Aşa a doborât robul tău leul şi ursul; şi cu filisteanul 
acesta, cu acest netăiat împrejur va fi ca şi cu unul din ei, căci a ocărât oştirea 
Dumnezeului celui viu". David a mai zis: "Domnul, care m-a izbăvit din gheara 
leului şi din laba ursului, mă va izbăvi şi din mâna acestui filistean". Şi Saul a zis 
lui David: "Du-te şi Domnul să fie cu tine!" (1 Sam.17:32-37). 

David a stat înaintea regelui Saul istorisindu-i povestea personală desfăşurată 


sub providenţa lui Dumnezeu, dând cinste Domnului pentru izbăvirea lui din 
gheara leului şi a ursului. El s-a arătat încrezător că aceeaşi Providenţă îl va 
izbăvi şi de Goliat. Când Saul a fost de acord cu cererea lui David, el i-a dat 
binecuvântarea tinerelului spunându-i: "Domnul să fie cu tine!" 

David şi-a adunat câteva pietre netede din pârâu şi s-a 

îndreptat spre Goliat, înarmat numai cu o praştie. Când Goliat 1-a văzut 
pe David, doar un tinerel, fără armură, s-a simţit insultat: 


"Filisteanul s-a uitat şi când a văzut pe David, a râs de el, căci nu vedea în el 
decât un copil cu păr bălai şi cu faţa frumoasă. Filisteanul a zis lui David: "Ce! 
sunt câine, de vii la mine cu toiege?" Şi, după ce 1-a blestemat pe dumnezeii lui, 
a adăugat: "Vino la mine şi-ţi voi da carnea ta păsărilor cerului şi fiarelor 
câmpului" (1 Sam. 17:42-44). 

Goliat a apelat la providenţa dumnezeilor filistenilor, o providenţă neputincioasă 
de altfel. Insă David nu s-a lăsat intimidat de amenințările uriaşului. El a răspuns 
plin de încredere: 

"Tu vii împotriva mea cu sabie, cu suliță şi cu pavăză; iar eu vin împotriva ta în 
Numele Domnului oştirilor, în Numele Dumnezeului oştirii lui Israel, pe care ai 
ocărât-o. Astăzi, Domnul te va da în mâinile mele, te voi dobori şi-ţi voi tăia 
capul; astăzi voi da stârvurile taberei filistenilor păsărilor cerului şi fiarelor 
pământului. Şi tot pământul va ştii că Israel are un Dumnezeu. Şi toată mulţimea 
aceasta va şti că Domnul nu mântuieşte nici prin sabie, nici prin suliță. Căci 
biruinţa este a Domnului. Şi El vă dă în mâinile noastre". îndată ce filisteanul a 
pornit să meargă înaintea lui David, David a alergat pe câmpul de bătaie înaintea 
filisteanului. Şi-a vârât mâna în traistă, a luat o piatră şi a aruncat-o cu praştia; a 
lovit pe filistean în frunte şi piatra a intrat în fruntea filisteanului, care a căzut cu 
faţa la pământ. Astfel, cu o praştie şi o piatră, David a fost mai tare decât 
filisteanul; 1-a trântit la pământ şi 1-a omorât, fără să aibă sabie în mână" (1 
Sam.17:45-50). 

Cuvintele lui David sunt izbitoare: "Tu vii împotriva mea cu sabie şi cu 
suliță şi cu pavăză; iar eu vin împotriva ta în Numele Domnului oştirilor, 
în numele Dumnezeului oştirii lui Israel, pe care ai ocărât-o". Aceasta a 
fost o declaraţie clară a încrederii totale a lui David în Providenţă. Nu se 
observă nici cea mai vagă tendinţă de încredere în sine. 

Evident că.Dumnezeu a fost Cel care 1-a întărit pe David 

să săvârşească această faptă măreaţă: omorârea uriaşului. David a avut o 
praştie în mână, dar Dumnezeu 1-a avut pe David în mâna Sa. Slava 
pentru biruinţa repurtată a fost a lui Dumnezeu. 

Mâna de războinici a lui Ghedeon 

Un alt exemplu de erou biblic care s-a încrezut în providenta lui 
Dumnezeu şi apoi I-a dat slavă, apare în perioada judecătorilor, când 
Israelul era hărțuit de jefuitorii madianiţi. Ei jefuiau pământurile, 
nimiceau toate roadele câmpurilor iudeilor şi le furau turmele. Copiii lui 
Israel erau nevoiţi să fugă din casele lor şi să se ascundă în peşteri: 

"După ce semăna Israel, Madian se suia cu Amalec şi fiii Răsăritului şi porneau împotriva 
lui. Tăbărau în faţa lui, nimiceau roadele ţării până spre Gaza şi nu lăsau în Israel nici 
merinde, nici oi, nici boi, nici măgari. Căci se suiau împreună cu turmele şi corturile lor, 
soseau ca o mulţime de lăcuste, erau fără număr ei şi cămilele lor şi veneau în ţară ca s-o 
pustiască. Israel a ajuns foarte nenorocit din pricina lui Madian şi copiii lui Israel au 
strigat către Domnul" (Jud.6:3-6). 

în mijlocul acestor situaţii Dumnezeu îl ridică pe Ghedeon să fie judecător 
în Israel. în timp ce bătea grâul în teascul tatălui său (pentru a-l ascunde 
mai apoi de madianiţi), a apărut un înger în faţa lui numindu-l 


"viteazule". Răspunsul lui Ghedeon a fost plin de mirare şi de confuzie: 
"Ghedeon I-a zis: "Rogu-te domnul meu, dacă Domnul este cu noi, pentru ce ni s-au 
întâmplat toate aceste lucruri? Şi unde sunt toate minunile acelea pe care ni le istorisesc 
părinţii noştri, când spun: "Nu ne-a scos oare Domnul din Egipt?" Acum Domnul ne 
părăseşte şi ne dă în mâinile lui Madian!" Domnul s-a uitat la el şi a zis: "Du-te cu puterea 
aceasta pe care o ai şi izbăveşte pe Israel din mâna lui Madian; oare nu te trimit Eu?" 
Ghedeon I-a zis: "Rogu-te, domnul meu, cu ce să izbăvesc pe Israel? Iată că familia mea 
este cea mai săracă din Manan şi eu sunt cel mai mic din casa tatălui meu". Domnul i-a 
zis: "Eu voi fi cu tine şi vei bate pe Madian ca pe un singur om" (Judii: 13-16). 

Ghedeon i-a pus îngerului nişte întrebări foarte serioase. L-a întrebat în 
legătură cu contradicţia între promisiunea îngerului cu privire la 
prezenţa lui Dumnezeu şi suferinţa continuă a poporului din cauza 
madianiţilor. El auzise de intervenţia miraculoasă a lui Dumnezeu în 
Exod, însă acum, se plângea el, Dumnezeu Şi-a părăsit poporul. 

îngerul i-a răspuns printr-o poruncă, o chemare pentru Ghedeon de a 
merge şi a salva pe Israel cu puterea ce o avea. Ghedeon însă nu avea 
despre el o părere prea bună; a şovăit la porunca şi promisiunea lui 
Dumnezeu, motivând deficienţa sa şi a familiei sale. Pentru a-1 asigura pe 
Ghedeon că Dumnezeul Exodului încă avea puterea de a face minuni, 
îngerul a înfăptuit o minune chiar sub ochii lui: 

"îngerul lui Dumnezeu i-a zis: "Ia carnea şi azimile, pune-le pe stânca aceasta şi 
varsă zeama". Şi el a făcut aşa. îngerul Domnului a întins vârful toiagului pe 
care-l avea în mână şi a atins carnea şi azimile. Atunci, s-a ridicat din stâncă un 
foc care a mistuit carnea şi azimile. Şi îngerul Domnului S-a făcut nevăzut 
dinaintea lui. Ghedeon, văzând că fusese îngerul Domnului a zis: "Vai de mine, 
Stăpâne, Doamne ! Am văzut pe îngerul Domnului faţă-n faţă." Şi Domnul i-a zis: 
"Fiipe pace, nu te teme, căci nu vei muri" (Jud 6:20-23). 

Observaţi că misteriosul înger este numit "îngerul Domnului", însă Ghedeon a 
reacţionat ca şi cum ar fi fost în prezenţa lui Dumnezeu însuşi, stârnind bănuiala 
că îngerul ar fi fost preîntruparea lui Cristos. 

Ghedeon a continuat să-L testeze pe Dumnezeu, punându-l. din nou la încercare 
(vezi Jud. 6:36-40) pentru a se asigura că promisiunea lui Dumnezeu se va 
împlini. Când în cele din urmă a fost convins de acest lucru, a adunat peste 
30.000 de oameni pentru a merge împotriva madianiţilor. însă Dumnezeu a 
intervenit reducând din numărul lor. El i-a explicat motivele Sale lui Ghedeon: 
"Domnul a zis lui Ghedeon: "Poperul pe care-l ai cu tine este prea mult, pentru 
ca să dau pe Madian în mâinile lui; el ar putea 

să se laude împotriva Mea şi să zică: "Mâna mea m-a izbăvit". Vesteşte dar lucrul 
acesta în auzul poporului: ''Cine este fricos şi se teme, să se întoarcă şi să se 
depărteze de muntele Galaadului". Douăzeci şi două de mii de oameni din popor 
s-au întors şi au mai rămas zece mii. Domnul a zis lui Ghedeon: "Poporul este 
încă prea mult. Pogoară-i la apă şi acolo ţi-i voi alege; acela despre care îţi voi 
spune : "Acesta să meargă cu tine", va merge cu tine şi acela despre care îţi voi 
spune: "Acesta să nu meargă cu tine", nu va merge cu tine. Ghedeon a pogorât 
poporul la apă şi Domnul a zis lui Ghedeon: "Pe toţi cei ce vor lipăi apă cu limba, 
cum lipăieşte câinele, să-i desparţi de toţi cei ce vor bea apă din genunchi". Cei 
ce au lipăit apa ducând-o la gură cu mâna au fost în număr de trei sute de 
oameni şi tot poporul celălalt a îngenuncheat ca să bea" (Jud. 7:2-6). 

Dumnezeu a redus armata de la 32.000 oameni la 300 de oameni, pentru ca 
Israel să nu-şi ia slava pentru victoria obţinută. Axioma biblică conform căreia 
mântuirea este a Domnului trebuia să fie valabilă şi de această dată. 

Apoi Dumnezeu i-a poruncit lui Ghedeon să ia pe slujitorul său şi să se pogoare în 
tabăra madianiţilor pentru a-i spiona. în timpul nopţii Ghedeon s-a apropiat de 


tabăra duşmană şi a auzit pe unul din soldaţii madianiţi povestind un vis care de 
fapt era un avertisment că Madian va fi învins de Ghedeon. Când Ghedeon a 
auzit aceasta, s-a închinat chiar atunci lui Dumnezeu şi apoi revenind la oamenii 
săi le-a spus că bătălia fusese deja câştigată de ei: 

"Şi când voi suna din trâmbiţă, eu şi toţi cei ce vor fi cu mine, să sunati şi voi din 
trâmbiţă de jur împrejurul taberii şi să ziceţi: "Sabia Domnului şi a lui Ghedeon !" 
Ghedeon şi cei o sută de oameni care erau cu el au ajuns la capătul taberii la 
începutul străjii de la mijlocul nopţii, îndată după ce puseseră pe păzitori. Au 
sunat din trâmbiţă şi au spart ulcioarele pe care le aveau în mână. Cele trei cete 
au sunat din trâmbiţă şi au spart ulcioarele; au apucat făcliile cu mâna stângă şi 
trâmbiţele cu mâna dreaptă, ca să sune şi au strigat: "Sabia Domnului şi a lui 
Ghedeon!" Au rămas fiecare la locul lui în jurul taberii şi toată tabăra a început 
să alerge, să ţipe şi.să fugă. Cei trei sute de oameni au sunat iarăşi 

din trâmbiţe şi în toată tabăra, Domnul i-a făcut să întoarcă sabia unii împotriva 
altora. Tabăra a fugit până la Bet-şita spre Ţerera până la hotarul de la Abel- 
Mehola lângă Tabat" (Jud. 7:18-22). 

Victoria a fost obţinută printr-o şmecherie bine gândită. Ghedeon şi cei 
trei sute de oameni ai lui au făcut o gălăgie atât de mare încât au dat 
impresia că era o gloată mare în ofensivă. 

Madianiţii au intrat în panică şi au luat-o la fugă. în învălmăşeala creată 
s-au omorât chiar unii pe alţii astfel că au murit 120.000 de madianiţi. 
Dumnezeu şi Exodul 

Toată slava pentru această victorie I s-a cuvenit Dumnezeului 
providenţei. Dumnezeu a pus la cale planul bătăliei în aşa fel încât, ţinând 
cont de şansele mari pe care le avea duşmanul de a învinge, singurul mod 
de a birui era printr-o intervenţie divină. Aceasta nu a fost singura dată 
când Dumnezeu a făcut astfel încât oamenii să recunoască mâna Sa 
providenţială. în Exod, Dumnezeu a declarat că El va fi Acela care va 
elibera națiunea lui Israel; 

"De aceea, spune copiilor lui Israel: "Eu sunt Domnul: Eu vă voi izbăvi din 
muncile cu care vă apasă Egiptenii, vă voi izbăvi din robia lor şi vă voi scăpa cu 
braţ întins şi cu mari judecăţi. Vă voi lua ca popor al Meu; Eu voi fi Dumnezeul 
vostru şi veţi cunoaşte că Eu, Domnul Dumnezeul vostru vă izbăvesc de muncile 
cu care vă apasă Egiptenii. Eu vă voi aduce în ţara pe care am jurat că o voi da 
lui Avraam, lui Isaac şi lui Iacov; Eu vă voi da-o în stăpânire; Eu, Domnul" 
(Exod.6:6-8). 

Evenimentele Exodului, inclusiv urgiile şi împietrirea inimii lui Faraon au fost 
destinate să le arate clar egiptenilor şi israeliților că Dumnezeu va fi Acela care 
va face să aibă loc Exodul. 

"Eu voi împietri inima lui Faraon şi îmi voi înmulţi semnele şi minunile în ţara 
Egiptului. Totuşi Faraon n-are să v-asculte. Apoi îmi voi întinde mâna asupra 
Egiptului şi voi scoate din ţara 

Egiptului ostile Mele, pe poporul Meu, pe copiii lui Israel, prin mari judecăţi. 
Egiptenii vor cunoaşte că Eu sunt Domnul, când îmi voi întinde mâna asupra 
Egiptului şi când voi scoate din mijlocul lor pe copiii lui Israel" (Exod 7:3-5). 
Prin toate aceste evenimente şi biruinţe în ciuda şanselor nule, poporul lui 
Dumnezeu au fost învăţaţi că slava aparţine lui Dumnezeu şi Numelui Său şi 
numai Numelui Său. 


Accident feroviar 


Eu şi soţia mea am luat trenul Sunset Limited din New-Orleans. A 
întârziat câteva ore şi deci am plecat după miezul nopţii. Ne-am retras 
imediat în compartimentul nostru de dormit. La ora 3 dimineaţa m-am 
trezit zburând prin întunericul cabinei noastre. Am auzit un scârţâit 
foarte puternic ca şi cum trenul s-ar fi oprit într-o staţie. El s-a oprit 
brusc, iar eu m-am lovit de peretele compartimentului vecin. 


Primele cuvinte ce le-am auzit au fost ale soţiei mele, care mă întreba 
dacă am păţit ceva. l-am spus că eram bine şi i-am pus aceeaşi întrebare. 
Ea mi-a spus că nu era rănită. Apoi însoţitoarea de tren a venit şi ne-a 
întrebat dacă suntem bine. Pe moment nu ne-am alarmat. Probabil fusese 
o izbitură. M-am gândit că trenul se lovise de un automobil, ceea ce era 
un lucru obişnuit pe căile ferate. însă când am ieşit pe coridor am văzut 
ceva ce mi-a schimbat părerea. O coloană uriaşă de foc de aprox. 2 m se 
ridica în faţa şi în dreapta trenului nostru. Am presupus că trenul lovise o 
cisternă cu benzină. Soţia mea nu văzuse încă flăcările, aşa că (încercând 
să par calm) i-am spus: "Vesta, trebuie să coborâm din tren". Ne-am 
îmbrăcat rapid şi am coborât. Vesta nu era rănită. Ea dormea pe patul de 
sus când s-a întâmplat accidentul şi a fost oprită de a cădea de către 
curelele din piele destinate ocrotirii pasagerilor care dorm pe patul de 
sus, de a nu cădea din pat în timpul nopţii. 

Din spatele trenului de unde priveam noi, scena ce se desfăşura în faţa 
ochilor noştri era aproape ireală. O ceaţă densă amestecată cu fum se 
ridica dintr-o mlaştină din faţa noastră. Se mai vedea încă stâlpul de foc 
din partea dreaptă a trenului. Am văzut o rază de lumină de la un 
reflector de pe o barcă de salvare, care străpungea ceața şi fumul şi am 
putut zări partea 

de tren care transporta maşinile ieşind afară din apă. Nu ştiam că erau 
deja multe maşini scufundate sub cele pe care le zăream. Zeci de oameni 
mărşăluiau pe lângă şine mulţi din ei acoperiţi cu pături. Nu ştiu câţi 
oameni au supravieţuit însă au fost mai mulţi de 50. Nici unul dintre noi 
n-a realizat că mulţi oameni fuseseră ucişi. Cei care au murit, au murit în 
primele minute după accident fiind prinşi între maşinile scufundate. 
După ce pericolul focului trecuse, m-am reîntors la tren şi am observat că 
maşina noastră era pe un pod cu roţile lângă şine. Maşina noastră fusese 
ultima în tren. M-am dus înapoi în tren pentru a recupera bagajele 
noastre. 

După ce am coborât din tren m-am reîntors lângă soţia mea şi am stat 
împreună cu ceilalţi supraviețuitori alături de şine timp de trei ore, 
aşteptând să vină ajutorul. Accidentul avusese loc într-o zonă atât de 
izolată încât nu se putea pătrunde acolo cu nici un fel de maşină auto. 
Sigura cale pentru cei ce aveau să ne salveze era cu ajutorul trenului şi în 
acel loc unde eram noi exista o singură linie ferată valabilă în ambele 
direcţii. 

Când trenul salvator a sosit, el avea trei vagoane pline cu pompieri, 
medici şi poliţişti. Supraviețuitorii au fost urcați în aceste vagoane în 
funcţie de gravitatea stării fiecăruia. Vesta şi cu mine am fost urcați în 
ultimul din cele trei. Când trenul a ajuns în suburbia Mobile ne-am 
coborât din tren. Ne aşteptau acolo mai mult de 100 de ambulante, unele 
din ele venind de la mari distanţe, cum ar fi Florida. 

Am luat apoi un autobuz până la Providence Hospital (Spitalul 
Providenţei). Când am ajuns, la intrare ne aşteptau în jur de 100 cadre 
medicale pentru a putea ajuta pe cei care eram în autobuz. Eu şi soţia 
mea am fost verificaţi de către doctori şi apoi ni s-a dat drumul. Se părea 
că nu eram vătămaţi în nici un fel. Nu mi-am dat seama până a doua zi că 
aveam o rană la spate. 


Am părăsit spitalul împreună cu unul din administratori, care m-a condus 
până la aeroport. La aeroport am văzut oameni adunaţi în jurul unui 
televizor urmărind scene de la locul 

accidentului. Când am ascultat mai apoi ştirile, ne-am dat seama de 
gravitatea accidentului. Era o experienţă ciudată, să stai şi să priveşti 
ceea ce s-a întâmplat când tocmai ai trecut pe acolo. 

Ce s-a întâmplat de fapt în zona bălții râului Alabama investigaţiile făcute 
mai târziu au scos totul la lumină. Totul a început din cauza cetii care a 
determinat un vas comercial care împingea şlepuri să piardă direcţia. 
Dezorientat, vasul s-a îndreptat spre gura canalului navigabil care era 
închis pentru circulaţia vaselor. Pentru a înrăutăţi şi mai mult lucrurile, 
unul din şlepurile grele de oţel s-a desprins brusc şi a început să 
hoinărească pe apă izbindu-se în cele din urmă de podul de cale ferată. 
însă acest pod nu era un pod din cele obişnuite, ci era construit în aşa fel 
încât să se poată deschide pentru a lăsa vasele să treacă. Când canalul 
navigabil era închis circulaţiei bărcilor, manivela de deschidere a podului 
era pe poziţia închis. 

Când şlepul rătăcitor a lovit podul, 1-a lovit exact în punctul care 
declanşa deschiderea podului, rupând sudura şi deschizând podul destul 
pentru ca să se schimbe acele şi să depărteze liniile. 

Există un sistem de alarmă montat pe aceste şine. Când se schimbă acele 
nişte semnale electrice avertizează trenul că în faţa lui şinele sunt 
despărțite. însă această schimbare de ace avusese loc doar cu câteva 
secunde înainte ca trenul să ajungă la pod astfel că mecanicul n-a mai 
avut timp să oprească sau să încetinească. Locomotiva a zburat pur şi 
simplu de pe pod şi a intrat în noroiul bălții îngropându-se atât ea cât şi 
echipajul ei la 2 m adâncime sub pod. Când locomotiva a părăsit podul, 
rezervoarele de combustibil erau sparte astfel că tone de motorină s-au 
vărsat în apă, care s-a transformat într-o coloană de flăcări. Cu cât mai 
multe maşini cădeau în apă una deasupra celeilalte, cu atât mişcarea 
maşinilor din spate a fost încetinită. Toate acestea s-au întâmplat în 
câteva zeci de secunde. 

S-au întâmplat şi câteva lucruri "bune" în timpul desfăşurării acestor 
evenimente, care au contribuit la supraviețuirea multora. Forma 
mormanului de maşini care cădeau a determinat unele maşini să fie 
împinse pe partea stângă 

a podului la adăpost de flăcări. Mult mai mulţi pasageri ar fi fost omorâţi 
dacă toate maşinile ar fi căzut în flăcări. 

Când am ajuns acasă în Orlando, numai ce intrasem pe uşă şi pusesem 
jos bagajele, când soneria sună. Am deschis uşa şi o echipă de reporteri 
de la televiziune şi-au îndreptat microfoanele spre noi. Reporterii ne-au 
pus întrebări de felul: 

"De ce credeţi că s-a întâmplat acest accident?" "De ce credeţi că aţi 
scăpat cu viaţă?" Le-am spus că nu ştiam de ce s-a întâmplat acea 


tragedie. Le-am mai spus că nu ştiam nici de ce vieţile noastre au fost 
salvate. însă cu siguranţă că experimentasem îndurarea lui Dumnezeu 
pentru noi şi eram profund recunoscători pentru grija Sa providenţială. 
Nu însemna însă că situaţia celor ce supravietuiseră era mai bună decât a 
celor ce muriseră. Unii din cei ce muriseră au fost duşi în slavă şi erau cu 
mult mai bine decât noi! 

N-a fost Soarta 

Ştiam că în planul orizontal al istoriei acest accident de tren a fost o 
tragedie îngrozitoare. Mai ştiam că pe plan vertical nu există accidente. 
Am înţeles că Mâna invizibilă a Providenţei a fost implicată în acest 
accident şi a fost unul din acele evenimente în care toate lucrurile 
lucrează spre binele celor ce iubesc pe Dumnezeu. 

Când luăm în considerare toate elementele care au dus la accidentul 
feroviar, suntem tentaţi să credem că accidentul s-a întâmplat din cauza 
unei combinaţii de situaţii întâmplătoare. La nivel uman noi considerăm 
evenimentul din 1993, un accident. A fost un accident în sensul că 
comandantul vasului nu a intenţionat să se izbească în pod, iar mecanicul 
de locomotivă nu a condus trenul intenţionat în afara podului. 

Adesea limbajul reporterilor, când e vorba să comenteze astfel de 
evenimente, cuprinde expresii ca şi "tren cu ghinion". Sper că acesta este 
doar un mod de a vorbi iar reporterii nu cred cu adevărat că destinul 
fiinţelor umane e în mâna "sorții". 

Sorţii făceau parte din sistemul mitologic al antichităţii, ele fiind trei zeițe 
presupuse a controla naşterea, viaţa şi norocul oamenilor. Ele erau 
descrise ca fiind despotice, capricioase şi răutăcioase aruncând dezastre 
asupra oamenilor. Astăzi soarta este privită ca fiind forţa oarbă a naturii 
care determină lucruri groaznice sau lucruri bune să ni se întâmple. 
Doctrina providenţei lui Dumnezeu nu acceptă ideea sorții, oarbă sau 
cum ar fi ea. Dumnezeu nu e orb; şi nici capricios nu e. La El nu există 
accidente şi nici evenimente întâmplătoare. După cum am încercat să 
demonstrez în ciulea mea "Not a Chance" (Nici o şansă), nu există 
întâmplare. Cuvântul întâmplare este un termen fără sens pentru a defini 
posibilităţile matematice. Noi putem calcula şansele diferitelor 
evenimente care se întâmplă dat fiind anumite condiţii. Dar întâmplarea 
în sine nu contribuie la eveniment, nu determină nimic pentru că nu are 
putere să facă nimic. Nu are putere să facă nimic pentru că întâmplarea 
în sine nu este un lucru care să exercite o forţă. Nu e un lucru; nu are 
viaţă. întâmplarea este un cuvânt, nu o putere. Pentru ca ceva să exercite 
o forţă, să aibă putere trebuie să aibă viaţă. Rămâne încă o axiomă atât a 
filozofiei, cât şi a ştiinţei, că din nimic nu apare nimic. Nimic nu poate 
face ceva. Şi din moment ce întâmplarea e nimic înseamnă că nu poate 
face nimic. 

Totuşi vorbim de "evenimente întâmplătoare" nu pentru că evenimentele 
n-au o cauză ci pentru că, sau nu dorim să găsim o justificare rezultatelor 
sau nu ştim care sunt de fapt cauzele evenimentelor respective. în acest 
caz, cuvântul întâmplător funcţionează ca şi un înlocuitor al cuvântului 
ignoranță. 

Gândiţi-vă la urgia ce i-a lovit pe filisteni când au luat chivotul lui 
Dumnezeu, iar înţelepţii lor s-au întrebat dacă nu cumva era o legătură 
între prezenţa chivotului şi urgia ce se abătuse peste ei. Ei au pus la cale 
un plan pentru a găsi răspunsul: 

"Acum, faceţi un car nou de tot şi luaţi două vaci tinere, care dau 

ţâţă şi care n-au tras la jug; înjugaţi vacile ea car şi mânaţi înapoi acasă viţeii lor care se 
tin după ele. Să luaţi chivotul Domnului şi să-l puneţi în car; să puneţi alături de el, într-o 
ladă lucrurile de aur care le daţi Domnului ca dar pentru vină; apoi să-l trimiteţi şi va 
pleca. Să-1 urmăriţi cu privirea şi dacă se va sui pe drumul hotarului său spre Bet-Şemeş, 
Domnul ne-a făcut acest mare rău; dacă nu, vom şti că nu mâna Lui ne-a lovit, ci lucrul 
acesta a venit peste noi din întâmplare" (1 Sam. 6:7-9). 


Deşi filistenii erau oameni religioşi având un templu al zeului Dagon, 
aceasta experienţă prin care au trecut a scos la iveală un anumit grad de 
ignoranță şi superstiție. Dacă într-adevăr au crezut că urgia ce s-a abătut 
asupra lor a venit "din întâmplare" atunci ei nu erau teişti deloc. Dacă 
întâmplarea există atunci Dumnezeu nu există. Dacă o singură moleculă o 
ia razna din întâmplare, atunci Dumnezeu nu e suveran şi deci Dumnezeu 
nu e Dumnezeu. Dumnezeu şi întâmplarea nu pot coexista. 

Probabil că înţelepţii filistenilor vorbeau doar în sens figurativ. Poate că 
ceea ce au vrut într-adevăr să spună a fost că ori Dumnezeu a trimis urgia 
peste ei, ori altceva a făcut-o. Probabil că a fost doar o simplă coincidenţă 
că urgia a venit peste ei exact în momentul când chivotul era în mijlocul 
lor. S-ar fi putut să fie o expresie a ignoranței faţă de cauze neştiute de 
ei. Să zicem. însă dacă ei într-adevăr credeau că întâmplarea putea aduce 
urgia acea peste ei atunci vorbeau prostii. 

Din păcate acest fel de a vorbi a ajuns până în zilele noastre şi oameni 
învăţaţi, teologi, filozofi şi oameni de ştiinţă vorbesc uneori despre 
întâmplare ca şi cum ar avea un fel de putere. Aceasta este reversul 
superstiţiei şi îndepărtare de la adevărata ştiinţă a filozofiei. Dacă 
mergem mai departe şi întrebăm: "Ce şanse sunt ca lucrurile să aibă loc 
din întâmplare ?" Cel mai potrivit răspuns pe care-l putem da este "Nici 
una". 

Accidentele sunt evenimente nedorite. însă există o intenționalitate care 
trece dincolo de intenţiile noastre. Intenţiile lui Dumnezeu, după cum am 
văzut, împotrivirea dintre 

intenţiile fraţilor lui Iosif şi intenţia lui Dumnezeu nu sunt supuse 
şanselor sortii. întâmplarea este un termen cu totul nepotrivit pentru a fi 
atribuit acţiunilor lui Dumnezeu. Albert Einstein avea dreptate când a 
afirmat că "Dumnezeu nu aruncă 

zaruri 

Problema răului a fost numită "Călcâiul lui Ahile" al creştinităţii. Probabil 
că este cea mai controversată problemă filozofică cu care avem de-a face 
atunci când luăm în considerare importanţa deplină a providenţei lui 
Dumnezeu, întrebarea este pe atât de simplă pe cât e răspunsul de greu. 
Cum poate un Dumnezeu care e desăvârşit de bun să permită răul în 
creaţia Sa? Este o problemă de teodicee (credinţă în existenţa providenţei 
ca antonim al răului) sau de justificare a lui Dumnezeu pentru un univers 
imperfect. 

John Stuart Mill, printre alţii, susţinea că dată fiind prezenţa răului în 
lume, Dumnezeu sau nu este omnipotent, sau nu este bun. Dacă răul 
există şi Dumnezeu nu-l doreşte dar nici nu-i pune capăt, atunci El nu 
este omnipotent. Dacă El este omnipotent însă permite răului să existe, 
atunci El nu este nici iubitor şi nici bun. în ambele sensuri prezenţa răului 
este fatală Creştinătăţii potrivit spuselor lui Mill. 

în teologie răul este privit ca şi "mister al nedreptăţii”. Creştinismul 


admite existenţa răului. Majoritatea religiilor admit existenţa răului cu 
excepţia câtorva care afirmă că răul e o iluzie. Ştiinţa Creştină de 
exemplu susţine acest lucru. 

Filozoful Leibniz a pus la dispoziţie o faimoasă "teodicee" în care a ajuns 
la concluzia că Dumnezeu a creat cea mai bună dintre toate lumile 
posibile. El n-a ajuns la această concluzie judecând la repezeală. A luat în 
consideraţie mai mulţi factori. Mai întâi a considerat faptul că Dumnezeu 
ar fi putut alege dintre mai multe modele când s-a gândit să creeze 
lumea. Oricare ar fi fost modelul pe care L-a ales, a fost ales potrivit 

cu desăvârşita Sa înţelepciune, omniscienţă şi neprihănire. Oricare alt 
"posibil" model ar fi fost respins. Ne putem gândi la o lume mai bună 
decât cea care există, însă ne lipseşte perspectiva veşnică necesară 
pentru a face judecata finală pe care poate să o facă Dumnezeu. Numai 
Dumnezeu gândeşte sub auspiciile veşniciei. 

în al doilea rând, Leibniz susţine că numai Dumnezeu e perfect şi e 
imposibil ca Dumnezeu să creeze un alt Dumnezeu. Al doilea Dumnezeu 
n-ar mai fi Dumnezeu pentru că prin definiţie, tot ceea ce Dumnezeu 
creează trebuie să fie o creatură. Ar fi o fiinţă dependentă, derivată şi 
neesenţială, nu Dumnezeu. Prin omnipotenţa lui Dumnezeu nu se înţelege 
faptul că Dumnezeu poate face orice, ci că El are putere absolută şi 
autoritate peste ceea ce creează El. 

Mai este ceva ce se ascundea în gândurile lui Leibniz şi care constituie 
punctul critic al teoriei lui. El face o diferenţă între trei tipuri de rău: rău 
moral , rău fizic şi rău metafizic. Răul moral se referă la păcatul fiinţelor 
volitive. Răul fizic se referă la boală sau calamităţi naturale cum ar fi: 
cutremurele sau inundaţiile. Atât răul moral, cât şi cel fizic pornesc de la 
şi sunt rezultatul a ceea ce Leibniz numeşte rău metafizic care are de-a 
face cu fiinţa imperfectă şi are legătură cu mărginirea. Orice e creat sau 
mărginit este o fiinţă de o categorie inferioară celei veşnice şi infinite din 
Dumnezeu. Din moment ce fiinţa mărginită este o formă inferioară fiinţei 
infinite este deci murdară din punct de vedere metafizic sau "rea". îi 
lipseşte perfecțiunea care se găseşte numai în fiinţa lui Dumnezeu. 
Teologii medievali spuneau despre Dumnezeu că este "cea mai perfectă 
fiinţă”. 

Defectul acestei teorii este că face din păcat o consecinţă obligatorie a 
creaţiei sau a mărginirii. Acest lucru vine în contradicţie cu interzicerea 
biblică a păcatului şi promisiunea că Dumnezeu va judeca păcatul. Dacă 
răul moral este o consecinţă obligatorie a răului metafizic atunci apare 
problema vinovăţiei. 

în istoria biblică a creaţiei nu apare nicăieri că omul sau cosmosul au 
creat răul. Mai degrabă scrie că evaluarea divină a lucrării creaţiei a fost 
că "erau foarte bune". Căderea a fost o cădere de la neprihănirea 
originară şi nu o consecinţă obligatorie a creaţiei. 

S-au făcut şi alte încercări de teodicee. Una din cele mai cunoscute este 
dualismul care susţine coexistenţa veşnică a forţelor binelui şi răului. 
Această opinie a avut un rol important în cadrul numeroaselor filozofii şi 
religii orientale. Dualismul afirmă că două forţe opuse şi egale sunt într-o 
luptă cosmică eternă. Acest mod de gândire este abordat şi de creştin 
atunci când Satan e privit ca şi o fiinţă rea egală cu Dumnezeu ca putere 
şi veşnicie. Dualismul este periculos pentru creştin din moment ce face 


din răscumpărare o imposibilitate. Dacă cele două forţe sunt egale şi 
opuse din veşnicie, nu există nici o speranţă ca vre una din ele să 
biruiască. 

Asta înseamnă şi moartea învăţăturii creştine, pentru că nu mai există 
Dumnezeul cel inefabil şi care are ultimul cuvânt, înseamnă şi sfârşitul 
monoteismului deoarece susţine existenţa a cel puţin doi Dumnezei 
diferiţi. 

în ultimul timp, unii teologi au plasat cei doi poli ai binelui şi răului în 
însăşi natura lui Dumnezeu; El oscilează între cei doi poli, zic ei. Astfel că 
Dumnezeu devine ca şi zeul roman Janus care avea două capete ce 
priveau în direcţii opuse. Dumnezeu nu mai este considerat absolut sfânt, 
ci apare o umbră în caracterul Său, de unde vine răul. 

Din păcate, cei mai mulţi teodicieni care caută să explice originea răului 
nasc mai multe întrebări despre acest subiect şi ne lasă cu mai multe 
probleme teologice decât problema răului. Este cazul când tratamentul 
bolii e mai rău decât boala însăşi. 

Natura râului 

Problema răului trebuie abordată punând mai întâi întrebări despre 
natura răului. Catehismul de la Westmister răspunde la 

întrebarea "Ce este păcatul"? cu: "Păcatul este orice lipsă de conformare 
cu legea lui Dumnezeu sau încălcare a legii Lui". Răspunsul conţine un 
cuvânt negativ important: lipsă. Lipsa este o deficiență. Acest cuvânt a 
fost ales cu grijă de către cei ce au alcătuit catehismul pentru a se potrivi 
definiţiilor clasice despre rău. Atât Augustin cât şi Thomas Aquinas au 
definit răul în termenii absenței sau privării de ceva şi anume a binelui. 
Răul este o lipsă a bunătăţii, negarea binelui. 

Teologii au înţeles că răul este descris în termeni negativi. Vorbim de 
necinste, nedreptate, nelegiuire sau anticrist. Păcatul e înfăţişat ca 
neascultare. Noi nu putem înţelege necinstea decât în comparaţie cu 
cinstea. Tot astfel nedreptatea este definită prin contrast cu dreptatea, 
iar neascultarea pusă în contrast cu ascultarea. S-a spus că răul este 
parazitar; nu poate exista decât ca şi lipsă sau negare a binelui. Augustin 
susţinea că răul e dependent de bine în însăşi definiţia sa. 

Deoarece răul este definit de termeni negativi e tentant să spui că, din 
moment ce răul este o negare, iar absenţa sau lipsa nu poate fi absolută, 
atunci probabil că răul nici nu există. Noi nu putem înţelege un nimic pur. 
Dacă ceva era absolut rău, ar fi fost o negaţie absolută, ceea ce ar fi 
nimic. Sau dacă era o lipsă pură ar fi fost de asemenea nimic. Ne putem 
gândi la bunătate absolută însă nu la rău absolut. 

Ca o protecţie împotriva concluziei că răul nu există, magistrii Reformei 
din sec. al XVI-lea au adăugat un cuvânt figurativ la definiţia clasică a 
răului, numindu-l privatio octuosa. 

Ei au fost de acord că răul este un fel de lipsă însă cu toate acestea este 
real. Există şi e activ. Răul este ceva făcut de factorii morali. Acest "face" 
poate fi activ sau pasiv. Poate fi vorba de păcate prin comitere sau prin 
omitere. Un păcat prin omitere este a omite să faci ceea ce ar trebui să 
faci. Dar chiar şi acest " a nu face " este un fel de a face, deoarece 
înseamnă a face altceva decât ceea ce ar trebui să faci. 

Augustin a susţinut că păcatul sau răul este ceva pe care numai o fiinţă 
bună îl poate face. Aceasta înseamnă că fiinţa 

trebuie să fi fost mai întâi bună înainte de a fi capabilă să facă rău. El 
afirma că Adam a fost creat bun însă nu o bunătate imuabilă. El avea 
capacitatea de a păcătui şi de a nu păcătui. Că el a folosit această 
capacitate de a păcătui ştim aceasta. Ceea ce a vrut Augustin să spună 
deci este că, din moment ce răul este o lipsă a binelui, răul există 
deoarece binele există. 

Singura consolare în urma acestei concluzii este că acei care se plâng că 
răul e o problemă pot face acest lucru dacă au confirmat deja existenţa 
binelui. Dacă nu putem să răspundem în privinţa originii răului, criticul 
are o problemă dublă. Dacă el insistă că răul există atunci trebuie să 
recunoască existenţa binelui. Dacă nu există Dumnezeu atunci el rămâne 
să explice nu numai răul, ci şi binele. 

Aceasta este dilema care conduce pe mulţi sceptici la concluzia că răul, la 
urma urmelor, nici nu există. însă atunci nu există nici bine. Această 
opinie ţine de nihilism şi de ideea că noi trăim într-un univers amoral: nu 
există nici rău, nici bine, numai convenţii şi preferinţe. Acest punct de 
vedere este înrudit cu cel relativist. Relativismul susţine că nu există 
absoluturi cu excepţia absolutului că nu există absoluturi. Potrivit acestei 
filozofii totul este permis. 

Am fost vizitat odată de către o creştină necăjită care mi s-a plâns că fiul 
ei era un ateu convins. Ea m-a rugat să stau de vorbă cu el şi am fost de 
acord ştiind dinainte însă că fiul ei va respinge această întâlnire. El a 
venit totuşi, având o atitudine ostilă şi evident lipsit de orice dorinţă de a 
fi acolo. L-am întrebat ce crede el despre vederile mamei sale. El s-a 
plâns că mama sa încerca întotdeauna să-i bage pe gât religia ei. L-am 
întrebat de ce nu-i plăcea acest lucru. El mi-a spus că fiecare are dreptul 
să decidă pentru el şi să facă ce vrea. Atunci, i-am zis eu, de ce te plângi 
de comportarea mamei tale? Ea nu are dreptul să facă ce doreşte? I-am 
explicat că mama lui, fiind o creştină convinsă, era chemată să fie 
sensibilă faţă de el şi nu să-1 constrângă. Din punct de vedere creştin el 
ar fi avut anumite motive să se plângă, însă potrivit "eticii" sale el nu avea 
nici 

un motiv. Ela înţeles aceasta. 

Majoritatea relativiştilor sunt doar relativ relativişti. Aceasta înseamnă că 
ei doresc să-şi exprime propriile lor opinii şi tolerează opiniile altora... 
până când acestea vin în conflict cu propriile lor opinii. lată de ce Kant 
susţinea că existenţa lui Dumnezeu era o necesitate practică pentru 
supraviețuirea civilizaţiei. Fără nişte standarde pentru comportamentul 
uman s-ar ajunge la anarhie morală, o situaţie în care societatea nu poate 
supravieţui pentru mult timp. 

Toate civilizațiile au anumite standarde. Probabil că acestea sunt doar 
nişte simple convenţii sau preferinţe ale celor ce deţin puterea. Dacă e 
aşa şi aceste preferinţe nu sunt nişte standarde generale pentru a fi 
respectate, atunci e clar că cineva e tiranizat. Nietzsche susţinea că 
aceste standarde şi reguli sunt doar nişte convenţii pe care le urmează 
oamenii antrenati într-o "moralitate de turmă" deoarece ei nu sunt destul 
de inteligenţi sau curajoşi să le încalce. 

Totuşi, trebuie să recunoaştem că necesitatea practică nu e o dovadă 


suficientă pentru existenţa lui Dumnezeu. Probabil că nihilistul are 
dreptate. Nu există Dumnezeu. Nimic nu e rău sau bine, iar noi trăim 
într-o junglă cosmică. Nu cred asta. Sunt convins că pot fi aduse 
argumente solide şi convingătoare în sprijinul existenţei lui Dumnezeu, a 
binelui şi a răului. însă cel puţin îl admir pe nihilistul adevărat pentru 
faptul că nu copiază alternativele prosteşti cum fac umaniştii, care vor să- 
şi aibă partea şi s-o şi mănânce. Umanistul pune accent pe demnitatea 
umană şi pe importanţa diferitelor virtuţi, iar în acelaşi timp afirmă că noi 
suntem accidente cosmice. Noroiul nu are virtute şi nici un umanist nu 
poate aduce un motiv convingător pentru a demonstra de ce o fiinţă 
umană ar avea vreun drept, deoarece în primul rând nu are un fundament 
care să justifice vreun drept. El are numai sentiment, ceea ce nu 
dovedeşte nimic decât starea emoţională a celui care îşi declară în mod 
deschis poziţia. 

Răspunsuri grele 

Adeseori aud pe unii creştini dând răspunsuri simple la problema răului; 
ei afirmă degajat că răul îşi are originea în voinţa liberă a omului. Eu 
numesc aceasta un răspuns superficial deoarece nu pătrunde până la 
rădăcina problemei, în Scriptură scrie clar că omul a ales răul şi nu binele 
în grădina Eden. însă nu explică cum o fiinţă care a fost creată bună a 
ales răul. Să vedem deci descrierea biblică a căderii: 

"Sarpele era mai şiret decât toate fiarele câmpului pe care le făcuse Domnul Dumnezeu. 
El a zis femeii: "Oare a zis Dumnezeu cu adevărat: "Să nu mâncaţi din toţi pomii din 
grădină?" Femeia a răspuns şarpelui: "Putem să mâncăm din rodul tuturor pomilor din 
grădină!" Dar despre rodul pomului din mijlocul grădinii, Dumnezeu a zis: "Să nu mâncaţi 
din el şi nici să nu vă atingeţi de el, ca să nu muriţi". Atunci şarpele a zis femeii: "Hotărât 
că nu veţi muri: dar Dumnezeu ştie că, în ziua când veţi mânca din el, vi se vor deschide 
ochii şi veţi fi ca Dumnezeu, cunoscând binele şi răul". Femeia a văzut că pomul era bun 
de mâncat şi plăcut de privit şi că pomul era de dorit ca să deschidă mintea cuiva. A luat 
deci din rodul lui şi a mâncat; a dat şi bărbatului ei, care era lângă ea şi bărbatul a 
mâncat şi el. Atunci li s-au deschis ochii la amândoi; au cunoscut că erau goi, au cusut 
laolaltă frunze de smochin şi şi-au făcut şorţuri din ele" (Gen.3:1-7). 

Textul spune că Adam şi Eva au ales să facă ceva ce Dumnezeu le 
poruncise să nu facă. Acţiunea lor dovedeşte cu prisosinţă că ei erau 
capabili de a o face. întrebarea e: De ce au făcut-o? Şi cum au putut face 
acest lucru? Sunt date diferite explicaţii. Prima e că şarpele i-a silit să o 
facă ("diavolul i-a determinat să o facă" scuză). Această explicaţie are 
două probleme serioase. Prima e că nu scrie în Scriptură că ei au fost 
victimele constrângerii. A doua e că, dacă ei erau forţaţi să se facă 
vinovaţi, atunci ar fi fost vina şarpelui şi nu a lor. Ei nu ar fi fost făcuţi 
responsabili pentru ceva care au fost forţaţi de către Satan să facă. 

A doua explicaţie este că ei au fost înşelaţi de către Satan* 

Scriptura spune într-adevăr că Satan e subtil, viclean şi înşelător şi poate 
fi extrem de amăgitor. într-adevăr el este Marele înşelător. Problema cu 
această explicaţie este atribuirea vinovăţiei unor victime nevinovate ale 
înşelăciunii. Dacă Adam şi Eva erau în totalitate înşelaţi ei ar fi păcătuit 
din ignoranță, într-adevăr înşelătoria a avut loc. Satan le-a spus că dacă 
vor mânca din fructul oprit vor fi ca Dumnezeu şi nu vor muri. Ambele 
afirmaţii erau minciuni. Ei au mâncat şi nu au fost ca Dumnezeu. Au 
mâncat şi au murit. 

Reiese clar din text că n-au putut folosi ignoranţa drept scuză. Li s-a spus 
clar ceea ce a poruncit Dumnezeu şi ceea ce a interzis El. Ei au acţionat 
în deplină cunoştinţă de cauză şi n-au putut spune că au fost înşelaţi în 
totalitate. 

Revenim deci la voinţa liberă. Suntem de acord că Adam şi Eva au ales 


liber sa pacatuiasca insa întrebarea ramane: De ce? Evident că au 
păcătuit pentru că au vrut să păcătuiască. Au avut dorinţa să păcătuiască. 
însă dorinţa de a păcătui e deja păcat. Au comis un păcat pornind de la o 
dorinţă păcătoasă. Fără acea dorinţă ei nu ar fi păcătuit. Dacă ei ar fi 
acţionat împotriva dorinţei lor atunci s-ar fi împotrivit propriei lor voințe, 
iar alegerea n-ar mai fi fost o alegere liberă. Dacă acţiunea a fost într- 
adevăr liberă şi ei au acţionat conform dorinţei lor, atunci înseamnă că 
trebuie să fi avut o dorinţă rea sau o înclinaţie spre rău de la care să fi 
pornit. De unde să fi venit? A fost acolo de la început? Dumnezeu a pus în 
ei o dorinţă rea? Dacă El a făcut-o, cum a putut să-i considere vinovaţi? 
Dacă nu a pus-o El în ei atunci de unde a venit? 

Acestea nu sunt întrebări simple care să primească răspunsuri 
superficiale sau uşoare. Nu ştiu soluţia la problema răului. Şi nici nu 
cunosc pe cineva care să aibă soluţia. Niciodată nu am fost satisfăcut de 
nici una din teoriile teodicienilor. Aceasta nu înseamnă că problema e 
nerezolvabilă, iar întrebarea este fără răspuns. Poate că în viitor 
problema va fi rezolvată. Capacitatea mea de a identifica problema nu e o 
soluţie la problema respectivă. Diagnosticele sau analizele nu înseamnă 
Providența şi problema răului 

vindecare. 

Nu înseamnă însă că nu am ajuns la nişte concluzii în această problemă. 
Am constatat că răul e real, că răul e dependent de bine pentru a-l putea 
defini şi că răul trebuie definit ca lipsă şi negaţie. Cea mai importantă 
concluzie este că ceea ce e rău trebuie să fi fost mai întâi bine, sau răul n- 
ar exista. 

Trebuie să fim foarte atenţi aici. A spune că e bine că răul există nu e 
acelaşi lucru cu a spune că răul e bun. A spune că răul în sine e bun este 
greşit, după cum afirmă şi Scriptura. Răul e rău. însă a zice că e bine că 
răul există înseamnă a declara că Dumnezeu e bun şi că providenta Lui se 
întinde peste toate lucrurile, inclusiv peste rău. Dumnezeu e suveran şi 
peste rău şi El poate oricând ca dintr-un rău să facă să iasă ceva bun şi să 
folosească răul în împlinirea scopurilor Sale sfinte. 

Când spun că e bine că există răul vreau să spun că răul n-ar putea exista 
nici o secundă dacă n-ar fi îngăduit de providenta lui Dumnezeu. 

Că Dumnezeu îngăduie, permite sau hotărăşte să existe răul înseamnă că 
El consideră bun acest lucru. El hotărăşte numai ceea ce doreşte să aibă 
loc. Dorinţa Lui e absolut dreaptă. Dacă El doreşte ca răul să existe şi n- 
ar exista dacă El n-ar dori aceasta, atunci trebuie să deducem că în sfatul 
Său tainic El are motive întemeiate să lase răul să existe. Motivația Lui în 
toate lucrurile este o motivaţie bună. El doreşte ceea ce doreşte potrivit 
bunei Lui plăceri. Nu e o plăcere rea să fii găsit în El sau în voia Lui. Răul 
e real şi e rău. însă răul e proxim, nu ultim. El nu este răspunsul final al 
lui Dumnezeu care face ca toate lucrurile să lucreze potrivit voii Sale 
imprevizibile dar drepte. 

Răul este o problemă pentru creştinism însă nu una fatală, în toate 
lucrurile trebuie să interpretăm necunoscutul în lumina a ceea ce 
cunoaştem şi nu ceea ce cunoaştem în lumina a ceea ce nu cunoaştem. 
Ceea ce cunoaştem e că Dumnezeu există şi 

e bun. Ceea ce mai cunoaştem e că noi păcătuim şi numai Dumnezeu 
poate rezolva problema aceasta şi că a şi rezolvat-o în Cristos. Mai ştim 
că păcatul nu este o consecinţă obligatorie sau necesară a mărginirii 


deoarece în cer noi încă vom fi mărginiţi şi nu vom păcătui. Acolo noi ne 
vom bucura de cel mai grozav cer cu putinţă. 


Toate lucrurile lucreaza 
înspre bine 


Am văzut că e rău să numeşti răul bine şi binele rău. Această afirmaţie 
are rolul de a evita confuzia între cele două. Totuşi, făcând distincţia între 
cele două, între ceea ce e proxim şi apropiat şi ceea ce e ultim şi 
îndepărtat, putem spune că e bine că există rău. Care sunt implicaţiile 
acestei afirmaţii? 

Noi ţinem adesea seminarii pe tema providenţei lui Dumnezeu. în timpul 
acestor seminarii întreb ascultătorii cum s-ar simţi dacă Domnul Cristos 
ar intra în clasă şi ar spune că din acel moment nimic rău nu ni se va mai 
întâmpla. Toţi se grăbesc să spună că s-ar simţi extrem de uşuraţi. 

Un astfel de anunţ din partea lui Cristos ne-ar elibera de îngrijorare şi 
teamă. Frica şi îngrijorarea sunt două aspecte ale vieţii care ne afectează 
pe toţi. Ne face neliniştiţi şi lasă urme ale stresului atât în trupurile cât şi 
în sufletele noastre. Dar viaţa fără teamă şi îngrijorare ar fi o delectare. 
Este interesant că porunca cel mai adesea folosită de Isus pentru a 
interzice ceva a fost: "Nu vă temeţi". Chiar şi atunci când avem motive să 
nu fim îngrijoraţi şi neliniştiţi, acestea totuşi apar. Esenţa fricii şi a 
îngrijorării este că ni se va întâmpla ceva rău, că vom suferi din cauza 
unei boli, a unei răni, a unui accident sau a lipsei de bani sau că vom 
suferi ca urmare a unei fapte rele a cuiva sau a consecinţelor propriilor 
noastre fapte. 

Toate lucrurile lucrează spre bine 

A trăi într-un mediu în care nu există rău de nici un fel, fie 

el fizic sau moral, ar însemna să trăieşti în "cer". însă deocamdată noi 
trăim pe pământ şi nu în cer. Noi suntem încă în valea lacrimilor şi 
umblăm prin valea umbrei morţii unde ne temem de rău în ciuda 
încurajării psalmistului. David a putut spune că nu se temea de nici un 
rău pentru că a putut spune şi că Dumnezeu era cu el. Siguranţa 
prezenţei lui Dumnezeu era cea care-i risipea frica. în spatele poruncii lui 
Isus "Nu vă temeţi" era motivul îndepărtării fricii:"Căci Eu sunt cu voi”. 
Isus nu a venit în trup în mijlocul clădirii bisericii noastre să ne anunţe că 
din acea zi nu ni se va întâmpla nici un rău. însă în alt sens El a făcut-o. în 
şi prin cuvintele apostolilor noi avem promisiunea lui Cristos că nu ni se 
va întâmpla nici un rău. Cum aşa? Pentru a da un răspuns să ne 
îndreptăm atenţia spre unul din cele mai cunoscute şi mai încurajatoare 
texte din Noul Testament: 

"Pe de altă parte ştim că toate lucrurile lucrează împreună spre binele 
celor ce iubesc pe Dumnezeu şi anume, spre binele celor ce sunt chemaţi 
după planul Său" (Rom.8:28). 

Observăm că Pavel nu spune aici că toate lucrurile care ni se întâmplă 
sunt bune. De fapt, ni se întâmplă lucruri rele. Lucruri dureroase care ne 
zdrobesc. Lucruri care ne lasă în suflet răni şi urme, care ne aduc 
amărăciune. Totuşi aceste lucruri rele care ni se întâmplă lucrează 
împreună spre binele nostru. Cu alte cuvinte, la urma urmei e bine că ni 
se întâmplă aceste lucruri. 


Patru categorii de realităţi 


Din nou vreau să subliniez importanţa faptului de a nu confunda binele şi 
răul. Am spus mai înainte că este rău să numeşti răul bine sau binele rău. 
Acest lucru înseamnă necinste morală. însă dacă ne oprim atenţia asupra 
diferenţei dintre proxim şi îndepărtat noi vedem totul dintr-un alt unghi. 
Dr. John Gerstner a remarcat patru categorii de realităţi: 1) bine bun; 2) 
bine rău; 3) rău rău; 4) rău bun. 

Toate lucrurile lucrează spre bine 

Binele bun este bun în sensul final, de bază. Este bunătatea aşa cum o 
percepe Biblia, care spune că nici unul nu face bine, toţi au păcătuit (vezi 
Romani 3). însă din alt punct de vedere oamenilor li se spune că fac 
lucruri bune. Isus nu a fost de acord cu tânărul bogat când acesta L-a 
numit bun, deoarece tânărul spusese aceasta fără să ştie cu cine vorbea. 
într-adevăr Isus era bun, iar binele pe care-l făcea era un bine bun . 
Pentru ca o faptă să fie considerată bună în ochii lui Dumnezeu trebuie să 
aibă două calităţi. Prima este că trebuie să se conformeze în aspectul 
exterior legii lui Dumnezeu. lar a doua este că trebuie să fie motivată de 
o dragoste adevărată pentru Dumnezeu. Prima poruncă spune să iubeşti 
pe Dumnezeu cu toată inima. O astfel de dragoste pură nu se găseşte în 
inimile unor fiinţe căzute. Din acest motiv Augustin numea faptele 
noastre bune "imperfecţiuni strălucite". Dacă noi ne conformăm în 
exterior legii lui Dumnezeu şi totuşi o facem din motive lipsite de 
dragostea perfectă a lui Dumnezeu, această lipsă îşi pune amprenta 
asupra perfecțiunii lucrării făcute de noi. Binele bun deci nu numai că 
împlineşte legea lui Dumnezeu, dar porneşte dintr-o dragoste pentru 
Dumnezeu perfectă. 

Binele rău este acel bine care în exterior se conformează legii lui 
Dumnezeu însă are o motivaţie rea. Calvin de exemplu, spunea că păgânii 
pot face fapte de "virtute cetăţenească" după cum le numea el - fapte de 
caritate sau de dreptate care au doar un aspect exterior. Un păgân 
conduce uneori maşina încadrându-se în limitele de viteză. El face acest 
lucru nu pentru că are o dorinţă profundă de a-L. onora pe Dumnezeu şi a- 
I arăta dragostea lui pentru El respectând legile. El are propriile lui 
motive. Poate că încearcă să evite o amendă sau poate că îi place pur şi 
simplu să conducă mai încet. El acţionează călăuzit de "lumina interesului 
propriu" după cum îl numea Jonathan Edwards. Interesul său sau 
motivele sale sunt egocentriste, nu îl au pe Dumnezeu în centru. întâlnim 
acest exemplu şi în cazul faptelor "bune" ale credincioşilor. 

Răul rău poate fi definit ca şi răutate, care nu conţine nimic binefăcător 
în el. Este rău în totalitate. Este rău în adevăratul şi deplinul sens al 
cuvântului. Păcatul pe care păcătosul nepocăit îl comite este încărcat cu 
ziua mâniei lui Dumnezeu când el sau ea va experimenta plinătatea 
judecății drepte a lui Dumnezeu. Răul rău nu constituie un câştig pentru 
cel sau cea care îl comite. 

Ceea ce ne interesează pe noi mai mult e categoria răului bun, pentru ca 
să înţelegem promisiunea lui Pavel când spune că "toate lucrurile 
lucrează împreună spre binele celor ce iubesc pe Dumnezeu şi sunt 
chemaţi după planul Său". Răul pe care noi îl experimentăm este 
răscumpărat în providenţa lui Dumnezeu. Aceasta înseamnă că 
Dumnezeu face să iasă binele din răul pe care-l experimentăm. Repet, a 
spune că toate lucrurile lucrează spre bine nu e acelaşi lucru cu a spune 
că toate lucrurile care ni se întâmplă, în ele însele, sunt lucruri bune. 


Totuşi, dacă aceste lucruri lucrează împreună spre bine, până la urmă 
este bine ce ni se întâmplă. Aceste lucruri rele sunt într-adevăr lucruri 
rele. Dar ele sunt doar pentru moment lucruri rele, în ultimă instanţă 
însă ele lucrează spre binele nostru, deci sunt un rău bun. Se dovedesc a 
fi binecuvântări mascate. 

Adesea aceste "binecuvântări" sunt atât de bine deghizate încât cu greu 
am putea vedea ceva bun în ele. Noi nu înţelegem cu nimic mai mult 
sfatul tainic al lui Dumnezeu, decât 1-a înţeles Iosif care a îndurat atâtea 
lucruri rele. Ceea ce avem este o promisiune divină că aceste lucruri rele 
din cadrul providenţei lui Dumnezeu sunt folosite de către Dumnezeu 
pentru binele nostru. Binecuvântările pot fi foarte ascunse de masca lor, 
însă fără nici un dubiu ele sunt binecuvântări. 

Binecuvântare şi necaz 

Necazul există însă este temporar. Pentru un creştin fiecare necaz se 
dovedeşte a fi în cele din urmă o binecuvântare. 

Toate lucrurile lucrează spre bine 

Teoretic e uşor să înţelegi premisele care stau la baza afirmației că toate 
lucrurile lucrează spre binele celor ce iubesc pe Dumnezeu şi sunt 
chemaţi după planul Său, însă să experimentezi pe pielea ta aceste 
cuvinte e altceva. Este una din cele mai grele sarcini pentru un creştin. 
înseamnă nu numai să crezi în Dumnezeu, ci să-L şi crezi pe Dumnezeu. 
într-adevăr, noi putem fi încrezători că nimic rău nu ni se va întâmpla 
dacă-l aparţinem lui Cristos. Aceasta nu înseamnă că nu ni se va 
întâmpla nimic dureros. Inimile noastre pot fi zdrobite de mii de ori în 
această lume, iar trupurile noastre distruse de dureri. însă aceste lucruri 
fac parte din focul cuptorului purificator, creuzetul împărăției lui 
Dumnezeu. 

Când Augustin a îmbătrânit, el a avut ocazia de a vedea năvălirea 
barbarilor împotriva Imperiului Roman. El s-a temut ca ostile prădătoare 
să nu distrugă lucrarea pentru care s-a ostenit atât. A venit înaintea lui 
Dumnezeu în rugăciune şi a rostit o rugăciune compusă din trei părţi. în 
primul rând a cerut ca poporul lui să fie ocrotit de dezastrul cu care se 
putea sfârşi năvălirea barbară. în al doilea rând a cerut ca, dacă nu era 
voia lui Dumnezeu să se întâmple ceea ce ceruse, să i se dea harul de a 
accepta acest lucru. Şi în final s-a rugat ca în ambele cazuri Dumnezeu 
să-l ia acasă cât mai curând. E clar că Augustin a fost un om carea 
crezut Romani 8:28. 

în contrast cu axioma conform căreia pentru un creştin fiecare necaz se 
dovedeşte a fi în cele din urmă o binecuvântare este necazul persoanei 
nepocăite care nu regretă nimic. Pentru acea persoană fiecare 
binecuvântare este un necaz mascat. Dumnezeu în harul Său toarnă 
binecuvântări din belşug peste necredincioşi. Ei îşi datorează existenţa 
îndelungei Lui răbdări, însă în ciuda acestei bunătăţi, cei care sunt 
nepocăiţi se răzvrătesc în continuare împotriva Lui şi trăiesc în aceeaşi 
stare de nerecunoştinţa. Această ingratitudine stă la baza sentinţei lui 
Dumnezeu împotriva lor, după cum vedem în Romani: 

"Mânia lui Dumnezeu se descoperă din cer împotriva oricărei necinstiri a 
lui Dumnezeu şi împotriva oricărei nelegiuiri a 

oamenilor, cari înăbuşe adevărul în nelegiuirea lor. Fiindcă ce se poate cunoaşte 
despre Dumnezeu, le este descoperit în ei, căci le-a fost arătat de Dumnezeu. în 
adevăr, însuşirile nevăzute ale Lui, puterea Lui veşnică şi dumnezeirea Lui, se 
văd lămurit de la facerea lumii, când te uiţi cu băgare de seamă la ele în lucrurile 


făcute de El. Aşa că, nu se pot dezvinovăţi; fiindcă, măcar că au cunoscut pe 
Dumnezeu, nu L-au proslăvit ca Dumnezeu, nici nu I-au mulţumit; ci s-au dedat la 
gânduri deşarte şi inima lor fără pricepere s-a întunecat" (Rom. 1:18-21). 

Acest text prezintă acuzaţia universală: omul firesc refuză să-L slăvească pe 
Dumnezeu sau să-l mulţumească; această atitudine nerecunoscătoare e păcat şi 
provoacă mânia lui Dumnezeu. Această mânie este sporită cu fiecare act de 
nerecunoştinţa faţă de bunăvoința lui Dumnezeu. în această privinţă cu cât 
persoana nepocăită primeşte mai mult har şi bunătate din mâna Providenţei, cu 
atât îi condamnă mai mult aceste binecuvântări. Există o limită a îndelungei Lui 
răbdări, după cum le spunea şi Pavel atenienilor: 

"Dumnezeu nu ţine seama de vremurile de neştiinţă şi porunceşte acum tuturor 
oamenilor de pretutindeni să se pocăiască, pentru că a rânduit o zi, în care va 
judeca lumea după dreptate, prin Omul, pe care L-a rânduit pentru aceasta şi 
despre care a dat tuturor oamenilor o dovadă netăgăduită prin faptul ca L-a 
înviat din morţi" (Fapte 17:30-31). 

Ziua judecății marchează ziua în istoria răscumpărării când umanităţii i se va 
cere socoteală de atitudinea ei faţă de îndurările lui Dumnezeu. în această zi 
binecuvântările primite de cel nepocăit vor deveni necazuri iar necazurile, celui 
credincios vor fi văzute ca şi binecuvântări. 

Să înduri râul de dragul lui Dumnezeu 

în cartea sa, "Charity and Its Fruits" (Dragostea creştină şi roadele ei), 
Jonathan Edwards are în vedere atitudinea pe care ar trebui s-o aibă 
creştinii vizavi de calomniile şi 

persecuțiile îndreptate împotriva lor. El îşi concentrează atenția asupra 
valorii unei astfel de suferințe personale când este comparată cu valoarea 
recompensei care vine în urma suferirii unor astfel de lucruri. El 
reaminteşte cititorului de învățătura lui Isus cu privire la valoarea 
sufletului fiecărui individ în parte în comparatie cu tot ce i-ar putea oferi 
această lume. Ce ar da un om în schimbul sufletului său ? Isus a pus 
această întrebare: "Şi ce ar folosi unui om să câştige toată lumea, dacă şi- 
ar pierde sufletul?" (Mat. 16:26) 

Această întrebare venită din gura lui Cristos e retorică; răspunsul este 
evident: nu i-ar folosi nimic. în ciuda tuturor bogățiilor din lume, linia 
sfârşitului e trasă cu roşu şi proprietarul e falit. Binecuvântările sale 
materiale au devenit necazuri spirituale deoarece el şi-a negociat sufletul 
în schimbul acestor bunuri. O astfel de tranzacţie faustiană nu e deloc o 
afacere, deoarece marfa primită în schimb n-are nici o valoare în 
comparaţie cu valoarea articolului negociat. 

în schimb, Edwards reaminteşte cititorului că din momentul în care 
sufletele noastre sunt în siguranţă în Cristos şi noi am primit cea mai 
grozavă bogăţie pe care cineva o poate avea, ce necaz ar putea să ni se 
întâmple ca să distrugă starea binecuvântată a poziţiei noastre ? Ceea ce 
am putea pierde în această lume atacați fiind de diavol, de fire şi de 
lumea aceasta sunt starea noastră fizică şi materială. Ne putem pierde 
slujba, sănătatea, lucrurile materiale, chiar şi reputaţia în mâinile 
duşmanilor noştri. Toate acestea sunt îngrozitoare pentru noi şi noi 
trudim din greu pentru a ne proteja împotriva unor astfel de pierderi. 
însă ei nu pot distruge sufletele noastre şi fericirea pe care Tatăl a 
pregătit-o pentru noi de la întemeierea lumii. Acest adevăr l-a susţinut pe 
Alexander Solzhenitsyn în timpul prizonieratului, a torturii şi a lipsurilor 
din lagărul rusesc. El ştia că cei ce-l chinuiau puteau să-i ia viaţa şi să-l 
facă să sufere însă nu-i puteau atinge sufletul. 

Mulţi creştini au fost chemaţi să sufere mult "rău" în această lume. Deşi 
nu a fost niciodată chinuit de mâinile* 

duşmanilor săi, Martin Luther a îndurat mai multă calomnie şi bârfă decât 
oricare alt sfânt din istorie; el a fost unul din cei mai urâţi oameni ai vremii sale. 
Oricine cunoaşte detaliile biografice ale vieţii lui Luther e familiar şi cu chinul 
sufletului său. El nu s-a bucurat de pierderea păcii şi a reputației lui; s-a întristat 
profund când unii din prietenii lui cei mai apropiaţi s-au întors împotriva lui. 
Totuşi el a găsit consolare într-o fortăreață puternică. El a căutat adăpost în 
Dumnezeu. în imnul cu această temă, pe care el 1-a scris, inspirat din Psalmul 
46, Luther scria: "Lăsaţi bogăţiile şi rudeniile. Şi-această viaţă trecătoare o 
lăsaţi". 

Luther era dispus să piardă tot ce avea de dragul evangheliei. Era dispus să 
renunţe la "rudenii" în termeni care se referea atât la familie cât şi la prieteni. El 
era pregătit să renunţe la propria sa viaţă însă nu ar fi renunţat la 
binecuvântarea evangheliei; el era pregătit să atragă mânia întregii lumi 
împotriva lui. însă nu a vrut să-L. piardă pe Cristos. 

Aceasta atitudine faţă de suferirea răului acestei lumi de dragul lui Dumnezeu nu 
i-a caracterizat numai pe Luther, Calvin şi Edwards. Ea i-a caracterizat pe toţi 
sfinţii Vechiului Testament după cum este menţionat şi de autorul cărţii Evrei: 
"Şi ce voi mai zice ? Căci nu mi-ar ajunge vremea, dacă a$ vrea să vorbesc de 
Ghedeon, de Barac, de Samson, de leftaie, de David, de Samuel şi de prooroci! 
Prin credinţă au cucerit ei împărăţii, au făcut dreptate, au căpătat făgăduinţe, au 
astupat gurile leilor, au stins puterea focului, au scăpat de ascuţişul săbiei, s-au 
vindecat de boli, au fost viteji în războaie, au pus pe fugă oştirile vrăjmaşe. 
Femeile şi-au primit înapoi pe morţii lor înviaţi: unii, ca să dobândească o înviere 
mai bună n-au vrut să primească izbăvirea care li se dădea şi au fost chinuiţi. 
Alţii au suferit batjocuri, bătăi, lanţuri şi închisoare; au fost ucişi cu pietre, tăiaţi 
în două cu ferăstrău], chinuiţi; au murit ucişi de sabie, au pribegit îmbrăcaţi cu 
cojoace şi în piei de capre, lipsiţi de toate, prigoniţi, munciţi, -ei, de care lumea 
nu era vrednică - au rătăcit prin pustiuri, prin munţi, prin peşteri şi prin 
crăpăturile pământului" (Evr. 11:32-38). 

Evaluarea Scripturii cu privire la aceşti oameni care, ca şi copii ai 
Providenţei, au suferit "răul bun" de dragul Lui este că lumea nu era 
vrednică de ei. 


Providența şi minunile 

Creştinismul este o credinţă bazată şi înrădăcinată în minuni. Daţi de o 
parte minunile şi va dispărea şi creştinismul. Istoria bisericii este plină de 
astfel de tentative: de la încercările gânditorilor iluminişti de a reduce 
Creştinismul la o formă de naturalism până la vandalismul biblic al sec. al 
XIX-lea; De la liberalismul care încerca să explice minunile biblice cu 
ajutorul unor parabole morale fanteziste şi născocite la programul 
sistematic de "de-mitologizare" al lui Bultmann, atacurile au fost 
necruțătoare. 

Extirparea din relatările biblice a minunilor este un exerciţiu de 
revizionism, un fel de reducționism canonizat. Oamenii culţi ai zilelor 
noastre, fiind ruşinaţi şi intrigaţi de minunile Bibliei au căutat să creeze o 
religie fără ele. Orice fel de religie ar rezulta în acest caz în nici un caz 
nu e creştinismul. Creştinismul stă în picioare sau cade odată cu 
miracolele biblice. Fără minuni nu există Exod. Fără miracole nu există 
înviere, iar fără înviere credinţa noastră e zadarnică. 

Chiar din primul secol, Pavel a trebuit să ducă o luptă cu scepticii 
miracolelor şi supranaturalului. ICor.15 este un exemplu în acest sens. 
Aici Pavel răspunde celor care vor un creştinism fără o înviere 


miraculoasă: 

"Vă fac cunoscut, fraţilor, Evanghelia pe care v-am propovăduit-o, pe care 
aţi primit-o, în care aţi rămas, şi prin care sunteţi mântuiţi, dacă o ţineţi 
aşa după cum v-am propovăduit-o; altfel degeaba aţi crezut. V-am învăţat 
înainte de toate, aşa cum am primit şi eu: că Hristos a murit pentru 
păcatele noastre, după Scripturi; că a fost îngropat şi a înviat a treia zi, 
după Scripturi; şi că S-a arătat lui Chifa, apoi celor-doisprezece. După 
aceea S-a arătat la peste cinci sute de fraţi, dintre care cei mai mulţi sunt 
ezeu 

încă în viaţă, iar unii au adormit. în urmă s-a arătat iui Iacov, apoi tuturor 
apostolilor. După ei toţi, ca unei stârpituri, mi s-a arătat şi mie. Căci eu sunt cel 
mai neînsemnat dintre apostoli; nu sunt vrednic să port numele de apostol 
fiindcă am prigonit biserica lui Dumnezeu. Prin harul lui Dumnezeu sunt ce sunt. 
Şi harul Lui faţă de mine n-a fost zadarnic; ba încă am lucrat mai mult decât toţi; 
totuşi nu eu, ci harul lui Dumnezeu, care este în mine. Astfel dar, ori eu, ori ei, 
noi aşa propovăduim şi voi aşa aţi crezut. lar dacă se propovăduieşte că Cristos a 
înviat din morţi, cum zic unii dintre voi, că nu este o înviere a morţilor? Dacă nu 
este o înviere a morţilor, nici Cristos n-a înviat. Si dacă n-a înviat Cristos, atunci 
propovăduirea noastră este zadarnică şi zadarnică este şi credinţa noastră. Ba 
încă noi suntem descoperiţi şi ca martori mincinoşi ai lui Dumnezeu; fiindcă am 
mărturisit despre Dumnezeu că El a înviat pe Cristos, când nu L-a înviat, dacă 
este adevărat că morţii nu înviază. Căci dacă nu înviază morţii, nici Cristos n-a 
înviat. Şi dacă n-a înviat Cristos, credinţa noastră este zadarnică, voi sunteţi încă 
în păcatele voastre" (1 Cor.15:1-17). 

în această lungă disertaţie, Pavel susţine cu tărie Evanghelia şi apoi încurajează 
cititorii să se ţină tare de ea. El vorbeşte de o "tradiţie" care a fost transmisă prin 
apostoli. Este tradiţia apostolică, care este însăşi temelia bisericii. Tradiţia pe 
care o are în vedere Pavel este învierea lui Cristos, care arată împlinirea 
Scripturilor şi care a fost confirmată de mărturia apostolilor, în calitate de 
martori oculari. 

După ce prezintă un rezumat al acestei mărturii, Pavel se adaugă pe sine pe lista 
martorilor învierii lui Cristos. Apostolul arată apoi consecinţele unui creştinism 
fără miracole şi mai ales fără miracolul învierii. Penultima concluzie a 
argumentului său o găsim în versetul 17: "Dacă n-a înviat Cristos, credinţa 
voastră este zadarnică". 

Pavel subliniază zădărnicia făuririi unei credinţe creştine fără minuni, deoarece 
învierea lui Cristos cu siguranţă intră în categoria "minunilor". Dar, ce este mai 
exact, acesta categorie a minunilor? Ce înţelegem prin minuni? Există multă 
confuzie în privinţa acestui concept. Unii susţin că minunile au avut loc 

în vremurile biblice, însă nu mai au loc astăzi. Alţii spun că n-au fost minuni nici 
în vremurile biblice şi nu sunt nici astăzi. Iar alţii susţin că au avut loc minuni în 
vremurile biblice şi încă mai au loc. 

O parte a problemei cu care ne confruntăm în privinţa acestor opinii este 
dezacordul în privinţa naturii minunilor. Naturaliştii resping minunile, deoarece 
ei prin definiţie resping supranaturalul şi privesc minunile ca pe nişte intruşi din 
lumea supranaturalului pe care ei îl neagă în mod absolut. Naturaliştii au un 
punct de vedere care nu permite nici măcar posibilitatea existenţei minunilor. 
Această atitudine se loveşte cap în cap cu creştinismul biblic şi implică o dispută 
între două puncte de vedere total diferite. 

| £ Chiar şi în cadrul creştinismului se pune problema lume 

dacă minunile care au avut loc în vremurile biblice mai au loc şi astăzi sau nu. 
Problema se complică din cauza diferitelor sensuri ale cuvântului minune. Cei 
implicaţi în această polemică sunt de acord cu câteva puncte: 1) Dumnezeu în 
guvernarea Sa providenţială a universului poate face minuni. Nu există îndoială 
în privinţa posibilităţii ca Dumnezeu să lucreze într-un mod ce diferă de modul 
obişnuit de a lucra în providenţa Sa. 2) Dumnezeu a făcut într-adevăr minuni în 


trecut, după ii cum ne relatează Biblia. 3) Minunile sunt lucrările supranaturale 
ale lui Dumnezeu şi Dumnezeu încă lucrează în mod supranatural şi astăzi. Toţi 
acei care au păreri diferite la 

întrebarea dacă Dumnezeu încă mai face minuni sunt de acord tt- ~ ~ 

insa asupra acestor puncte. 

Aici intervine definiţia minunii, care este decisivă. Unii oameni, în mod 
simplist, numesc minuni toate lucrările care au ca şi cauză ultimă puterea 
lui Dumnezeu. De exemplu, auzim adesea spunându-se că naşterea unui 
bebeluş este o minune. Desigur că naşterea unui prunc este un lucru 
copleşitor, care inspiră respect, teamă şi uimire. îţi atrage atenţia asupra 
uluitoarei realităţi a vieţii în sine. însă nu e ceva cu totul neobişnuit în 
ceea ce priveşte naşterea unui bebeluş. 

Milioane de astfel de evenimente au loc în fiecare zi în toată lumea. în 
termeni biblici naşterea unui copil nu intră în categoria teologică a 
minunilor. 

Suntem de acord că minunile sunt evenimente supranaturale. însă se 
pune întrebarea dacă toate evenimentele supranaturale sunt minuni? Unii 
spun că orice eveniment supranatural determinat de Dumnezeu este o 
minune. Luther, de exemplu, numea minunea: lucrarea divină de 
renaştere, de reînviere spirituală, lucrarea supranaturală a Duhului Sfânt 
făcută imediat în sufletul fiinţei umane. Nu vreau să spun prin imediat 
"instantaneu" (deşi e adevărat şi aceasta), însă e mai degrabă o lucrare 
pe care Dumnezeu şi Duhul Sfânt o fac fără ajutorul vreunui om. El nu 
depinde de cauze secundare pentru a produce acest efect, ci realizează 
această transformare spirituală a sufletului prin puterea Sa proprie şi în 
mod direct. 

Cauza pentru care nu se ajunge la un acord în privinţa definiţiei minunii 
este că Biblia nu foloseşte doar un cuvânt care să însemne în mod strict 
minune în limba noastră. Bineînţeles că unele traduceri ale Bibliei conţin 
cuvântul minune, însă aceasta depinde de alegerea traducătorului în 
privinţa terminologiei. Noţiunea de miracol derivă din trei termeni biblici 
diferiţi, care pot fi traduşi prin "semne", "puteri" şi "minuni". Conceptul 
teologic de miracol este apoi extrapolat din modul în care sunt utilizaţi în 
Biblie aceşti termeni. 

Mai exact, termenii semne, puteri şi minuni nu sunt sinonimi şi nu e 
indicat să-i interschimbăm, deşi deseori aceşti termeni au înţelesuri 
foarte apropiate. 

Lucrările extraordinare ale lui Dumnezeu relatate în Scriptură dovedesc 
clar puterea Lui. Ele provoacă mirarea celor ce nu le văd. Unul din cele 
mai folosite cuvinte care însoţeşte descrierile minunilor lui Cristos este 
cuvântul uimit sau surprins. Cuvântul semn este folosit adesea pentru 
lucrările lui Isus în special în Evanghelia lui loan. Un semn este ceva care 
arată sau îţi îndreaptă atenţia dincolo de el însuşi, spre altceva. Pentru ca 
un eveniment să fie considerat un semn trebuie să 


aibă "semnificaţie"; trebuie să indice ceva dincolo de el însuşi. 

Când ne gândim la scopul minunilor biblice observăm că sunt mai multe. 
Dumnezeu a făcut minuni pentţu a-i elibera pe israeliți din robia 
egipteană. Isus Şi-a folosit minunile pentru a alina suferinţa, pentru a da 
vedere orbilor şi surzilor auzul etc. însă aceste scopuri de moment nu au 


epuizat scopurile lucrărilor Lui. Ele au slujit şi ca semne. Ele dovedeau şi 
altceva decât rolul pe care-l aveau în acel moment. Unul din cele mai 
importante roluri ale minunilor biblice, dacă nu cel mai important dintre 
toate, a fost de a fi o dovadă a revelării lui Cristos. Ele au asigurat ceea 
ce John Locke numea "creditul iniţiatorului". 

Unul din aceste exemple e relatat în Noul Testament în cadrul întâlnirii 
dintre Nicodim şi Isus: 

"între farisei era un om cu numele Nicodim, un fruntaş al ludeilor. Acesta 
a venit la Isus, noaptea şi I-a zis: "învăţătorule, ştim că eşti un învăţător 
venit de la Dumnezeu căci nimeni nu poate face semnele pe care le faci 
Tu, dacă nu este Dumnezeu cu el" (loan 

3:1-2). 

Deşi textul care relatează ceea ce a spus Nicodim e inspirat de Duhul lui 
Dumnezeu, nu putem deduce de aici că opinia lui Nicodim privitoare la 
Isus a fost inspirată sau că concluzia lui e adevărată. Deşi Nicodim şi-a 
exprimat opinia sa failibilă cu privire la această problemă, concluzia sa 
este în concordanţă cu Biblia. El a ajuns la concluzia că Isus era un 
învăţător trimis de Dumnezeu deoarece Isus făcea minuni. Aceasta era 
singura concluzie la care putea ajunge dacă ideea de la care a pornit era 
corectă, adică "nimeni nu poate face semnele pe care le faci Tu, dacă nu 
este Dumnezeu cu el". Aici se ridică întrebarea dacă oamenii sau dracii, 
care nu sunt trimişi de Dumnezeu, pot face minuni şi ei. Ne vom ocupa de 
aceasta în următorul capitol. Deocamdată, observăm că Nicodim a spus 
că nimeni nu poate să facă aceste lucrări înainte de a întruni anumite 
condiţii. Condiţia necesară este indicată de cuvântul daca,condiţia 
necesară era prezenţa ajutorului lui Dumnezeu. 

Dacă Nicodim avea dreptate, atunci înseamnă că unul din cele mai importante 
detalii în legătură cu minunile biblice este confirmarea de către persoane trimise 
de Dumnezeu sau care vorbesc în numele lui Dumnezeu. Acest rol important al 
conceptului biblic de minune nu este demonstrat numai de opinia lui Nicodim. în 
Evrei citim: 

"De aceea, cu atât mai mult trebuie să ne ţinem de lucrurile, pe care le-am auzit, 
ca să nu fim depărtaţi de ele. Căci, dacă Cuvântul vestit prin îngeri s-a dovedit 
nezguduit şi dacă orice abatere şi orice neascultare şi-a primit o dreaptă 
răsplătire, cum vom scăpa noi, dacă stăm nepăsători faţă de o mântuire aşa de 
mare, care, după ce a fost vestită întâi de Domnul, ne-a fost adeverită de cei ce 
au auzit-o, în timp ce Dumnezeu întărea mărturia lor cu semne, puteri şi felurite 
minuni şi cu darurile Duhului Sfânt, împărţite după voia Sa !"(Evr. 2:1-4) 

Aici Dumnezeu întăreşte mărturia apostolilor cu semne şi minuni. Această idee 
îşi are rădăcinile în Vechiul Testament după cum putem vedea în întâlnirea pe 
care o are Moise cu Dumnezeu în deşertul Madian: 

"Moise a răspuns şi a zis: "lată că n-au să mă creadă, nici n-au să asculte de 
glasul meu. Ci vor zice: "Nu ţi S-a arătat Domnul !" Domnul i-a zis: "Ce ai în 
mână?" El a răspuns: "Un toiag". Domnul a zis: "Aruncă-l la pământ". El 1-a 
aruncat la pământ şi toiagul s-a prefăcut într-un şarpe. Moise fugea de el. 
Domnul i-a zis lui Moise: "întinde-ţi mâna şi apucă-l de coadă". El a întins mâna 
şi 1-a apucat; şi şarpele s-a prefăcut iarăşi într-un toiag în mâna lui. "lată " a zis 
Domnul, "ce vei face ca să creadă că ţi s-a arătat Domnul, Dumnezeul părinţilor 
lor: Dumnezeul lui Avraam, Dumnezeul lui Isaac şi Dumnezeul lui Iacov" (Exod 
4:1-5). 

Moise a fost confruntat cu o problemă de credibilitate în două direcţii. 

Prima problema era să-l convingă pe Faraon să elibereze toată forţa de muncă 


sclavă, care era atât de importantă pentru economia naţională. Faraon era 
departe de a vrea să facă un astfel de lucru la îndemnul unui păstor bătrân din 
pustiu. A 

doua problemă pe care o avea era să convingă mulţimea de oameni slabă să-l 
urmeze. Când Moise L-a întrebat pe Dumnezeu cum ar fi posibil ca el să treacă 
peste această problemă a credibilităţii, răspunsul lui Dumnezeu a fost să-l 
echipeze pe Moise cu puterea de a face minuni care, în cele din urmă, i-a şi 
convins pe poporul Israel şi pe Faraon că Moise era trimis de Dumnezeu. 

în timp ce căutăm o definiţie cât mai exactă pentru minune, noi nu numai că 
trebuie să includem rolul său ca şi semn sau ca şi atestare a vorbitorilor lui 
Dumnezeu (factori sau agenţi ai revelaţiei) dar trebuie să remarcăm şi că 
minunile biblice erau acţiuni şi evenimente care erau vizibile în lumea 
exterioară. După cum îi spunea Pavel lui Irod Agrippa "aceste lucruri... nu s-au 
petrecut într-un colţ". Minunile biblice erau publice, văzute de mulţi, nu ca şi 
"atestarea" miraculoasă a unor aşa zişi profeţi care se autonumesc, astfel cum ar 
fi mormonul Joseph Smith. Creştinismul nu este o religie misterioasă a cărei 
revelaţie este doar pentru un grup special de iniţiaţi. 

Pentru a evita o astfel de confuzie şi pentru a fi protejate de un refugiu în 
pretenţii ce nu pot fi verificate sau falsificate de către unii martori, minunile 
biblice au avut loc în mijlocul oamenilor. 

Din punct de vedere istoric, teologia reformată a definit minunile ca fiind acele 
acte supranaturale săvârşite în lumea din afară direct de către puterea lui 
Dumnezeu, producând efecte supranaturale şi extraordinare pe care numai 
Dumnezeu le poate face. în Romani, Pavel vorbeşte despre capacitatea lui 
Dumnezeu de a crea ceva din nimic şi de a aduce din moarte la viaţă, putere pe 
care nici o fiinţă nu o are. 

Uneori minunea este definită în termeni telegrafici ca fiind o lucrare care e 
împotriva legilor naturale, o acţiune care e contra naturam. Aceasta este o 
distincţie utilă atâta timp cât nu uităm că legile naturii sunt legile lui Dumnezeu 
şi ele nu acţionează independent de Dumnezeu. Naturalul este supus 
supranaturalului. Dacă legile naturii sunt voia providenţială a 

lui Dumnezeu, ele n-ar prea putea fi "încălcate" deoarece Dumnezeu nu 
poate fi contra Lui însuşi. 

Astfel vedem că cuvântul contra folosit în limba latină se referă de fapt la 
diferenţa dintre providenţa obişnuită a lui Dumnezeu şi providenţa Sa 
neobişnuită. Deşi El de obicei lucrează într-un fel pe care noi îl numim 
obişnuit, deoarece se petrece de obicei, totuşi El poate să lucreze şi în 
moduri neobişnuite. 

Ca fiinţe umane ne confruntăm zilnic cu "legile" naturii. Când ridicăm 
greutăţi nu anulăm sau încălcăm legea gravitaţiei. Ci mai degrabă 
contracarăm greutatea printr-o forţă mai mare; forţele sau puterea pe 
care le folosim noi sunt mărginite şi limitate.Noi suntem puternici, dar nu 
atotputernici. Aceste legi 

âînsă pot fi contracarate de o forţă omnipotentă care trece dincolo de 
orice putem noi face în mod obişnuit. Nouă ne lipseşte puterea de a face 
ca un topor să plutească sau de a transforma apa în vin. Noi putem înota 
în apă, însă nu să umblăm pe apă. Astfel de fapte sunt neobişnuite şi 
poartă semnul miraculosului. 


Minuni la porunca lui Dumnezeu 

Acele minuni realizate instantaneu de puterea lui Dumnezeu pot fi discutate în 
lumina unor episoade relatate în Biblie. 

De exemplu, în minunea traversării Mării Roşii o forţă naturală a fost folosită ca 
şi mijloc în realizarea acestui eveniment. Biblia îl relatează astfel: 


"Moise şi-a întins mâna spre mare. Şi Domnul a pus marea în mişcare printr-un 
vânt dinspre răsărit, care a suflat cu putere toată noaptea, el a uscat marea şi 
apele s-au despărţit în două. Copiii lui Israel au trecut prin mijlocul mării ca pe 
uscat şi apele stăteau ca un zid la dreapta şi la stânga lor. Egiptenii i-au urmărit 
şi toţi caii lui Faraon, carele şi călăreţii lui au intrat după ei în mijlocul mării. în 
straja dimineţii, Domnul din stâlpul de foc şi de nor S-a uitat spre tabăra 
Egiptenilor şi a aruncat învălmăşeală în tabăra egiptenilor. A scos roţile carelor 
şi le-a îngreunat mersul. Egiptenii 

au zis atunci: "Haidem să fugim dinaintea lui Israel, căci Domnul se luptă pentru 
el împotriva egiptenilor". Domnul a zis lui Moise: "întinde-ţi mâna spre mare; şi 
apele au să se întoarcă peste egipteni, peste carele lor şi peste călăreţi lor. 
Moise şi-a întins mâna spre mare. Şi înspre dimineaţă, marea şi-a luat iarăşi 
repeziciunea cursului şi la apropierea ei, egiptenii au luat-o la fugă; dar Domnul 
a năpustit pe egipteni în apele mării" (Exod 14:21-27). 

în acest episod, la semnul lui Moise, Dumnezeu a poruncit unui vânt puternic să 
sufle atât de puternic încât s-a deschis un drum prin mare străjuit în ambele 
părţi de ziduri de apă. Dumnezeu a folosit cauze secundare, prin intermediul 
vântului, pentru a realiza minunea însă cauza directă şi imediată a fost porunca 
Sa divină. Una este e ca un astfel de vânt să bată pur şi simplu şi e cu totul 
altceva să bată într-un astfel de mod, la poruncă. 

Acest tip de minune - la poruncă - îl întâlnim şi în Noul Testament atunci când 
Isus a potolit marea şi furtuna. Nu este ceva neobişnuit ca vântul să nu mai bată 
şi ca marea să nu mai fie tulburată; se întâmplă cu regularitate. într-adevăr, 
marea să devină brusc atât de calmă nu e ceva foarte neobişnu,it însă să devină 
calmă la porunca unei fiinţe umane este ceva neobişnuit. Trebuie să recunoaştem 
însă că un astfel de eveniment se putea întâmpla datorită unei pure coincidente. 
în analiza unui miracol trebuie să avem grijă să nu tragem concluzii eronate 
după modelul următorului raţionament fals: Soarele răsare după cântatul 
cocoşului, în concluzie cântatul cocoşului determină răsăritul soarelui. Cocoşul 
poate cânta chiar înainte de a răsări soarele, dar faptul că soarele răsare imediat 
după cântatul cocoşului nu înseamnă că cocoşul determină soarele să răsară. 
Dacă potolirea furtunii la poruncă a fost singurul miracol menţionat în Biblie am 
fi fost tentaţi să presupunem că conjunctura de evenimente a fost o pură 
coincidenţă. Dar în lumina minunilor care L-au însoţit pe Cristos, ar fi o prostie 
să ne gândim că a fost o coincidenţă. Nu aceasta a fost concluzia 

ucenicilor care au mărturisit despre ea; chiar şi aceşti oameni care au 
mărturisit despre alte minuni înfăptuite de Isus au fost uimiţi de minunea 
aceasta. A fost ca şi atunci când Dumnezeu a creat lumea sau când 1-a 
înviat pe Lazăr. 

Discuţiile dintre creştini în privinţa problemei dacă Dumnezeu mai face 
minuni astăzi se concentrează în jurul definiţiei minunii. Ne vom ocupa de 
această problemă şi de cea a minunilor satanice în capitolul următor. 


Minuni false 


Toată chestiunea care se învârte în jurul întrebării dacă Dumnezeu face 
minuni astăzi este complicată şi provocatoare. Dacă o persoană 
evanghelică declară că nu crede în minunile contemporane, ea este 
privită adesea cu suspiciune. Această suspiciune apare din cauză că 
necredinţa în minuni e asociată cu naturalismul, scepticismul şi 
liberalismul. (Am folosit majuscula L pentru a mă referi la o anumită 
şcoală de teologie). 

Din moment ce Liberalismul nu crede că au loc minuni în zilele noastre, 
noi credem că oricine neagă faptul că minunile au loc şi astăzi este un 
Liberal. Totuşi, cheia diferenţei dintre evanghelici şi Liberali în această 


privinţă nu este dacă au loc minuni în zilele noastre, ci dacă au avut loc în 
trecut, după cum declară Biblia. 

De exemplu, John Calvin nu e considerat a fi un Liberal. Atât Calvin cât şi 
Luther în timpurile Reformei au fost provocaţi în nenumărate rânduri de 
către Biserica Romano-Catolică să facă minuni care să certifice învăţătura 
lor. Roma a făcut apel la confirmarea prin acte a minunilor sfinţilor ca 
dovadă că Dumnezeu vorbea prin biserica Romano-Catolică şi nu prin 
Reformaţi. La rândul lor, reformaţii au negat faptul că slujba apostolică a 
continuat să rămână în biserică sau că biserica era sursa unei noi 
revelații divine. 

Discuţiile asupra revelaţiei care continuă să apară, au fost critice cu 
privire la poziţia Reformatorilor, care susțineau că scripturile erau 
suficiente şi erau singura sursă de revelaţie specială scrisă. Roma 
susţinea că o a doua sursă de revelaţie se află în tradiţia bisericii; această 
sursă dublă de revelaţie a fost confirmată de enciclicul papal al lui Pius 
XII, Humani Generis, în sec. al XX-lea. 

Roma, conştientă fiind de semnificaţia biblică a miracolelor, care atestă 
agenţi ai revelaţiei, putea recurge la minunile bisericii pentru a-şi susţine 
pretenţia de a fi adevărata biserică, iar Reformatorii prooroci mincinoşi. 
Lipsa miracolelor în mijlocul Reformatorilor a fost menţionată de către 
Calvin în scrisoarea sa către regele Franţei care înfiinţează renumitul său 
Institut de Religie Creştină. Calvin spune: 

"Faptul că cer miracole de la noi e necinstit din partea lor; noi nu am 
înfiinţat o nouă evanghelie, ci am susţinut singura] adevăr care este 
confirmat de toate minunile pe care Cristos sau apostolii le-au făcut. însă 
ei au o particularitate pe care noi n-o avem - ei îţi confirmă constant 
credinţa prin miracole până în zilele noastre! Nu, ei mai degrabă au 
pretins minuni care ar putea produce încurcătură în minţi încrezătoare; 
sunt atât de uşuratici şi ridicoli, atât de stupizi şi falşi" (p.8). 
Reformatorii au susţinut că doctrina lor era confirmată de către 
autoritatea Bibliei. Observăm în aceste neînţelegeri că nici Roma şi nici 
Reformaţii nu au argumentat premisa că minunile au rolul de semne care 
certifică agenţi ai revelaţiei; ei au fost de acord cu privire la acest punct. 
Problema disputei era dacă revelaţia şi confirmarea prin minuni a 
continuat şi după vremea apostolilor. Calvin şi Luther au pus sub semnul 
întrebării autenticitatea nu numai a învăţăturii Romei şi a pretențiilor ei 
de a duce mai departe autoritatea şi revelaţia apostolică, dar şi 
autenticitatea pretinselor lor minuni. Reformatorii au considerat minunile 
Romei a fi nu numai neserioase, dar şi false. Ei au negat faptul că acestea 
erau adevărate minuni. 

Un lucru e clar în această neînțelegere. Problema nu era dacă Dumnezeu 
putea face minuni, ci dacă Biblia era singura sursă de revelaţie specială. 
Acest punct este trecut deseori trecut cu vederea în dezbaterile obişnuite 
despre continuarea minunilor. în cadrul evanghelismului de astăzi, în 
special dar nu în mod exclusiv în aripa carismatică, se pretind drepturile 
Minuni false 

unei noi revelații de la Dumnezeu şi prezenţa din abundență de noi 
minuni. în aceste cercuri, minunile nu numai că sunt considerate posibile, 
dar sunt şi aşteptate. Evangheliştii promit minuni la serviciile lor de 
trezire spirituală şi pretind să le facă în! faţa camerelor de televiziune. 
Trebuie să fim atenţi pentru a observa că mulţi evanghelici sunt convinşi 
că revelaţia nu ajunge până în zilele noastre, însă minunile da. Ei despart 


minunile de revelaţie bazaţi pe presupunerea că putem avea făcători de 
minuni fără revelaţie, în timp ce alţii spun că putem avea revelaţie fără 
minuni. 

Din moment ce minunile au alte roluri decât cel de agenţi confirmatori ai 
revelaţiei, atunci ele pot continua fără vreo revelaţie corespondentă. 
Poziţia clasică reformată în această problemă afirmă că minunile mai au 
şi alte roluri pe lângă cel de atestare a agenţilor revelaţiei, după cum am 
văzut deja. Minunile deci pot fi'mai mult decât rolul lor. Dar întrebarea e: 
pot ele face mai puţin? Aici e problema. Dacă un non - agent al revelaţiei 
poate face minuni, cum ar putea vreodată minunile să funcţioneze ca şi 
dovadă de atestare a unui agent al revelaţiei? Dacă şi agenţii revelaţiei şi 
non - agenţii revelaţiei pot face minuni, ce valoare autentificatoare ar mai 
fi o minune? Dacă un prooroc mincinos poate face o minune, adevăratul 
prooroc nu poate apela la minuni ca dovadă a lucrării sale. Problema 
devine mai acută când vedem ca Noul Testament recurge la minunile 
apostolilor ca dovadă a autorităţii lor, ceea ce e un apel greşit şi un 
argument fals dacă e adevărat că non-agenţii revelaţiei pot face minuni. 
E clar că oricum definim o minune trebuie să plasăm aşa-pretinsele 
minuni de astăzi într-o categorie diferită decât a celor menţionate în 
Scriptură. Care făcător de minuni de astăzi poate transforma apa în vin 
sau să învieze morţii care muriseră de patru zile? Nimeni nu poate 
despărţi Marea Roşie sau să facă ca fierul de la secure să plutească. 
Asta înseamnă că Dumnezeu, în providenţa Sa, nu mai lucrează? A încetat 
Dumnezeu de a-şi exercita puterea Sa 

supranaturală în mijlocul nostru? Dumnezeu nu mai ascultă rugăciuni în 
situaţii deosebite sau să dea vindecare atunci când doctorii spun că e 
imposibil? în nici un caz! Dumnezeu e viu şi lucrează. El răspunde 
rugăciunilor poporului Său în moduri deosebite. Harul Său supranatural 
este printre noi în fiecare zi. Dacă noi considerăm aceste lucruri minuni, 
atunci trebuie să recunoaştem că încă mai au loc minuni. 

Distingem trei categorii de chestiuni controversate care rezultă din rolul 
minunilor în atestarea agenţilor revelaţiei şi a autenticităţii Cuvântului 
Său scris. Aceste categorii includ: providenţa Sa normală, providenţa Sa 
neobişnuită şi minunile Sale (în sensul restrâns al cuvântului, definit 
deja). în cadrul acestor trei categorii spunem că Dumnezeu continuă 
lucrarea Sa de providenţă normală şi lucrarea Sa de providenţă 
neobişnuită, însă nu şi lucrarea Sa de atestare a agenţilor revelaţiei 
speciale şi unice prin minuni, în sensul restrâns. 

Minuni satanice 

Cum rămâne însă cu minunile lui Satan ? Nu ne învaţă Biblia că Satan, 
Marele înşelător poate şi el să facă minuni ? 

Să ne uităm deci la câteva texte din Scriptură, relevante în acest sens: 
"Dacă se va ridica în mijlocul tău un prooroc sau un visător de vise care-ţi va vesti un 
semn sau o minune, şi se va împlini semnul sau minunea aceea de care ţi-a vorbit el, 
zicând: "haidem după alţi dumnezei" - dumnezei pe care tu nu-i cunoşti," şi să le slujim!" 
să n-asculţi cuvintele acelui prooroc sau visător de vise, căci Domnul, Dumnezeul vostru 
vă pune la încercare ca să ştie dacă iubiţi pe Domnul Dumnezeul vostru, din toată inima 
voastră şi cu tot sufletul vostru " (Deut. 13:1-3). 

"Mulţi îmi vor zice în ziua aceea : " Doamne, Doamne! N-am proorocit noi în Numele Tău ? 
N-am scos noi draci în Numele Tău ? Şi n-am făcut noi multe minuni în Numele Tău ?" 
Atunci le voi spune curat: "Niciodată nu v-am cunoscut; depărtaţi-vă de 

la Mine, voi toţi care lucraţi fărădelege"(Mat. 7:22-23). 


"Atunci dacă vă va spune cineva : "lată, Hristosul este aici, sau acolo", să nu-l credeţi. 
Căci se vor scula Hristoşi mincinoşi şi prooroci mincinoşi; vor face semne mari şi minuni, 
până acolo încât să înşele dacă va fi cu putinţă, chiar şi pe cei aleşi. Iată că v-am spus mai 
dinainte. Deci, dacă vă vor zice: "Iată-L în pustie " să nu vă duceţi acolo! "Iată-L în odăiţe 
ascunse", să nu credeţi" (Mat. 24:23-26). 

"Arătarea lui se va face prin puterea Satanei, cu tot felul de minuni, de semne şi puteri 
mincinoase, şi cu toate amăgirile nelegiuirii pentru cei ce sunt pe calea pierzării, pentru 
că n-au primit dragostea adevărată, ca să fie mântuiţi. Din această pricină, Dumnezeu le 
trimite o lucrare de rătăcire, ca”să creadă o minciună, pentru ca toţi cti ce n-au crezut 
adevărul, ci au găsit plăcere în nelegiuiri, să fie osândiţi" (2 Tes.2: 9-12). 

Aceste texte biblice ne atrag atenţia asupra avertismentului serios cu 
privire la puterile şi înşelăciunea Satanei. Prima lui apariţie, ca şi şarpe 
în Grădina Eden s-a caracterizat prin şiretenie şi înşelătorie şi el continuă 
a fi un adversar teribil pentru poporul lui Dumnezeu. După cum spunea 
Luther: "Puterea şi viclenia lui sunt grozave" şi de vreme ce sunt asociate 
cu o "ură nemiloasă" sunt cu atât mai periculoase. Satan e un maestru în 
arta înşelătoriei. El poate să se înfăţişeze înaintea noastră sub auspiciile 
binelui. El se poate chiar transforma într-un înger de lumină pentru a 
înşela chiar şi "pe cei aleşi" (vezi Mat.24:24 şi Marcu 13:22). 

Scriptura îl descrie pe Satan ca pe o fiinţă superioară nouă. El este o 
fiinţă îngerească deşi e un înger căzut. El poate depăşi ceea ce aşteptăm 
noi să vedem în natura înconjurătoare, dar el aparţine totuşi ordinii 
naturale în sensul că e o fiinţă creată şi face parte din creaţiune. El nu 
este la acelaşi nivel cu Dumnezeu şi nu posedă atribute divine. El nu este 
infinit, veşnic, invariabil, omniscient sau omniprezent. Poate că are mai 
multă cunoştinţă decât avem noi şi o putere mai mare,însă nu are putere 
divină. 

Când Biblia vorbeşte de pretinsele "minuni" ale lui Satan, lucrările lui 
sunt numite "semne şi puteri mincinoase" (2 Tes.2:9). întrebarea e: ce se 
are în vedere prin calificativul mincinoase'? Acest lucru înseamnă că 
Satan poate face minuni în numele unei cauze mincinoase? Sau înseamnă 
că semnele şi minunile pe care le face sunt doar nişte şiretlicuri 
amăgitoare şi nu minuni veritabile? Teologii sunt împărţiţi în această 
problemă. 

Cei care cred că Satan poate să facă minuni adevărate adică să facă 
lucrări împotriva naturii, a firii, susţin că aceste lucrări nu sunt 
"împotriva păcatului". Acest amănunt are rolul de a arăta că, deşi Satan 
poate acţiona împotriva ordinii naturale a lucrurilor, el nu va acţiona 
niciodată împotriva scopurilor sale rele, care sunt "pentru păcat" şi nu 
"împotriva păcatului". Logica e că o casă dezbinată împotriva ei însăşi nu 
poate supravieţui, iar Satan nu va lucra niciodată împotriva propriilor lui 
interese făcând minuni. Minunile lui sunt întotdeauna îndreptate 
împotriva binelui şi a adevăratului Cristos. 

Adepții acestui punct de vedere ne spun că noi putem discerne între 
minunile lui Satan şi minunile lui Dumnezeu supunându-le testului 
Scripturii. 

Acest argument, după părerea mea, conţine o eroare gravă, aceea a 
cercului vicios. înainte ca noi să putem testa minunile lui Satan 
supunându-le testului Scripturii, trebuie mai întâi să avem o Scriptură cu 
ajutorul căreia să putem face acest lucru. Ne amintim că Scriptura este 
confirmată de către minunile înfăptuite de agenţi ai revelaţiei care 
atestau faptul că ei erau vorbitori trimişi de Dumnezeu. Dar cum putem 
şti că minunile care-i certificau nu erau satanice? Probabil Nicodim ar fi 
trebuit să-şi perfecţioneze afirmaţia pentru ca noi să citim: Ştim că eşti 


un învăţător venit de la Dumnezeu sau de la diavol, căci nimeni nu poate 
face semnele pe care le faci Tu. într-adevăr, fariseii L-au învinuit pe Isus 
spunând că face minuni cu ajutorul lui Satan. în acest punct teologia lor 
era inferioară celei lui Nicodim, care era mult mai restrictivă în privinţa 
minunilor. 

Aceeaşi problemă o întâmpinăm când avem de-a face cu minunile înfăptuite de 
non-agenţi ai revelaţiei. Dacă Satan poate face adevărate minuni, atunci apelul 
biblic la minuni ca şi certificarea celor ce făceau minuni că lucrau pentru 
Dumnezeu este un criteriu greşit. 

Cred că are mai mult sens dacă ne gândim că termenul "mincinoase" care 
descrie semnele şi puterile lui Satan, descrie nu numai scopul ci şi caracterul lor. 
Ele sunt semne mincinoase în sensul că sunt false şi înşelătoare. Semnele lui se 
aseamănă cu şiretlicurile vrăjitorilor Egiptului care căutau să copieze minunile 
lui Moise: 

" Domnul a zis lui Moise şi lui Aron: "Dacă vă va vorbi Faraon şi vă va zice: 
"Faceţi o minune!" să zici lui Aaron: "a-ţi toiagul şi aruncă-l înaintea lui Faraon. 
Şi toiagul se va preface într-un şarpe". Moise şi Aaron s-au dus la Faraon şi au 
făcut cum poruncise Domnul. Aaron şi-a aruncat toiagul înaintea lui Faraon şi 
înaintea slujitorilor lui şi toiagul s-a prefăcut într-un şarpe. Dar Faraon a chemat 
pe nişte înţelepţi şi pe nişte vrăjitori şi vrăjitorii Egiptului au făcut şi ei la fel prin 
vrăjitoriile lor. Toţi şi-au aruncat toiegele şi s-au prefăcut în şerpi. Dar toiagul lui 
Aaron a înghiţit toiegele lor" (Exod 7:8-12). 

Când Moise şi Aaron au săvârşit acele minuni, vrăjitorii Egiptului au crezut că le 
vor putea copia. Şi nu numai că șerpii lor au fost înghiţiţi de şarpele lui Moise, 
dar au şi fost supăraţi că nu mult după aceea au rămas fără şiretlicuri şi n-au mai 
putut copia lucrările adevăraţilor făcători de minuni ai lui Dumnezeu. 

Favoriţii lui Satan au pierdut întrecerea cu Moise şi Aaron. Ei au fost înfrânți şi 
de Ilie pe Muntele Cârmei şi n-a fost nimeni ca Isus Cristos, în pustie sau în 
timpul lucrării Sale pe pământ. Satan a încercat să-L ispitească pe Isus să 
folosească puterea Sa de a face minuni în slujba lui, o putere pe care Satan o 
invidia şi ar fi dorit-o. Deşi dibăcia mâinii lui Satan o poate întrece pe cea a lui 
Houdini (nu ar fi mai potrivit numele lui David Copperfield), nu se compară cu 
puterea miraculoasă a 

lui Dumnezeu, singurul care poate face ceva din nimic şi care poate să 
aducă din moarte la viaţă. 

Providența lui Dumnezeu e slujită de puterea lui Dumnezeu. Minunile fac 
parte din domnia Sa suverană peste creaţie şi istorie. 

Cuvântul Său este confirmat pe deplin de acea putere pe care El nu 
doreşte să o împartă cu puterile întunericului. Şiretlicurile lui Satan sunt 
date pe faţă de Cuvânt, al cărui adevăr a fost confirmat şi verificat de 
atestarea miraculoasă a lui Dumnezeu. 

Astăzi biserica întâmpină ameninţări grave de la cei care pretind să aibă 
puterea şi autoritatea apostolilor. De aceea, creştinii trebuie să fie foarte 
precauţi şi să se depărteze de cei care au astfel de pretenţii. 


Providenţă şi rugăciune 

Dacă Dumnezeu în providenţa Sa hotărăşte tot ce se întâmplă, de ce ar 
trebui ca creştinii să se mai roage? La suprafaţă, doctrina providenţei 
pare să spună că rugăciunea e un exerciţiu de prisos. 

Pe lângă faptul că suntem chemaţi să ne rugăm sunt multe alte motive 
care să ne facă să fim implicaţi cu ardoare în 


rugăciune. 

Ştim că Dumnezeu are un plan veşnic de răscumpărare, plan care e 
alcătuit şi pus la punct până în cele mai mici detalii. Dumnezeu are un 
scop, un sfârşit şi o ţintă în acel plan. Toate lucrurile nu numai că 
lucrează împreună pentru binele nostru, dar lucrează împreună pentru 
împlinirea scopului veşnic al lui Dumnezeu. Providența Sa se întinde nu 
numai peste scop, ci şi peste mijloacele de a se ajunge la acest scop. Un 
mijloc este un mod prin care ceva este dus la îndeplinire. Deci, cu alte 
cuvinte, Dumnezeu hotărăşte nu numai sfârşitul, ci şi mijloacele prin care 
se atinge capătul. El foloseşte mijloacele ca şi cauze secundare sub 
supravegherea şi conducerea cauzalităţii Sale primare sau originare. 

în viaţa bisericii noi vorbim de "mijloacele harului". Unul din principalele 
mijloace ale harului este rugăciunea. Mijloacele harului ne-au fost date ca 
instrumente ale sfințirii noastre. Rugăciunea este o unealtă vitală pe care 
Dumnezeu a dat-o bisericii astfel ca noi să fim sfinţiţi pe deplin. Prin 
rugăciune, gândurile noastre sunt înălțate înaintea Lui, iar inimile 
noastre sunt înclinate spre voia Lui. Nu Dumnezeu beneficiază de 
rugăciunile noastre. El este binefăcătorul, noi suntem beneficiarii. 

Calvin afirma în Instituții: 

"însă unii vor zice: nu ştie El oare fără a avea un monitor care sunt problemele 
noastre şi ceea ce este în interesul nostru încât se pare că e de prisos să ne 
rugăm? Ca şi când EI ar moţăi sau chiar ar dormi şi s-ar scula la sunetul vocii 
noastre. Cei care au această părere nu ajung la sfârşitul pentru care Domnul ne- 
a învăţat să ne rugăm. N-a fost de dragul Lui, ci pentru binele nostru." (III/ XX.3) 
Ce câştig ar avea Dumnezeu în urma rugăciunilor noastre? El nu are nevoie de 
ele pentru satisfacția Sa personală. Lauda şi închinarea creaturilor Sale, deşi El 
afirmă că îşi găseşte plăcere în ele, nu sunt lucruri pe care El le doreşte pentru 
satisfacția Sa. El este satisfăcut de Sine şi fericirea şi mulţumirea Lui nu pot fi 
crescute sau diminuate de către lucrările creaturilor Sale. El este Dumnezeul 
binecuvântat în veci care s-a descurcat fără noi înainte ca noi să fim creaţi şi 
poate să se descurce fără noi şi acum. 

Pot rugăciunile noastre să adauge ceva la cunoştinţa lui Dumnezeu? Dumnezeu 
este omniscient. El nu culege informaţii de la noi, informaţii pe care să nu le fi 
avut deja. El ştie de ce avem nevoie înainte de a-l spune noi şi ştie ce avem de 
gând să-l spunem înainte de a scoate un singur cuvânt în rugăciune. După cum 
scria psalmistul: 

"Doamne, Tu mă cercetezi de aproape şi mă cunoşti, ştii când stau jos şi când mă 
scol, şi de departe îmi pătrunzi gândul. Ştii când umblu şi când mă culc şi cunoşti 
toate căile mele. Căci numi ajunge cuvântul pe limbă şi Tu, Doamne îl şi cunoşti 
în totul" (Ps.139:1-4). 

Nici nu avem rolul de sfătuitori ai lui Dumnezeu; niciodată nu am putea corecta 
hotărârile Lui. După cum am văzut deja, Dumnezeu nu are nevoie de nici un plan 
B, o alternativă pentru punere în aplicare în cazul când planul Său iniţial dă greş. 
Rugăciunea nu-L. face pe Dumnezeu să se răzgândească: De ce nu? Deoarece El 
nu are nimic nou de învăţat de la noi pentru că planul Său e întotdeauna perfect. 
Mă răzgândesc atunci când 

primesc informaţii noi sau când descopăr greşeli în ceea ce m-am gândit 
să fac. Aceste situaţii însă nu sunt valabile pentru 

Dumnezeu. 

Deşi rugăciunea nu-L. face pe Dumnezeu să Se răzgândească în cele din 
urmă, nu înseamnă că rugăciunea este un exerciţiu fără rost care nu 
realizează nimic. Dimpotrivă, Noul Testament arată clar că rugăciunea 
este o forţă care are puterea de a schimba. 

"Mărturisiţi-vă unii altora păcatele şi rugaţi-vă unii pentru alţii ca să fiţi 


vindecaţi. Mare putere are rugăciunea fierbinte a celui neprihănit. Ilie 
era un om supus aceloraşi slăbiciuni ca şi noi şi s-a rugat cu stăruinţă să 
nu plouă şi n-a plouat deloc în ţară trei ani şi şase luni. Apoi s-a rugat din 
nou şi cerul a dat ploaie şi pământul şi-a dat rodul" (lac.5:16-18). 

în acest text, lacov declară că rugăciunea fierbinte a unui om neprihănit 
are mare putere. Apostolul foloseşte aici un calificativ care este foarte 
important. El vorbeşte despre rugăciunea care este fierbinte adică 
înflăcărată, eficientă. Acest gen de rugăciune are efect. lacov zice că "are 
putere". Această promisiune nu este valabilă şi pentru rugăciunea 
indiferentă şi plină cu fraze fără sens sau recitate. A spune că rugăciunea 
trebuie să fie fierbinte nu înseamnă o chemare la emoţii sălbatice şi 
frenetice care pot fi tot atât de inutile ca şi rugăciunile celor care spun 
fraze goale. înflăcărarea în rugăciune înseamnă o concentrare sinceră şi 
statornică asupra lui Dumnezeu. Aceasta este o rugăciune serioasă. Vine 
din adâncul sufletului din inima unui creştin adevărat. 

lacov mai spune că rugăciunea fierbinte este rugăciunea unui neprihănit. 
Astfel de rugăciuni sunt o mireasmă plăcută lui Dumnezeu şi îi place să le 
asculte. însă rugăciunea celor răi nu este la fel. Rugăciunile lor sunt pline 
de ipocrizie şi sunt o cfuhoare în nările lui Dumnezeu. în repetate rânduri 
Dumnezeu a spus că El nu va asculta rugăciunile celor mândri şi celor 
nepocăiţi. Atitudinea noastră faţă de păcat este o piedică în calea 
rugăciunii fierbinţi şi a păcatului nostru. Dumnezeu 

ascultă rugăciunile păcătoşilor deoarece în afară de rugăciunile Fiului Său, 
păcătoşii sunt singurii care se mai roagă. 

Când Iacov spune "neprihănit" se referă la acei păcătoşi acoperiţi de 
neprihănirea lui Cristos. Ei sunt cei justificaţi înaintea lui Dumnezeu, dar care 
rămân în acelaşi timp şi păcătoşi dar şi neprihăniţi. Dacă Dumnezeu ar asculta 
numai rugăciunile celor care sunt neprihăniţi prin ei înşişi, El nu ne-ar mai 
asculta rugăciunile noastre. 

Iacov se referă la profetul Ilie ca la un exemplu de om "ca şi noi". Ce înseamnă 
acest lucru? Ilie era o fiinţă umană. El nu avea o natură divină. El era de 
asemenea o fiinţă umană căzută, păcătoasă. într-un cuvânt Ilie era un păcătos 
îndreptăţit după cum suntem şi noi, dacă suntem în Cristos. 

E simplu: Dumnezeu nu ascultă numai rugăciunile profeților, ci şi pe ale noastre. 
Altfel n-ar avea sens chemarea pe care ne-o face la rugăciune, iar în acelaşi timp 
ni-l dă pe Ilie ca exemplu. 

în diferite ocazii Isus le-a cerut ucenicilor să se roage şi i-a încurajat să fie 
curajoşi şi consecvenţi în rugăciune. Pilda judecătorului nedrept este un exemplu 
în acest sens: 

"Isus le-a spus o pildă, ca să le arate că trebuie să se roage necurmat şi să nu se 
lase. El le-a zis: "într-o cetate era un judecător, care de Dumnezeu nu se temea şi 
de oameni nu se ruşina. în cetatea aceea era şi o văduvă, care venea des la el, şi-i 
zicea: "Fă-mi dreptate în cearta cu pârâşul meu". Multă vreme n-a voit să-i facă 
dreptate. Dar în urmă şi-a zis: "Măcar că de Dumnezeu nu mă tem şi de oameni 
nu mă ruşinez, totuşi, pentru că văduva aceasta mă tot necăjeşte, îi voi face 
dreptate, ca să nu tot vină să-mi bată capul". Domnul a adăugat: "Auziţi ce zice 
judecătorul nedrept? Şi Dumnezeu nu va face dreptate aleşilor Lui, care strigă zi 
şi noapte către El, măcar că zăboveşte faţă de ei?" (Luca 18:1-7) 

Luca ne spune motivul pentru, care Isus a spus această pildă. Nu a spus-o pentru 
a ne convinge că Dumnezeu poate fi determinat să se răzgândească după cum a 
fost convins şi judecătorul nedrept să se răzgândească ca să-i îndeplinească 

cererea văduvei. Pilda e folosită mai mult ca exemplu de contrast şi nu 
pentru comparaţie. Isus a spus pilda pentru a ne învăţa că trebuie 


întotdeauna să ne rugăm şi să nu ne pierdem curajul. Concluzia e că, 
dacă un judecător nedrept va asculta rugămintea persistentă a unei 
femei, cu cât mai mult Dreptul Judecător al cerului şi al pământului va 
asculta cererile noastre? 

Isus a promis că Dumnezeu îi va apăra şi le va face dreptate aleşilor Lui 
care strigă zi şi noapte către El. Aceasta este o parte din promisiunea lui 
Dumnezeu pentru că face parte din planul Lui. 

Când ne rugăm noi nu-L batem la cap pe Dumnezeu să ne asculte, ci 
facem un exerciţiu de care beneficiază sufletul nostru. 

Când înţelegem cuvintele lui Iacou că rugăciunea "are mare putere" 
ajungem la concluzia că într-adevăr rugăciunea schimbă lucrurile. Dar 
ceea ce schimbă rugăciunea nu e planul veşnic al lui Dumnezeu sau 
desăvârşirea cunoştinţei Lui. Cel mai important e că rugăciunea ne 
schimbă pe noi. Pentru care alt motiv ne-ar fi chemat Isus să ne rugăm 
pentru acele lucruri de care El ştie deja că avem nevoie? 

Poate suntem tentaţi să spunem că ceea ce primim din marea Providenţei 
depinde la urma urmei de anumite condiţii pe care trebuie să le 
îndeplinim. Iacov ne avertizează spunând că nu avem pentru că nu cerem. 
Acest lucru ar părea să sugereze că binecuvântările lui Dumnezeu sunt 
întâmplătoare, depinzând la urma urmei de noi. însă este chiar caracterul 
lui Dumnezeu cel care îndeplineşte condiţiile cerute din partea noastră. 
Credinţa este o condiţie a justificării noastre înaintea lui Dumnezeu. însă 
e o condiţie pe care noi o îndeplinim numai după ce Dumnezeu lucrează 
credinţă în inimile noastre. El asigură nu numai sfârşitul mântuirii 
noastre, ci şi mijloacele necesare. înseamnă aceasta că noi nu avem 
responsabilitatea de a ne ruga? Bineînţeles că nu. Responsabilitatea 
pentru cauzele secundare care slujesc ca mijloace pentru planul divin 
este a noastră. Dar finalurile divine, pregătite de Dumnezeu nu sunt la 
îndemâna acţiunilor noastre sau a lipsei acţiunilor 

noastre. Când suntem implicaţi în rugăciune, ceva se întâmplă cu noi. 
Suntem schimbaţi de experienţa rugăciunii. Rugăciunea este partea vitală 
a relaţiei vii cu Dumnezeu. Este contopirea sau conversaţia dintre două 
fiinţe. Una din aceste fiinţe este imuabilă şi omniscientă; cealaltă e 
schimbătoare şi duce lipsă de cunoştinţă. în rugăciune Dumnezeu nu află 
nimic nou despre noi, însă noi totdeauna învăţăm despre El. 

în rugăciune avem ocazia de a învăţa despre caracterul Tatălui. într- 
adevăr, rugăciunea este unul din cele mai eficiente mijloace pe care le 
avem pentru a distinge mâna Providenţei. Cu cât înţelegem mai mult 
caracterul lui Dumnezeu cu atât ne e mai uşor să vedem mâna Lui la 
lucru în viaţa noastră. Aceasta vine mai întâi prin revelarea de Sine a lui 
Dumnezeu în Scriptură şi apoi prin rugăciune. 

Când ne rugăm în general şi mâna Providenţei tot " în general" o vedem. 
Când ne rugăm specific începem să fim copleşiţi de răspunsurile specifice 
la rugăciunile noastre care ne arată mâna Sa la lucru pentru noi. Astfel 
credinţa şi încrederea noastră în Providența Sa cresc. 

Aspecte obişnuite ale rugăciunii 

Din aspectele obişnuite ale rugăciunii fac parte adorarea, mărturisirea, 
mulţumirea şi mijlocirea. Fiecare din aceste aspecte sau elemente ale 
rugăciunii în care suntem implicaţi este un exerciţiu care ne schimbă 
viaţa. 

Nici un credincios nu poate să petreacă mult timp în adorare faţă de 
Dumnezeu fără să fie schimbat de această experienţă. Noi am fost creaţi 


cu capacitatea de a ne închina. Dacă cercetăm viaţa de rugăciune a 
sfinţilor observăm că timpul pe care l-au petrecut ei în închinare este 
direct proporţional cu sfinţirea lor. Să privim la psalmii lui David; aceste 
rugăciuni sunt pline cu adorare. Cu cât se apropia mai mult David de 
Dumnezeu, cu atât era mai puternică exprimarea laudei şi adorării. Ceea 
ce a fost adevărat despre David şi sfinţii istoriei 

bisericii este valabil şi pentru noi. 

în adorare atenţia noastră nu se concentrează asupra noastră sau asupra 
nevoilor noastre, ci asupra slavei şi maiestăţii lui Dumnezeu. Noi ne 
desfătăm în prezenţa Sa când suntem implicaţi într-o adorare autentică. 
Cred că adorarea este dimensiunea cea mai desăvârşită a rugăciunii. 
După cum scrisorile de dragoste ale îndrăgostiţilor se concentrează 
asupra plăcerii pe care fiecare o găseşte în celălalt, tot astfel sunt şi cei 
îndrăgostiţi de Dumnezeu cufundaţi în lauda desăvârşirii 

Lui. 

Clişeul "mărturisirea e bună pentru suflet" a devenit o expresie stereotipă 
deoarece e adevărată. în mărturisire ne uşurăm de povara vinovăţiei 
mărturisite. Nu-i spunem lui Dumnezeu ceva ce a scăpat El din vedere; El 
cunoaşte păcatul nostru şi noi ştim că El ştie. Dar faptul că-l mărturisim 
înaintea lui Dumnezeu înseamnă recunoaşterea acelui păcat de dragul 
păcii din mintea noastră. Noi suntem schimbaţi odată cu mărturisirea 
păcatului nostru. Nu suntem schimbaţi numai în sensul stării noastre 
înaintea lui Dumnezeu şi nici doar din cauza iertării şi a curăţirii care 
însoțesc mărturisirea; noi suntem schimbaţi prin însuşi actul de 
mărturisire. 

Este evidentă relaţia dintre adorare şi mărturisire în rugăciune. Cu cât 
contemplăm mai mult perfecțiunea lui Dumnezeu în sfinţenia Sa 
desăvârşită, cu atât devenim mai conştienţi de nevrednicia noastră. Cu 
cât învăţăm mai mult despre Dumnezeu, cu atât ştim mai mult despre noi 
înşine. Şi cu cât învăţăm mai mult despre noi înşine cu atât ne dăm seama 
mai mult de nevoia noastră de mărturisire. 

După cum Dumnezeu nu are nevoie de adorarea noastră pentru a Se simţi 
bine şi satisfăcut sau de mărturisirea noastră pentru a fi conştient de 
păcatele noastre, tot astfel El nu are nevoie de mulţumirile noastre 
pentru a se simţi apreciat. Noi, fiinţele umane suntem astfel: apreciez 
când oamenii îmi mulţumesc pentru anumite lucrurj şi ştiu că şi alţii la 
rândul lor sunt la fel când eu le mulţumesc. Noi avem nevoie de aceste 

schimburi reciproce însă Dumnezeu nu are nevoie de ele şi acestea nu îl 
schimbă cu nimic. Noi suntem cei schimbaţi de actul mulţumirii. 
Mulţumirea şi bucuria nu sunt unul şi acelaşi lucru. Se poate face o 
diferenţă între ele însă ele nu pot fi separate. Bucuria dă naştere la 
mulţumire iar mulţumirea stârneşte bucurie. Există o simbioză între cele 
două. Când contemplăm îndurările pe care le primim din mâna 
Providenţei, care includ şi harul iertării Sale, ne umplem de recunoştinţă. 
O inimă mulţumitoare e o inimă veselă. Nu este un act de tristă aducere 
aminte să numeri binecuvântările cuiva. A-ţi aminti de binecuvântările lui 
Dumnezeu este o fortăreață împotriva disperării şi un izvor nesecat de 
bucurie. 

în mijlocire noi aducem nevoile noastre şi nevoile altora înaintea lui 
Dumnezeu. Noi trebuie să mijlocim potrivit legii Sale. Dumnezeu nu e 


mulţumit şi nici onorat când cerem lucruri interzise de legea Sa. Uneori 
creştinii îi cer lui Dumnezeu să binecuvânteze şi să sfinţească păcatul lor. 
Ei sunt în stare chiar să spună prietenilor lor că s-au rugat pentru o 
problemă şi Dumnezeul le-a dat pace în acea privinţă în ciuda faptului că 
s-au rugat împotriva voinţei lui Dumnezeu. O astfel de pace e o pace 
firească şi n-are nimic în comun cu pacea care întrece orice pricepere, 
pacea pe care Duhul Sfânt o dă cu plăcere celor care-L iubesc pe 
Dumnezeu şi iubesc legea Lui. 

Când mijlocim pentru alţii facem parte din preoţia tuturor credincioşilor 
şi facem ceea ce Luther numea "a fi Cristos pentru aproapele". 
Rugăciunea de mijlocire e asemeni lucrării lui Cristos, care veşnic 
mijloceşte pentru poporul Său. După cum răscumpărarea este o lucrare 
trinitară tot, astfel în economia răscumpărării rugăciunea este o lucrare 
trinitară. Tatăl ne porunceşte să ne rugăm. El ascultă rugăciunile 
noastre. El răspunde rugăciunilor noastre. Când ne rugăm Lui noi nu 
suntem singuri în strădania noastră. Dumnezeu a hotărât ca Fiul Său să 
fie Mijlocitorul nostru. Cristos măreşte eficacitatea rugăciunilor ducându- 
le în 

Providenţă şi rugăciune 181 

faţa Tatălui prin mijlocirea Lui însuşi. 

Tot astfel, în economia răscumpărării Duhul Sfanţ este trimis la noi atât 
de Tatăl cât şi de Fiul pentru a ne sprijini în rugăciune. El ne ajută să ne 
pregătim sufletele pentru a avea o atitudine potrivită şi pentru a ne ruga 
potrivit voii Sale. Cu cât căutăm mai mult ajutorul Duhului Sfânt, cu atât 
vedem mai uşor răspunsul la rugăciune, pentru că ne rugăm după voia 
Tatălui, Duhul Sfânt nu poate fi văzut de ochii noştri, însă El ne 
luminează mintea pentru a înţelege lucrurile tainice ale lui 

Dumnezeu. 

Providența lui Dumnezeu este fortăreaţa noastră, scutul nostru şi marea 
noastră răsplată. Este ceea ce dă curaj şi perseverenţă sfinţilor Săi. 
Această carte a realizat doar o introducere în tainele ascunse ale lucrării 
providenţei divine. Fie ca ea să constituie o provocare pentru fiecare 
cititor în a cerceta acest subiect cu mai multă profunzime. 


